ഇടതുപക്ഷം എന്റെ ഉരകല്ല്...നടി രോഹിണി സംസാരിക്കുന്നു | Special | Deshabhimani | Wednesday Jan 5, 2022\nരോഹിണി / കവിൻ മലർUpdated: Wednesday Jan 5, 2022\nതമിഴ് സിനിമയിലെന്ന പോലെ, മറ്റ് തെന്നിന്ത്യൻ ഭാഷകളിലും പ്രാഗത്ഭ്യം തെളിയിച്ച ചലച്ചിത്ര പ്രതിഭയാണ് രോഹിണി.സിനിമാനടി എന്ന പൊതുബോധ ബിംബത്തിന് പുറത്തുനിൽക്കുന്ന വ്യക്തിത്വം കൂടിയാണ് അവർ. ആധുനിക തമിഴ് സാഹിത്യവുമായുള്ള ബന്ധം, കവിതയെഴുത്ത്, ഗാനരചന, നാടകപ്രവർത്തനം, സാമൂഹ്യപ്രവർത്തനം, പ്രഭാഷണം എന്നിങ്ങനെ വിവിധ മേഖലകളിൽ വ്യക്തിമുദ്ര പതിപ്പിച്ചിട്ടുള്ള രോഹിണി ഇടതുപക്ഷ കലാസാഹിത്യ സാംസ്‌കാരിക സംഘടനയായ തമിഴ് നാട് മുർപ്പോക്ക് എഴുത്താളർകൾ കലൈഞ്ജർകൾ സംഘത്തിന്റെ (ത മു എ ക സ) സംസ്ഥാന വൈസ് പ്രസിഡണ്ട് കൂടിയാണ്. ‘കക്ക’ എന്ന സിനിമയിൽ രഘുവരനോടൊപ്പം അഭിനയിച്ചാണ് മലയാള സിനമിയിൽ രോഹിണി തുടക്കമിട്ടത്. തുടർന്ന് നിരവധി സിനിമകളിൽ വേഷമിട്ട് അവർ എൺപതുകളിലെ കേരളത്തിലെ ജനപ്രിയ താരമായി മാറി.\nചലച്ചിത്രപ്രയാണത്തെക്കുറിച്ചും സാമൂഹ്യ സംഘടനകളോടുള്ള ബന്ധങ്ങളെക്കുറിച്ചും എഴുത്തുകാരിയും പത്രപ്രവർത്തകയുമായ കവിൻ മലർ രോഹിണിയുമായി നടത്തിയ സംഭാഷണം\n? നമസ്‌കാരം, താങ്കളുടെ ബാല്യകാലത്തിൽ നിന്നുതന്നെ തുടങ്ങാമെന്ന് കരുതുന്നു.\n= ആന്ധ്രപ്രദേശിലെ രാജമുന്ദ്രിക്കടുത്തുള്ള ഇപ്പണപ്പാട് എന്ന ഗ്രാമമാണ് അമ്മയുടെ സ്ഥലം. അച്ഛന്റേത് അനഹപ്പള്ളി. കിഴക്ക് ഗോദാവരി ജില്ലയിലെ ഗ്രാമങ്ങളാണ് ഈ രണ്ടു സ്ഥലങ്ങളും. എനിക്ക് മൂത്തവരായി മൂന്ന് ആങ്ങളമാർ, നാലാമത്തെ ആളായി ഞാനും. എന്റെ അനിയൻ ജനിച്ചയുടൻ അമ്മ മരിച്ചു.\n? ആദ്യത്തെ സിനിമയിലേക്കുള്ള അവസരം എങ്ങനെയാണ് കിട്ടിയത്.\n= അച്ഛന് ഒരു നടൻ ആകണമെന്ന് വലിയ ആഗ്രഹമായിരുന്നു. അതിനായി വിവാഹത്തിനുമുൻപ് വീട് വിട്ടുപോവുകപോലും ചെയ്‌തു അദ്ദേഹം. അമ്മയുടെ മരണശേഷം ആ ദുഃഖം താങ്ങാനാവാതെ അച്ഛൻ വീണ്ടും നാടുവിട്ടുപോയി. ‘ഞങ്ങളുടെ മോളെ നിങ്ങൾ നല്ലവണ്ണം നോക്കിയില്ല, നിങ്ങളുടെ മകളെ നോക്കാൻ ഞങ്ങൾക്കുമാവില്ല’ എന്ന് പറഞ്ഞ് അമ്മയുടെ വീട്ടുകാർ എന്നെ അച്ഛനോടൊപ്പം പറഞ്ഞയച്ചു. അങ്ങനെ അച്ഛൻ നാല് ആൺമക്കളെയും അമ്മയുടെ വീട്ടുകാരുടെയടുത്ത് വിട്ടിട്ട് എന്നെ മാത്രം കൂട്ടി ചെന്നൈയിലേക്ക് വന്നു.\nനടനാകാൻ ശ്രമിച്ചുകൊണ്ടിരുന്നത് അച്ഛനാണെങ്കിലും ചാൻസ് കിട്ടിയത് എനിക്കായിരുന്നു. ‘യശോദ കൃഷ്‌ണ’(1974) ആയിരുന്നു ആദ്യത്തെ സിനിമ. കൃഷ്‌ണന്റെ വേഷം. യശോദയും കൃഷ്‌ണനും തമ്മിലുള്ള ബന്ധത്തെ പ്രമേയമാക്കിയ സിനിമ. കൃഷ്‌ണന്റെ ബാല്യകാലത്തെ ഞാനും കൗമാരപ്രായത്തെ ശ്രീദേവിയും അവതരിപ്പിച്ചു. ആന്ധ്രയിൽ നല്ലവണ്ണം വിജയിച്ച ചിത്രം. അവിടെ എൻ ടി രാമറാവു കൃഷ്‌ണനായി അഭിനയിച്ച് പ്രശസ്തി നേടിയിരുന്നു. എന്നെയും അവിടെ കൃഷ്‌ണനായി കണക്കാക്കാൻ തുടങ്ങി. പോകുന്ന സ്ഥലത്തൊക്കെ ജനങ്ങൾ ആരതി ഉഴിഞ്ഞ് എന്നെ എതിരേറ്റിരുന്നു. അതിനുശേഷം കുറെ തെലുഗു സിനിമകളിൽ അഭിനയിച്ചു.\n? തമിഴിലെ ആദ്യത്തെ അവസരം.\n= മൂന്ന് വർഷങ്ങൾക്കുശേഷം തേവർ ഫിലിംസ് എടുത്ത ‘മുരുകനടിമൈ’യിൽ മുരുകനായി അഭിനയിക്കാനുള്ള ചാൻസ് ലഭിച്ചു. മുത്തുരാമനും കെ ആർ വിജയയും അഭിനയിച്ച സിനിമ. അക്കാലത്ത് എനിക്ക് തമിഴറിയില്ലായിരുന്നു. ലൈവ് സൗണ്ട് റെക്കോർഡിങ് ആയതുകൊണ്ട് തമിഴ് പഠിക്കേണ്ടിവന്നു. ഒരാൾ വീട്ടിലെത്തി തമിഴ് ട്യൂഷൻ എടുത്തിരുന്നു. ആ സിനിമയിൽ തെലുഗു വാസനയുള്ള തമിഴിലാണ് ഞാൻ സംസാരിച്ചിരുന്നത് എന്നത് ഇപ്പോൾ ആ സിനിമ കാണുമ്പോൾ എന്നിൽ ചിരി യുണർത്തും. അക്കാലത്ത് എനിക്കു കിട്ടിയ ചാൻസുകളിൽ ഇരുപതു ശതമാനവും ദൈവങ്ങളുടെ വേഷങ്ങളായിരുന്നു, കൂടുതലും ആൺകുട്ടികളായിട്ട്.\nആഡംബരുലു അനുബന്ധുലു എന്ന തെലുഗു ചിത്രത്തിൽ രോഹിണി (വലത്ത്)\n? ഒരു ബാലതാരമായി മാറിയതുകാരണം ബാല്യകാലത്തെക്കുറിച്ച് നഷ്ടബോധമുണ്ടായിട്ടുണ്ടോ.\n= സ്‌കൂളിൽ പോകാനുള്ള അവസരം കിട്ടിയില്ല. വീട്ടിൽ വന്ന് തമിഴ് പഠിപ്പിച്ചിരുന്ന ബാലാജി എന്ന അധ്യാപകനെത്തന്നെയാണ് ഇംഗ്ലീഷ് ഭാഷയും മറ്റു വിഷയങ്ങളും പഠിപ്പിക്കാനായി അച്ഛൻ ഏർപ്പാട് ചെയ്തിരുന്നത്. ഇതിനൊരു മാറ്റം സംഭവിക്കുന്നത് എന്റെ പന്ത്രണ്ടാമത്തെ വയസ്സിലാണ്, ബാല്യത്തിൽ നിന്നും കൗമാരത്തിലേക്ക് മാറുന്ന ഘട്ടത്തിൽ. ആ പ്രായത്തിന് ഇണങ്ങുന്ന വേഷങ്ങളൊന്നും ബാലതാരങ്ങൾക്ക് സാധാരണയായി കിട്ടാറില്ല. അങ്ങനെ തേനാംപേട്ടയിലെ കെന്നഡി കിന്റർഗാർട്ടൻ സ്‌കൂളിൽ എന്നെ അഞ്ചാം ക്ലാസ്സിൽ ചേർത്തു. ക്ലാസ് ടീച്ചർ ബാലത്രിപുരസുന്ദരി എന്നെ പ്രത്യേകം ശ്രദ്ധിച്ചിരുന്നു. നേരത്തെ നഷ്ടപ്പെട്ട സ്‌കൂൾ ജീവിതത്തെക്കുറിച്ചുള്ള ചിന്ത എന്നെ അലട്ടിയിരുന്നതുകൊണ്ട് അവർ പറയുന്നതപ്പാടെ അനുസരിച്ചായിരുന്നു പഠനം. ഞാൻ പിന്നീട് സിനിമയിൽ കഥാനായികയായി അഭിനയിക്കാൻ തുടങ്ങിയതിനുശേഷം അവരെ പോയി കണ്ടിരുന്നു. ഇപ്പോൾ ജീവിച്ചിരിപ്പില്ല. അച്ഛൻ ഇടയ്‌ക്ക് ഫിലിം ഡിസ്ട്രിബ്യൂഷൻ ആരംഭിച്ച കാലത്ത് രണ്ടു വർഷത്തോളം ഞാൻ അഭിനയിച്ചിരുന്നില്ല. അഞ്ചാം ക്ലാസ്സിൽ നിന്നും നേരിട്ട് ഏഴാം ക്ലാസ്സിലേക്ക് സ്ഥാനക്കയറ്റം ലഭിച്ചു. ആ വർഷം അച്ഛൻ വിതരണച്ചുമതല ഏറ്റിരുന്ന ഒരു സിനിമ പരാജയപ്പെട്ടതിനെ തുടർന്ന് എനിക്ക് പഠിത്തം നിർത്തി വീണ്ടും സിനിമയിലേക്ക് വരേണ്ടിവന്നു.\nഎന്റെ ആങ്ങളമാർക്കൊക്കെ നല്ലരീതിയിൽ വിദ്യാഭ്യാസം ലഭിച്ചിരുന്നു. ഒരാൾക്ക് ഐ ഐ ടിയിൽ പഠിക്കാനായി. എനിക്കു മാത്രം നല്ല വിദ്യാഭ്യാസം ലഭിക്കാതെ പോയതിൽ അച്ഛന് വിഷമമുണ്ടായിരുന്നു. പതിനഞ്ച് വയസ്സായപ്പോൾ അച്ഛൻ എന്നെക്കൊണ്ട് ആന്ധ്രപ്രദേശ് മെട്രിക് എക്‌സാം എഴുതിപ്പിച്ചു. പരീക്ഷ ജയിക്കുകയും ചെയ്തു. വലിയ താല്പര്യമായിരുന്നു പഠിക്കാൻ, പക്ഷേ, സമയം കിട്ടാത്തതുകൊണ്ട് അതു നടക്കാതെ പോയതിൽ വേദനയുമുണ്ടായിരുന്നു.\n? സിനിമയിലേക്കുള്ള രണ്ടാമത്തെ വരവ് എങ്ങനെയായിരുന്നു.\n= ആ രണ്ടുംകെട്ട പ്രായത്തിൽ ഏതുതരം വേഷങ്ങളാണ് ലഭിക്കുക? പിന്നെ അനിയത്തി വേഷങ്ങളിൽ അഭിനയിച്ചുതുടങ്ങി. തുളസിയും ആ സമയത്താണ് സിനിമയിലേക്ക് വരുന്നത്. ‘ഇളമൈ കാലങ്ങൾ’ സിനിമയിൽ അഭിനയിച്ചതെല്ലാം ആ സമയത്താണ്. നൃത്തസംവിധായക പുലിയൂർ സരോജ എന്നെ എപ്പോഴും ശകാരിക്കുമായിരുന്നു. ‘നീയൊക്കെ എന്തിനാണ് അഭിനയിക്കാൻ വരുന്നത്? കല്യാണം കഴിച്ച് പിള്ളാരെ പ്രസവിച്ച് കഴിഞ്ഞുകൂടെ’ എന്നൊക്കെയായിരിക്കും ശകാരം. ഞാൻ കരയുമായിരുന്നു. എനിക്ക് സിനിമയോട് വലിയ മമത ഒന്നുമില്ലാതിരുന്ന\nസമയമായിരുന്നു. അത് മാറ്റിയെടുത്തത് നെടുമുടി വേണുച്ചേട്ടനായിരുന്നു. ‘നീ എന്തു ചെയ്തുകൊണ്ടിരിക്കുകയാണ്, നിനക്കെത്രമാത്രം അവസരങ്ങളും കഥാപാത്രങ്ങളും ലഭിക്കുന്നു, നീ നിൽക്കുന്നതു കലാരംഗത്താണ്, പലരും ഇതിനായി തപസ്സിരിക്കുന്ന കാര്യം നിനക്കറിയാമോ? നിനക്ക് അത് എളുപ്പത്തിൽ കിട്ടി. അഭിനയം എന്നത് എത്ര വലിയ സംഗതിയാണ്. നീ അത് ആസ്വദിച്ചു ചെയ്യണം. കലയാണ്, വളരെ ഇഷ്ടത്തോടെ ചെയ്യേണ്ടതാണ് ’ എന്ന അദ്ദേഹത്തിന്റെ വാക്കുകളാണ് ഒരു വലിയ രംഗത്താണ് ഞാൻ പ്രവർത്തിക്കുന്നത്, അതിന്റെ ഗൗരവം ഇതുവരെ എനിക്ക് മനസ്സിലായിരുന്നില്ല എന്ന് ഞാൻ തിരിച്ചറിഞ്ഞത്. അതിനുശേഷമാണ് അഭിനയകലയോട് അഭിനിവേശം ഉണ്ടായത്. അദ്ദേഹത്തിന്റെ സിനിമകളിൽ നിന്നും ഒരുപാട് കാര്യങ്ങൾ മനസ്സിലാക്കി. പിന്നീടാണ് ബാലു മഹേന്ദ്രയുടെ സിനിമയിൽ അഭിനയിക്കണമെന്ന ആഗ്രഹം ഉണ്ടായതും അദ്ദേഹത്തോടുതന്നെ ചാൻസ് ചോദിച്ചതും. ആ അഭ്യർഥന മറക്കാത്ത അദ്ദേഹം പിന്നീട് എനിക്ക് ‘മറുപടിയും’ സിനിമയിൽ അഭിനയിക്കാനുള്ള അവസരവും തരികയുണ്ടായി. അത് എന്റെയൊരു ലൈഫ്ടൈം ക്യാരക്ടർ ആയി മാറി.\n? മലയാള സിനിമയിൽ എത്തിയത് എപ്പോഴാണ്.\n= 1983ൽ പതിനഞ്ചാമത്തെ വയസ്സിലാണ് മലയാള സിനിമയിൽ നിന്നും അവസരം ലഭിക്കുന്നത്. എന്റെ ആദ്യത്തെ മലയാള സിനിമ ‘കക്ക’യിൽ രഘുവരനായിരുന്നു കഥാനായകൻ.\nനല്ല രീതിയിൽ നിരൂപകപ്രശംസ ലഭിച്ച സിനിമ. അതിനു ശേഷം ‘കുയിലിനെ തേടി’. പ്രിയദർശന്റെ കഥ, ആരോമ മണി സംവിധാനം. വില്ലൻ കഥാപാത്രമായി മോഹൻലാലും. ആ ചിത്രം വിജയിച്ചതിനെ തുടർന്ന് ഒരുപാട് അവസരങ്ങൾ തേടിയെത്തി. ഒരു വർഷത്തിന് ശേഷം മോഹൻ ലാൽ ആദ്യമായി നായകനായി അഭിനയിച്ച ‘ഇവിടെ തുടങ്ങുന്നു’ സിനിമയിൽ അദ്ദേഹത്തിന്റെ അനിയത്തിയായി ഞാൻ അഭിനയിച്ചു. അതിനുശേഷം ലാൽ പുതിയ ഉയരങ്ങളിലെത്തി.\nആ സിനിമയിൽ എനിക്ക് ജോഡിയായി റഹ്‌മാൻ അഭിനയിച്ചിരുന്നു. റഹ്‌മാൻ ‐ രോഹിണി ജോഡി അക്കാലത്ത് വളരെ പോപ്പുലർ ആയിരുന്നു (തമിഴിലെ സുരേഷ് ‐ നദിയ ജോഡി പോലെ). ഡിസ്‌കോ ഡാൻസ്, ഒരേ ഡിസൈനിലുള്ള ഡ്രസ് ധരിച്ചുകൊണ്ടുള്ള നൃത്തങ്ങൾ എന്നിവ അക്കാലത്തെ പ്രത്യേകത ആയിരുന്നു. ഗാനരംഗങ്ങൾക്ക് സിനിമയിൽ പ്രത്യേക ശ്രദ്ധ കൊടുത്തിരുന്നു. സുന്ദരം മാസ്റ്റർ ആയിരുന്നു മിക്ക സിനിമകളുടെയും നൃത്തസംവിധായകൻ . ‘പൊമറേനിയൻ പട്ടിക്കുട്ടി പോലെ ചുറുചുറുക്കോടെ അഭിനയിക്കുന്നവൾ’ എന്ന് എനിക്ക് പേര് ലഭിച്ചു. കുറേയേറെ വേഷങ്ങൾ ഞാൻ മലയാളത്തിൽ ചെയ്തു.\nഅതിനുശേഷം വീണ്ടും തമിഴിലേക്ക് വന്നു. ‘അണ്ണി’ എന്ന സിനിമയിൽ മോഹനനോടൊപ്പം. തമിഴിൽ വളരെ സെലക്ടീവ് ആയി മാത്രം ഞാൻ അഭിനയിച്ചു. മലയാളത്തിൽ ഞാൻ ഏത് കഥാപാത്രത്തിൽ അഭിനയിച്ചാലും സ്വീകരിക്കും. ഒരു സിനിമയിൽ കഥാനായിക, വേറൊന്നിൽ അനിയത്തി, മറ്റൊന്നിൽ കൂട്ടുകാരി എന്നിങ്ങനെ ഏത് വേഷത്തിലായാലും. ആ കഥാപാത്രത്തിന് യോജിക്കുമോ എന്നത് മാത്രമായിരുന്നു എന്റെ പരിഗണന. എന്നെ കുഞ്ഞുന്നാളിലേ കാണുന്നവരാണ്. തമിഴിൽ അങ്ങനെയല്ല എന്ന് ഞാൻ മനസ്സിലാക്കിയിരുന്നു. ശ്രീധറിന്റെ സംവിധാനത്തിൽ ‘തന്തുവിട്ടേൻ എന്നൈ’ എന്ന സിനിമയിൽ അഭിനയിച്ചു. ചിത്രം വിജയിച്ചില്ല. പക്ഷേ, ഇളയരാജയുടെ അഞ്ചു ഗാനങ്ങളും മനോഹരമായിരുന്നു.\nമലയാള സിനിമയുടെ സുവർണകാലഘട്ടമെന്ന് പറയാവുന്ന കാലത്ത് മികച്ച സംവിധായകരായ കെ എസ് സേതുമാധവൻ, ശശികുമാർ, രാജീവ്നാഥ്, സിബി മലയിൽ, സത്യൻ അന്തിക്കാട്, ബാലചന്ദ്ര മേനോൻ എന്നിവരുടെ സിനിമകളിൽ ഞാൻ അഭിനയിച്ചിട്ടുണ്ട്. ഇന്ന് പ്രശസ്തരായിട്ടുള്ള പല സംവിധായകരും സഹസംവിധായകരായി പ്രവർത്തിച്ചിട്ടുള്ള പല സിനിമകളിലും ഞാൻ അഭിനയിച്ചിട്ടുണ്ട്.\n? തായ്‌മൊഴി തെലുഗ് ആയിട്ടും വളരെ മനോഹരമായി തമിഴിൽ സംസാരിക്കുന്നു, എഴുതുന്നു. കവിതകളും എഴുതുന്നു. ഈ ഭാഷാനൈപുണ്യം കൈവന്നത് എങ്ങനെയാണ്.\n= എന്നെ തമിഴ് പഠിപ്പിച്ച അധ്യാപകൻ ബാലാജി തന്നെയാണ് തമിഴിനോടുള്ള എന്റെ അഭിനിവേശത്തിനും കാരണം. അദ്ദേഹത്തിന്റെ മാതൃഭാഷ കന്നടയാണെങ്കിലും തമിഴിനോട് വലിയ മമത പുലർത്തിയ ആളായിരുന്നു. അദ്ദേഹം പകർന്നുതന്നതാണ് തമിഴറിവ്. ഞാൻ വളർന്നു വലുതായതിനുശേഷവും തമിഴിൽ എഴുതി കാണിക്കാൻ എന്നോട് അദ്ദേഹം പറയുമായിരുന്നു. ഇപ്പോൾ ഞാൻ ചിന്തിക്കുന്നതുപോലും തമിഴിലാണ്. ഒരു സമാഹാരം പ്രസിദ്ധീകരിക്കാൻ തക്കവണ്ണം കവിതകൾ എഴുതിവെച്ചിട്ടുണ്ട് ഞാൻ.\n? സമൂഹത്തെക്കുറിച്ച് ചിന്തിക്കാൻ തുടങ്ങിയത് എപ്പോഴാണ്.\n= ‘മകളിർ മട്ടും’ സിനിമയിൽ അഭിനയിക്കുന്ന നേരത്താണത്. നടൻ നാസറിന്റെ ജീവിതം എന്നെ വളരെയധികം പ്രചോദിപ്പിച്ചിട്ടുണ്ട്. കടകളുടെയൊക്കെ ഉദ്ഘാടനത്തിന് ചെല്ലുന്ന നാസർ അവിടെനിന്നും കിട്ടേണ്ട പ്രതിഫലത്തുക ഏതെങ്കിലും ഒരു അനാഥാലയത്തിലേക്ക് ആ കടകളുടെ ഉടമകളെക്കൊണ്ടുന്നെ നേരിട്ട് അയപ്പിക്കുകയാണ് പതിവ്. നൂറു രൂപയുടെ ഒരു ഷാൾ ആണെങ്കിൽ പോലും അതിനു സമാനമായ തുക അവർക്ക് കൊടുക്കാൻ നിർദേശിക്കും. അദ്ദേഹത്തിൽ നിന്നും കുറേയേറെ ഞാൻ പഠിച്ചു. താരത്തിളക്കം കൊണ്ട് കിട്ടുന്ന പ്രതിഫലം സമൂഹത്തിന് ഏതെങ്കിലും ഒരു രീതിയിൽ പ്രയോജനപ്പെടണം എന്ന ചിന്ത അങ്ങനെയാണ് ഉണ്ടായത്.\n‘മകളിർമട്ടും’ എന്ന ചിത്രത്തിൽ രേവതി, ഉർവശി, രോഹിണി\nഒരു കുഞ്ഞിനെ ദത്തെടുക്കാൻ ഞാൻ ആഗ്രഹിച്ചു. അമ്മത്തൊട്ടിൽ പദ്ധതിയിൽ നിന്നും കുഞ്ഞിനെ ദത്തെടുക്കാനായി സമീപിച്ചപ്പോൾ എനിക്ക് ഇരുപത് വയസ്സായിരുന്നു പ്രായം. അത്രയും ചെറിയ വയസ്സിൽ കുഞ്ഞിനെ തരാൻ സാധിക്കില്ലെന്ന് അവർ പറഞ്ഞു. ഒരു ദിനപത്രം മുഖേന അറിഞ്ഞ, കുട്ടികൾക്കുവേണ്ടി പ്രവർത്തിക്കുന്ന സ്ഥാപനത്തിലെ ഒരു കുട്ടിയുടെ ചെലവ് ഞാൻ ഏറ്റെടുത്തു. അന്നതിനു വേണ്ടിവന്നത് 350 രൂപയായിരുന്നു. പിന്നീട് വേറെ ഒരു കുട്ടിയുടെ ചെലവും ഏറ്റെടുത്തു. എന്നെ അവർ ‘അക്കാ’ , ‘അക്കാ’ എന്നു വിളിക്കുന്നത് കേൾക്കാൻ വളരെ ഇഷ്ടമായിരുന്നു. ഒരു ദീപാവലി ദിവസം ആ രണ്ടു കുട്ടികളെയും എന്റെ വീട്ടിൽ കൊണ്ടുവരാൻ ആഗ്രഹിച്ചു. ആ രണ്ടു കുട്ടികളെ മാത്രം അങ്ങനെ അയക്കുന്നത് നീതിയാവില്ല എന്നവർ അഭിപ്രായപ്പെട്ടപ്പോൾ അവിടത്തെ എട്ട് കുട്ടികളെയും എന്റെ വീട്ടിലേക്കു കൂട്ടിക്കൊണ്ടുവന്നു. ഈ കുഞ്ഞുങ്ങൾ ഇങ്ങനെ കൈവിടപ്പെടാൻ കാരണമെന്തായിരിക്കും എന്നാലോചിച്ചപ്പോൾ, ആ കുട്ടികൾ നിർധന കുടുംബത്തിൽ അല്ലെങ്കിൽ സമൂഹത്തിൽ വളരെ പിന്നാക്കം നിൽക്കുന്ന ജാതിയിൽ ജനിച്ചതുകാരണം അനാഥരാക്കപ്പെട്ടവരാണെന്ന് മനസ്സിലായി.\nഈ നേരത്ത് ‘മകളിർ മട്ടും’ ചിത്രീകരണം തുടങ്ങി. ഷൂട്ടിങ് സ്‌പോട്ടിനുപുറത്ത് ഞാനും രേവതിയും ഞങ്ങളുടെ ചിന്തകൾ പങ്കുവെച്ചു. ബന്യാൻ പോലുള്ള സംഘടനകൾക്ക് സംഭാവന പിരിക്കാൻ സഹായിച്ചു. ബന്യാൻ അന്ന് ഒരു ചെറിയ സംഘടനയായിരുന്നു. സ്‌പാസ്റ്റിക് സൊസൈറ്റിയെയും അതേപോലെ സഹായിച്ചു. ഇന്ത്യയെക്കുറിച്ചും സ്വാതന്ത്ര്യസമരത്തെക്കുറിച്ചും വിദ്യാർഥികളോട് സംസാരിക്കാൻ തുടങ്ങിയ യുവ ശക്തി എന്ന സംഘടനെയെയും സഹായിച്ചു. പല പൊതുപ്രശ്നങ്ങൾക്കുവേണ്ടിയും സംസാരിച്ചു. ഉയർച്ചതാഴ്‌ചകൾ നിറഞ്ഞതാണ് ഈ സമൂഹമെന്ന ബോധ്യമാണ് എന്റെ എല്ലാ സാമൂഹ്യ പ്രവർത്തനങ്ങളുടെയും അടിസ്ഥാനം. നിലനിൽക്കുന്ന അസമത്വം എന്നെ അസ്വസ്ഥയാക്കുന്നു.\nതെലുഗു ചിത്രമായ ‘ത്യാഗയ്യ’യുടെ ലൊക്കേഷനിൽ അച്ഛൻ അപ്പറാവു നായിഡു, നിർമാതാവ് നവത കൃഷ്‌ണം രാജു എന്നിവർക്കൊപ്പം രോഹിണി\n? വായനാശീലം തുടങ്ങിയത് എപ്പോഴാണ്.\n= പഠിത്തം കുറവാണെന്നുള്ള കാര്യം എന്നെ വിഷമിപ്പിച്ചിരുന്നു. മറ്റുള്ളവർ സംസാരിച്ചുകൊണ്ടിരിക്കുമ്പോൾ ‘എനിക്കൊന്നും അറിയില്ല, ഞാനൊന്നും പഠിച്ചിട്ടില്ല’ എന്ന അപകർഷതാബോധം ഉണ്ടായിരുന്നു. അത് മറികടക്കാനായി ലൈബ്രറിയിലേക്ക് പോകാൻ തുടങ്ങി. ഒന്നിച്ച് പത്തു പുസ്തങ്ങൾ എടുക്കും. അതിൽ അഞ്ചെണ്ണം മിൽസ് ആൻഡ് ബൂൺ ആയിരിക്കും. പുസ്തകങ്ങൾലൊക്കേഷനിലും കൊണ്ടുപോകും; ഇടവേളകളിൽ വായിക്കാനായി. മാലതി സൻതൂർ എന്ന തെലുഗു എഴുത്തുകാരൻ നിർദേശിക്കുന്ന പുസ്തങ്ങളെ അന്വേഷിച്ചു കണ്ടെത്തി വായിക്കും. ആ പുസ്തങ്ങളുടെ രചയിതാക്കൾ എഴുതിയ മറ്റു പുസ്തങ്ങളും വായിക്കും.\n? തമിഴിലെ വായന എപ്പോഴാണ് ആരംഭിച്ചത്.\n= തമിഴ് വാധ്യാർ വിതച്ച താല്പര്യം കാരണം ‘പൊന്നിയിൻ ശെൽവൻ’ പോലുള്ള പുസ്തങ്ങൾ വായിക്കാൻ തുടങ്ങി. അച്ഛനും നിറയെ വായിക്കുന്ന കൂട്ടത്തിലാണ്. തിരക്കഥയൊക്കെ എഴുതും. ദൂരദർശൻ മാത്രമുള്ള കാലം. ആഴ്‌ചയിൽ ഒരിക്കലത്തെ ‘ഒളിയും ഒലിയും’ പരിപാടിക്കായി കാത്തിരുന്ന കാലം. മാസത്തിൽ ഇരുപതു ദിവസം ഷൂട്ടിങ്ങിലാണെങ്കിൽ ബാക്കിയുള്ള പത്തു ദിവസങ്ങളെയും വായിക്കാനായി മാറ്റിവയ്‌ക്കും.\n? താങ്കളുടെ സിനിമാജീവിതത്തിൽ ചില വർഷങ്ങളുടെ ഇടവേള വന്നതെങ്ങനെയാണ്.\n= ഞാൻ പ്രണയാതുരയായ സമയത്തായിരുന്നു അത്. എനിക്കും അച്ഛനുമിടയിൽ അതിനെച്ചൊല്ലി അഭിപ്രായവ്യത്യാസങ്ങൾ ഉണ്ടായി. അങ്ങനെ ഞാൻ പ്രത്യേകം താമസമായി. ഏതാണ്ട് രണ്ടു വർഷം കഴിഞ്ഞപ്പോൾ രഘുവരൻ എന്നോട് പ്രണയാഭ്യർഥന നടത്തി. ഞങ്ങൾ ആദ്യമായി ഒന്നിച്ചഭിനയിച്ച കാലത്ത് എനിക്ക് പതിനഞ്ചും രഘുവിന് ഇരുപതും വയസായിരുന്നു. രഘുവിന് ഒരു മാറ്റവും സംഭവിച്ചതായി എനിക്ക് തോന്നിയില്ല. ഞങ്ങൾ 1996ൽ വിവാഹിതരായി. പലരും ഈ തീരുമാനത്തെ കുറ്റപ്പെടുത്തി. ഇടയിൽ എന്ത് സംഭവിച്ചിട്ടുണ്ടായിരുന്നാലും അതിനെ മാറ്റിയെടുക്കാം എന്ന വിശ്വാസത്തിലാണ് ഞാൻ ആ വിവാഹത്തിന് തയാറായത്. പക്ഷേ, ഒന്നും മാറ്റിയെടുക്കാൻ സാധിച്ചില്ല. രണ്ടു വർഷങ്ങൾക്ക് ശേഷമാണ് മകൻ ജനിച്ചത്. അവന് അഞ്ചു വയസ്സായ നേരത്ത് ഞങ്ങൾ വിവാഹമോചിതരായി. വിവാഹത്തിനുശേഷം ഏഴു വർഷങ്ങൾ ഞാൻ സിനിമയിൽ നിന്ന് വിട്ടുനിന്നു. അതിനുശേഷം ആദ്യമായി അഭിനയിച്ച സിനിമ ‘വിരുമാണ്ടി’ ആണ്.\n? സിനിമയെ വിമർശനാത്മകമായി വീക്ഷിക്കാൻ തുടങ്ങിയത് എപ്പോൾ മുതൽക്കാണ്.\n= അതിന് കാരണം ബാലുമഹേന്ദ്രയാണ്. ‘മറുപടിയും’ ചിത്രീകരണ സമയത്താണ് അദ്ദേഹം ലോകസിനിമകളെ എനിക്ക് പരിചയപ്പെടുത്തി തന്നത്. ചെന്നൈയിൽ നടന്ന ഫിലിം അപ്രിസിയേഷൻ കോഴ്സിൽ എന്നോട് ചേരാൻ പറഞ്ഞു. അതിനുശേഷമാണ് എന്റെ വീക്ഷണത്തിൽ മാറ്റം സംഭവിക്കുന്നത്. ഏതാണ് നല്ല സിനിമ എന്ന് തിരിച്ചറിയാൻ കഴിഞ്ഞു. ഗാനങ്ങൾ റെക്കോഡ് ചെയ്യുന്ന നേരത്ത് അഭിനേതാക്കളെ ബാലുമഹേന്ദ്ര സാർ വിളിക്കും. കഥാപാത്രങ്ങളെ പൂർണമായി ഉൾക്കൊള്ളാൻ അത് നിർബന്ധമാണെന്നാണ് അദ്ദേഹത്തിന്റെ പക്ഷം. എനിക്ക് സാങ്കേതികമായി സിനിമയെ സമീപിക്കാൻ കഴിയുമെന്ന് മനസ്സിലാക്കിത്തന്നത് അദ്ദേഹമാണ്. ഞാൻ സീരിയസ് സിനിമ ‐ എന്റർടെയ്ൻമെന്റ് സിനിമ എന്ന വ്യത്യാസമില്ലാതെ അഭിനയിച്ച ആളാണ്. മലയാളത്തിൽ ഭരതനെപ്പോലുള്ളവരുടെ സിനിമകളിലും ജോഷിയെപ്പോലുള്ളവരുടെ സിനിമകളിലും ഒരേ കാലഘട്ടത്തിൽ ഞാൻ വേഷങ്ങൾ ചെയ്തിട്ടുണ്ട്.\nമലയാളത്തിലെ എന്റെ ആദ്യത്തെ സിനിമ ‘കക്ക’യെ ഒരു സമാന്തര സിനിമയായി കാണുന്നവരുണ്ട്. ഭരതനും ബാലുമഹേന്ദ്രയുമൊക്കെ എന്തുകൊണ്ടാണ് വ്യത്യസ്ത രീതികളിൽ സിനിമ എടുക്കുന്നതെന്ന് എനിക്ക് മനസ്സിലാക്കുവാൻ കഴിഞ്ഞു. കല എത്രമാത്രം മഹത്തരമാണെന്നും എങ്ങനെയെല്ലാം അതിനെ പ്രയോജനപ്പെടുത്താം എന്നുമൊക്കെ ആ കോഴ്സ് വഴി ബോധ്യപ്പെട്ടു. ഓരോ ഭാഷാചിത്രങ്ങളും പല രീതിയിൽ നൽകിയ സംഭാവനകളെയും കണ്ടറിഞ്ഞു. അവാങ്ഗാർദ് (avant-guard) സംവിധാന രീതിയെക്കുറിച്ചെല്ലാം പഠിക്കുന്നത് ഈ കോഴ്‌സിലൂടെയാണ്. യഥാർഥ ജീവിതത്തിലെങ്ങനെയാണോ അതുപോലെ സിനിമയിലും വരികയാണ് ഓരോരുത്തരും.\nകക്ക എന്ന ചിത്രത്തിൽ രോഹിണി\nഎന്നാൽ സിനിമയുടെ കഥയും സന്ദർഭങ്ങളും ശരിക്കും ഫിക്‌ഷൻ ആയിരിക്കും. ഈ സന്ദർഭങ്ങളിൽ നിങ്ങൾ ആ കഥാപാത്രമായിരുന്നാൽ നിങ്ങൾ എന്തു ചെയ്യും എന്നതിനെ സിനിമയാക്കുന്നതാണ് ഇതിന്റെ പ്രത്യേകത. ഇങ്ങനെ പല കാര്യങ്ങളും മനസ്സിലാക്കി. എന്തുകൊണ്ട് ഇന്ത്യൻ സിനിമകൾ ഈ നിലയിലേക്കൊന്നും എത്തുന്നില്ല എന്ന ചോദ്യം ഞാൻ സ്വയം ചോദിച്ചു. സാമൂഹ്യബോധം എന്നിൽ ഉറവെടുത്ത അതേനേരത്താണ് ഇക്കാര്യങ്ങളും നടക്കുന്നത്. നാം അഭിമുഖീകരിക്കുന്ന പ്രശ്നങ്ങളെ എഴുത്തായിട്ടോ നാടകമായിട്ടോ സിനിമയായിട്ടോ വെളിപ്പെടുത്തുക എന്നതാണ് ശരി എന്ന് ചിന്തിച്ചു.\n? സഹസംവിധായകയായി ആരുടെ കൂടെയെങ്കിലും പ്രവർത്തിച്ചിട്ടുണ്ടോ.\n= എല്ലാ കാര്യങ്ങളെയും സശ്രദ്ധം വീക്ഷിച്ചിരുന്നു. ‘രേവതി’ എന്ന പേരിൽ സുരേഷ് മേനോൻ സൺ ടിവിക്ക് വേണ്ടി സംവിധാനം ചെയ്ത പരമ്പരയിൽ സഹസംവിധായകയായി പ്രവർത്തിച്ചു. രേവതി, സുരേഷ് മേനോൻ എന്നീ പരിചയക്കാരോടൊപ്പം ഒരു യൂണിറ്റിൽ പ്രവർത്തിക്കുന്നതിൽ ഒരു കംഫർട്ട് ഉണ്ടായിരുന്നു. രണ്ട് എപ്പിസോഡുകളുടെ സംഭാഷണം സുരേഷ് മേനോൻ എന്നെക്കൊണ്ട് എഴുതിപ്പിച്ചു. തിരക്കഥാരചന, ഛായാഗ്രഹണം എന്നിവയൊക്കെ അങ്ങനെയാണ് പഠിക്കുന്നത്. ഭരതൻ സാർ, തെലുഗിൽ ബാബു സാർ എന്നിവരോടൊത്ത് മോണിറ്റർ ഇല്ലാത്ത കാലത്ത് എങ്ങനെയാണ് ചിത്രീകരണം നടത്തിയത് എന്നത് സസൂക്ഷ്‌മം നിരീക്ഷിച്ചിട്ടുണ്ട്. ഒരു സീനിൽ എന്തിനാണ് ഒരു വശത്തെ മുഖം മാത്രം ആവശ്യം, ചില വികാരങ്ങൾ പ്രകടിപ്പിക്കാൻ മുഖത്തിന്റെ ക്ലോസപ്പിന് പകരം നടുങ്ങുന്ന വിരലുകളോ അല്ലെങ്കിൽ പിന്നിൽ നിന്നെടുക്കുന്ന ശരീരഭാഷയോ മതിയാവും എന്നതുപോലുള്ള കാര്യങ്ങൾ അവരിൽ നിന്നാണ് പഠിച്ചത്. ക്യാമറയെ നോക്കി സംഭാഷണങ്ങൾ പറയുന്നത് മാറ്റി കാര്യങ്ങളെ വേറെ രീതിയിൽ സിനിമയാക്കുക എന്നതാണ് പ്രധാനമെന്ന് മനസ്സിലായി.\nഎഡിറ്റിങ് പഠിക്കാൻ തീരുമാനിച്ചു. സംഗീതത്തിൽ അറിവ് പോരാ എന്ന് കരുതി വീണ അഭ്യസിക്കാൻ ആരംഭിച്ചു. ഒരു സിനിമ സംവിധാനം ചെയ്യാൻ വേണ്ട കാര്യങ്ങളൊക്കെ പഠിക്കാൻ തുടങ്ങി, ഇപ്പോഴും അത് തുടർന്നുകൊണ്ടിരിക്കുന്നു. ശിങ്കിതം ശ്രീനിവാസ റാവുവിനെ പോലുള്ള സംവിധായകർ, പി സി ശ്രീറാം പോലുള്ള ഛായാഗ്രാഹകർ, കമൽഹാസൻ, എഡിറ്റർ ലെനിൻ എന്നിവരിൽ നിന്നെല്ലാം കുറേയേറെ പഠിച്ചിട്ടുണ്ട്. കമൽ സാറിന്റെ പുസ്തകവായന എന്നെ ആകർഷിച്ച ഒന്നാണ്. നല്ലൊരു അഭിനേതാവാകണമെങ്കിൽ ‘ധാരാളം വായിക്കണം, പ്രാക്ടീസ് ചെയ്യണം’ എന്ന് അദ്ദേഹം ഉപദേശിച്ചിട്ടുണ്ട്. അന്നൊക്കെ എനിക്കത് വലിയ കാര്യമായി തോന്നിയില്ല. ‘ക്യാമറയുടെ മുന്നിൽ ചെന്നുനിന്നാൽ അഭിനയം വരുമല്ലോ, പിന്നെന്തിനാണ് പ്രാക്ടീസ് ’ എന്ന് കരുതിയിരുന്നു. നസറുദ്ദീൻ ഷായുടെ അഭിനയം എങ്ങനെയാണ് വ്യത്യസ്തമാകുന്നത്, മനോരമയുടെ അഭിനയം എങ്ങനെയാണ് വേറിട്ടുനിൽക്കുന്നത് എന്നതൊക്കെ പിന്നീടാണ് മനസ്സിലായത്. അവരൊക്കെ നാടകകലയുടെ മർമം അറിഞ്ഞവരാണ്.\n? താങ്കൾ നാടക രംഗത്തേക്ക് വരാൻ കാരണം ഇത്തരം നിരീക്ഷണങ്ങളാണോ.\n= അതെ. നാസർ സാറിനോട് വളരെയധികം സംസാരിച്ചിട്ടുണ്ട്. അദ്ദേഹം ‘കൂത്തുപ്പട്ടറൈ’ എന്ന നാടകസമിതിയുമായി നല്ല അടുപ്പത്തിലായിരുന്നു. ‘മാക്‌ബത്ത്’ നാടകം ചെയ്യണമെന്ന് ചർച്ച ചെയ്തിട്ടുണ്ട്. അതൊക്കെ വിവാഹത്തിനു മുമ്പ് നടന്ന കാര്യങ്ങളാണ്. നാടകത്തിലുള്ള താല്പര്യം ജനിക്കുന്നതിനു മുമ്പുതന്നെ റിയലിസ്‌റ്റിക് ആയിരുന്നു എന്റെ അഭിനയരീതി. മലയാള സിനിമാ സംവിധായകർക്കാണ് അതിന്റെ ക്രെഡിറ്റ്. എന്തുചെയ്താലും എനിക്ക് ഡ്രാമ വരില്ല. അതുകൊണ്ടാവാം തമിഴിൽ പല സിനിമകളിലും എന്നെ പ്രയോജനപ്പെടുത്താത്തത് എന്ന് കരുതുന്നു. എന്നെ ഒരു ഗ്ലാമറസ് നടിയായി ഞാൻ കണക്കാക്കിയിട്ടില്ല. അങ്ങനെ വെളിപ്പെടുത്താനും എനിക്കറിയില്ല. മലയാള സിനിമകളുടെ സ്വാധീനം എന്നിൽ അധികം കാണാൻ പറ്റും. ഞാൻ എടുക്കാൻ ഉദ്ദേശിക്കുന്ന സിനിമകളും അങ്ങനെയായിരിക്കും. തെലുഗിലെ ഒരു സിനിമയിൽ ഞാൻ അഭിനയിക്കുകയാണെങ്കിൽ അതിനെ അതേ രീതിയിൽ മലയാളത്തിലും ഉൾപ്പെടുത്താൻ സാധിക്കും. എനിക്ക് ആ രീതിയിലാണ് അഭിനയിക്കാൻ സാധിക്കുന്നത്. തമിഴിൽ, തെലുഗിൽ, മലയാളത്തിൽ പുതിയ രീതിയിൽ സിനിമ നിർമിക്കാൻ ആഗ്രഹിക്കുന്ന പുതിയ സംവിധായകർ എന്നെ സമീപിക്കുന്നതിന് കാരണവും ഇതാകാം.\nഅമ്മ വേഷം ചെയ്യുമ്പോഴും അതിലും ഫേയ്‌ക്ക് ആയി എനിക്ക് ഡ്രാമ വരില്ല. ഓരോ റോളിനും ആവശ്യമായ പ്രത്യേകതയോടുകൂടി അഭിനയിക്കാൻ കാരണം എന്തെന്നാൽ എനിക്ക് കിട്ടിയ ശിക്ഷണം അങ്ങനെയായിരുന്നു എന്നതാണ്. മലയാള ചലച്ചിത്ര ലോകത്തെ അഭിനയം പഠിച്ച കലാലയം എന്നാണ് ഞാൻ കരുതുന്നത്. എനിക്ക് അടുത്തുവരുന്ന തലമുറയിലേക്കും ഇതിനെയൊക്കെ കൊണ്ടെത്തിക്കണമെന്ന് എനിക്ക് ആഗ്രഹമുണ്ട്.\nരഘുവരനും രോഹിണിയും മകനോടൊപ്പം\nവിവാഹമോചനത്തിനുശേഷം ‘വിരുമാണ്ടി’യിൽ അഭിനയിക്കുമ്പോഴാണ് നാടകരംഗത്തും പ്രവർത്തിക്കാൻ തീരുമാനിക്കുന്നത്. പ്രസന്നാ രാമസ്വാമി, പ്രളയൻ എന്നിവരുടെ നാടകങ്ങളിൽ അഭിനയിച്ചിട്ടുണ്ട്. സുന്ദര രാമസാമിയുടെ എഴുപത്തഞ്ചാം പിറന്നാളിന് പ്രസന്നാ രാമസാമി ഒരുക്കിയ നാടകത്തിലാണ് ആദ്യമായി അഭിനയിക്കുന്നത്. ഇപ്പോഴത്തെ എം പി തമിഴച്ചി തങ്കപ്പാണ്ടിയനൊപ്പം ചേർന്ന് ഭാരതിയുടെ ചൊൽക്കവിതകളെയും സുന്ദര രാമസാമിയുടെ കവിതകളെയും സ്റ്റേജിൽ അവതരിപ്പിച്ചിട്ടുണ്ട്. അതിനുശേഷമാണ് പൊതു പരിപാടികളിൽ അധികമായി പങ്കെടുക്കാൻ തുടങ്ങിയത്.\n? ഇടത് സംഘടനകളുമായി അടുക്കുന്നത് എങ്ങനെയാണ്.\n= പുരോഗമന കലാസാഹിത്യ സാംസ്‌കാരിക സംഘടനയായ തമി‌ഴ്‌നാട് മുർപ്പോക്ക് എഴുത്താളർകൾ കലൈഞ്ജർകൾ സംഘവുമായി (ത മു എ ക സ) ബാലു മഹേന്ദ്ര നല്ല അടുപ്പത്തിലായിരുന്നു. ‘മറുപടിയും’ സിനിമാടീമിനെ ത മു എ ക സ ആദരിച്ചിരുന്നു. ഞാൻ അവരുടെ കലൈ ഇരവിലൊക്കെ പങ്കെടുത്തിട്ടുണ്ട്. ഇതൊക്കെ മുമ്പേ നടന്നതാണെങ്കിലും ഞാൻ നാടകരംഗത്തും ചില പൊതുപരിപാടികളിലും തുടർന്ന് പങ്കെടുത്തുവന്നതുകൊണ്ട് കിട്ടിയ സൗഹൃദങ്ങളാണ് വീണ്ടും ത മു എ കസയുമായി അടുക്കാൻ കാരണം. ഞാൻ ഇടപെടുന്ന സാമൂഹ്യ വിഷയങ്ങളിൽ എന്റെയും ത മു എ ക സയുടെയും വീക്ഷണങ്ങളിലെ സമാനത ആ അടുപ്പത്തെ വർധിപ്പിച്ചു. സിനിമാതാരം എന്ന നിലയിലല്ല, മറിച്ച് എനിക്ക് സാമൂഹ്യ പ്രശ്‌നങ്ങളെക്കുറിച്ച് സംസാരിക്കാൻ അറിയാം, നല്ല നിലപാട് ഉണ്ടാകും എന്ന ചിന്തയുടെ അടിസ്ഥാനത്തിൽ എന്നെ ക്ഷണിച്ചിരുന്ന സംഘടനയാണത്. 2006ൽ തുടങ്ങിയ ബന്ധം. കഴിഞ്ഞ മൂന്നുകൊല്ലമായി സംഘടനയിലെ അംഗമാണ്.\nസമൂഹത്തിൽ നിലനിൽക്കുന്ന അസമത്വം എന്നെ അലോസരപ്പെടുത്തുന്നതുകൊണ്ടാണ് ഇടതുപക്ഷത്തോടൊപ്പം നിൽക്കുന്നത്. ഞാൻ ചിന്തിക്കുന്ന കാര്യങ്ങൾക്കും അവർ പ്രവർത്തനത്തിൽ കൊണ്ടുവരുന്ന കാര്യങ്ങൾക്കും തമ്മിൽ നല്ല സമാനതകളുണ്ട്. എന്തൊക്കെ വായിക്കണം, ചില പ്രശ്നങ്ങളെക്കുറിച്ചുള്ള വീക്ഷണം എങ്ങനെ ആയിരിക്കണം എന്നറിയാൻ ക്ഷണിക്കാതെ തന്നെ അവരുടെ പൊതുയോഗങ്ങളിൽ ഞാൻ പങ്കെടുത്തിട്ടുണ്ട്. ആശയങ്ങളിൽ വ്യത്യസ്തത ഇല്ലാതായപ്പോൾ ഒന്നിച്ച് യാത്ര ചെയ്യുന്നതിന് വേറെ തടസ്സമൊന്നുമില്ലാതിരുന്നു. സംഘടനയിൽ അംഗമായി പ്രവർത്തിക്കാൻ വളരെയധികം പ്രോത്സാഹിപ്പിച്ചത് സഖാവ് സ തമിഴ് ശെൽവനാണ്.\nസമയമില്ലായ്‌മക്കെതിരായി ആദ്യം നേരിട്ടിറങ്ങുന്നത് ആരെന്നു നോക്കുമ്പോൾ അയാൾ ഒരു കമ്യൂണിസ്റ്റ് ആണെന്ന് ഞാൻ കാണുന്നു. അവരുടെ ഇടപെടൽ ഇല്ലാതെ തമിഴ്നാട്ടിൽ ഒരു കാര്യവും നടക്കില്ല എന്നും എനിക്ക് മനസ്സിലാകുന്നു. അംഗീകാരങ്ങളൊന്നും പ്രതീക്ഷിക്കാതെ ഒരു തോഴനായി മാത്രം പ്രവർത്തിക്കുന്നവരെ ഞാൻ കാണുന്നു. വളരെ വലിയ കാര്യങ്ങൾ ചെയ്യുമ്പോഴും ഒരു പരസ്യവും ഇല്ലാതെയാണവർ അതിൽ പങ്കെടുക്കുന്നത്.\nപൊതുബോധത്തിൽ ഉള്ള സ്വാതന്ത്ര്യസമരം എന്തായിരുന്നു എന്നും സത്യത്തിൽ ആ സമരങ്ങൾ എങ്ങനെയായിരുന്നു എന്നും സമഗ്രതയോടെ അറിഞ്ഞത് ഇടതുപക്ഷത്തിന്റെ പുസ്തകങ്ങൾ വഴിയാണ്.\nപല കാര്യങ്ങളും ചരിത്രത്തിൽ തമസ്‌ക്കരിക്കപ്പെട്ടിട്ടുണ്ട്. ചരിത്രമെഴുത്തിലും അസമത്വം ഉണ്ടായിരുന്നു. ഗാന്ധി തന്നെക്കൊണ്ട് കഴിയുന്നതൊക്കെ തന്റെ വിശ്വാസങ്ങൾ അനുസരിച്ച് ചെയ്തതിനെ അംഗീകരിക്കുമ്പോൾത്തന്നെ നേതാക്കൾ എന്ന് കരുതപ്പെടുന്ന വേറെ ചിലർ പ്രതിസന്ധി ഘട്ടങ്ങളിൽ ആരുടെ ഒപ്പമാണ് നിന്നതെന്ന കാര്യങ്ങളൊക്കെ ഇടതുപക്ഷത്ത് നിന്നുള്ളവർ വഴിയാണ് അറിയുന്നത്. ഇപ്പോഴും ഞാൻ ഇടതുപക്ഷത്തെയും അവരുടെ സാഹിത്യങ്ങളെയും സസൂക്ഷ്‌മം പിന്തുടരുകയാണ്.\nകമ്യൂണിസത്തെ ഒരു ഫിലോസഫി എന്ന രീതിയിൽ വായിച്ചിട്ടല്ല ഇതിനുള്ളിൽ വന്നത്. എന്നിൽ ഉറവെടുത്ത പുതിയ ചിന്തകൾ കമ്യൂണിസത്തിലും ഉണ്ടെന്നറിയുമ്പോൾ സന്തോഷം തോന്നും. നിലപാടുകളിൽ സമാനതകൾ വരുന്നു. ‘ജയ് ഭീം’ വിഷയത്തിൽ സൂര്യയ്‌ക്കൊപ്പം നിൽക്കണം എന്ന് തീരുമാനിക്കുന്നതിനുമുമ്പ് ആരുമായും ആലോചിച്ചിരുന്നില്ല. ഇടതുപക്ഷം എടുത്ത തീരുമാനവും സൂര്യയ്‌ക്കൊപ്പം നിൽക്കുക എന്നതായിരുന്നു. എന്റെ ആശയങ്ങളിലെ ശരി അറിയാനുള്ള ഉരകല്ലായി എനിക്ക് അത് ഉതകുന്നു.\nബ്രഹ്മചാരിയായ ആഞ്ജനേയനെ കാണാൻ അനുവാദം ഉള്ളപ്പോൾ അതുപോലെ ബ്രഹ്മചാരിയായ അയ്യപ്പനെ കാണാൻ സ്ത്രീകൾക്ക് അനുമതി നിഷേധിക്കുന്നതിനെതിരെ ശബരിമല പ്രശ്നത്തിൽ ഞാൻ ചോദ്യമുയർത്തി. ആരാധനാലായങ്ങളിൽ പോകേണ്ട ആവശ്യമില്ലെന്ന ഒരു നിലപാടുണ്ടെങ്കിലും ജനങ്ങളെ ആകർഷിക്കുന്ന, ചില ധാർമിക മൂല്യങ്ങൾക്ക് സ്ഥാനമുണ്ടെന്നു കരുതുന്ന സ്ഥലങ്ങളാണവ. അതുകൊണ്ട് അത് നിഷേധിക്കാൻ നമുക്ക് അവകാശമില്ലെന്ന് കരുതുന്ന ആളാണ് ഞാൻ. കമ്യൂണിസം ഒരുപക്ഷേ, ഇതിനെക്കുറിച്ച് വേറെ രീതിയിൽ പറയുമായിരിക്കും. ഇതിൽ പലർക്കും പല അഭിപ്രായങ്ങളാണ്. പ്രശ്നങ്ങൾ നേരിടുമ്പോൾ ‘കടവുളേ’ എന്ന് എളിയ മക്കൾ വിളിക്കുമ്പോൾ കിട്ടുന്ന ഒരു ആശ്വാസമുണ്ടല്ലോ, അത് തട്ടിപ്പറിക്കാനാവില്ല. ദൈവത്തിന്റെ പേരിൽ നടക്കുന്ന അന്ധവിശ്വാസങ്ങളെ ഞാൻ എതിർക്കുന്നു.\nഇത് ഇപ്പോഴത്തെ എന്റെ നിലപാടാണ്. വരുംനാളുകളിൽ ഇതിൽ മാറ്റമുണ്ടാവാം. എന്തെന്നാൽ ഞാൻ ഇപ്പോഴും പഠിച്ചുകൊണ്ടിരിക്കുകയാണ്. ചെറുപ്പത്തിൽ പഠിച്ച പലതിനെയും തള്ളിപ്പറഞ്ഞുകൊണ്ട് സാമൂഹ്യമുന്നേറ്റത്തിന് ഏതാണ് നല്ലതെന്ന് തിരഞ്ഞെടുത്തുകൊണ്ട് നെടുംദൂരം താണ്ടി വന്നതാണ്, യാത്ര ഇനിയും മിച്ചമുണ്ട്.ആ യാത്രയിൽ ചില ചിന്തകളിൽ മാറ്റമുണ്ടാകാം. ഒഴിവാക്കാനാകത്ത ചില സംഗതികൾ ഇപ്പോഴും എന്നോടൊപ്പം ഉണ്ട്. അത് എന്തുകൊണ്ടാണെന്ന് ഞാൻ ആലോചിക്കാറുണ്ട്. അതൊരു പ്രക്രിയ ആണ്. അതിൽ ഒഴിവാക്കാൻ പാടില്ലാത്ത ഒരു സംഗതി അതിരുകളിൽ കഴിയുന്ന മനുഷ്യരെ ഒരിക്കലും കൈവിടരുത് എന്നതാണ്. കമ്യൂണിസവും ഇതിനെക്കുറിച്ചല്ലേ പറയുന്നത്. ഇതേക്കുറിച്ചൊക്കെ സംസാരിക്കാൻ തക്ക വലിയ വ്യക്തിയൊന്നുമല്ല ഞാൻ. എന്നാൽ ഞാനും ഇവരിൽ ഒരാളായി ഇവിടെയുണ്ട്.\n? ഇടതുപക്ഷം വ്യത്യസ്തമാകുന്നത് എങ്ങനെയാണെന്നാണ് താങ്കൾ കരുതുന്നത്.\n= കോവിഡ് അടച്ചുപൂട്ടൽ കാലത്ത് ബിഹാർ, ഒഡീസ എന്നിവിടങ്ങളൽെ നിന്നും വന്ന തൊഴിലാളികൾ അവരുടെ ഗ്രാമങ്ങളിലേക്ക് മടങ്ങാൻ തുടങ്ങിയപ്പോൾ ഞങ്ങളിൽ അത് ആശങ്കയുണ്ടാക്കി. അത്രയും ദൂരം അവരെങ്ങനെ നടന്നെത്തും എന്ന ഭയാശങ്ക. അങ്ങനെ നടന്നുചെല്ലുന്ന പല ഗ്രൂപ്പുകളുടെയും ഫോൺ നമ്പരുകൾ കളക്ട് ചെയ്യുകയും അധികാരികളോട് സംസാരിച്ച് അവർക്ക് വാഹന സൗകര്യം ഏർപ്പാട് ചെയ്യുവാനുമായി ചില സുഹൃത്തുക്കളോടൊപ്പം ഞാൻ പ്രവർത്തിച്ചു. അപ്പോൾ എഐഎഡിഎംകെ ആയിരുന്നു ഭരണത്തിൽ. കുറച്ചു തൊഴിലാളികളെ ഞങ്ങൾ ഗുമ്മിഡിപ്പൂണ്ടിയിലെ ഒരു കോളേജിൽ താൽക്കാലികമായി പാർപ്പിച്ചിരുന്നു. ആ കോളേജ് ഒരു ഡിഎംകെ പാർടിക്കാരന്റേതായതുകൊണ്ട് അധികാരികൾ ആ തൊഴിലാളികളെ അർധരാത്രിയിൽത്തന്നെ ബസ്സിൽ കേറ്റി ഒരു സ്‌കൂൾ കെട്ടിടത്തിലേക്ക് മാറ്റി. വിഭ്രമത്തിലായ തൊഴിലാളികളെ ‘ഭയപ്പെടേണ്ടാ, നിങ്ങളെ ഏതുവിധേനയെങ്കിലും അവരവരുടെ സ്വന്തം സ്ഥലങ്ങളിൽ ഞങ്ങൾ കൊണ്ടെത്തിക്കും’ എന്ന, ഹിന്ദി അറിയാവുന്ന, എന്റെ വാക്കുകൾ ആശ്വസിപ്പിച്ചു. അവർക്കുവേണ്ടിയുള്ള പ്രത്യേക െട്രയിൻ ഏർപ്പാടാകുന്നതുവരെ അവരോടൊപ്പം നിന്നു. ഇങ്ങനെ പല കാര്യങ്ങളിലും ഇടപെടുവാൻ ഇടതുപക്ഷ സഖാക്കളാണ് ഒപ്പമുണ്ടായിരുന്നത്. സു വെങ്കടേശൻ എം പി, ബാലകൃഷ്‌ണൻ ഐഎഎസ്, പൂവുലക് സുന്ദർരാജൻ എന്നിവർ വളരെ സഹായിച്ചു.\nരോഹിണിയും കവിൻ മലരും നാടക അരങ്ങിൽ\nആന്ധ്രയിൽ ഇത്തരം കാര്യങ്ങളെ കവിതാ ഗുരുഗന്ധി ഏകോപിപ്പിച്ചു. ആന്ധ്ര അതിർത്തിവരെ കൊണ്ടെത്തിച്ചാൽ അവർ അവിടെനിന്നും വേറെ വാഹനം ഏർപ്പാടാക്കി തൊഴിലാളികളെ അവരുടെ ഗ്രാമങ്ങളിൽ കൊണ്ടാക്കും. ഇത്തരം കാര്യങ്ങൾ ചെയ്യുന്നതിൽ ഇടതുപക്ഷ സഖാക്കൾ എപ്പോഴും മുൻനിരയിലുണ്ടാവും. ഡിഎംകെയിലെ ഒരു വ്യക്തിയുടെ കോളേജിൽ തൊഴിലാളികളെ പാർപ്പിച്ചത് എഐഡിഎംകെ സർക്കാരിന് ഇഷ്ടപ്പെട്ടില്ല. അവിടെ നിന്നും എന്തിനാണ് അവരെ മാറ്റുന്നത്? ഇവിടെയാണ് ഇടതുപക്ഷത്തിന്റെ പ്രസക്തി. അവർ ഇങ്ങനെ ചെയ്യില്ല. ഇതൊക്കെയാണ് ഇടതിനോട് എനിക്ക് ആഭിമുഖ്യമുണ്ടാവാൻ കാരണങ്ങൾ.\nഇടതുപക്ഷ സംഘടനകളിൽ മനുഷ്യർ തമ്മിലുള്ള ബന്ധം വ്യത്യസ്തമാണ്. മറ്റു സംഘടനകളിൽ ഒന്നുകിൽ ‘ഞങ്ങളാണ് ഉയർന്നവർ’ എന്ന് അവരിൽ ചിലർ കരുതും, അല്ലെങ്കിൽ ഞങ്ങളെപ്പോലുള്ളവരെ ഉന്നതരായി കണക്കാക്കും. പക്ഷേ, ഇടതുപക്ഷ സംഘടനകളിൽ ഞങ്ങളെയും തുല്യരായി കണക്കാക്കും. സമൂഹത്തിൽ നടി എന്നാൽ പുച്ഛത്തോടെ അല്ലെങ്കിൽ അതിന് നേർവിപരീതമായി വളരെ ആരാധനയോടെ പെരുമാറും. അഞ്ചുവയസ്സ് മുതൽ ഈ രംഗത്ത് വന്നതുകൊണ്ട് ഓർമവെച്ച നാൾ മുതലുള്ള അനുഭവമിതാണ്. അപ്രകാരമല്ലാതെ ഒരു സഹജീവിയായി എന്നെ കാണുന്നത് വളരെ വിരളമായി എന്റെ കുടുംബത്തിൽ നടക്കാറുണ്ട്. പക്ഷേ, അവിടെയും എന്നെയൊരു അച്ചീവർ ആയി കാണും. ഒരു കിരീടം തലയിൽ വെച്ചുതരികയും അതിന്റെ ഭാരം അനാവശ്യമായൊരു സമ്മർദ്ദം ഉണ്ടാക്കുകയും ചെയ്യാറുണ്ട്. ആ കിരീടമില്ലാതെ ഇടതുപക്ഷ സഖാക്കളുടെ ഇടയിൽ എനിക്ക് പ്രവർത്തിക്കാൻ പറ്റുന്നുണ്ട്. മറ്റു രാഷ്ട്രീയകക്ഷികളിലും ഇതുപോലെ എന്നോട് പെരുമാറുന്ന സുഹൃത്തുക്കൾ ഉണ്ട്. അങ്ങനെയുള്ള സുഹൃത്തുക്കൾ അവർ ഏത് കക്ഷിയിലാണെങ്കിലും എന്റെ അഭിപ്രായത്തിൽ മാനസികമായി അവരും ഇടതുപക്ഷമാണ്.\nസാധാരണയായി കലാലയങ്ങളിലോ അല്ലെങ്കിൽ പൊതുപരിപാടികൾക്കോ ചെല്ലുമ്പോൾ ‘ആശൈ അധികം വച്ച്’ പാട്ടിന് ഡാൻസ് ചെയ്തവൾ അല്ലെങ്കിൽ രഘുവരന്റെ ഭാര്യ അല്ലെങ്കിൽ ഒരു നടി എന്ന നിലയിലാണ് കാണുക. അങ്ങനെ വീക്ഷിക്കാത്ത സ്ഥലങ്ങളിലാണ് സ്വാതന്ത്ര്യവും ധൈര്യവും അധികമുണ്ടാവുക. ഈ സ്വാതന്ത്ര്യം വളരെ വിലപ്പെട്ടതാണ്. സഖാക്കൾ ഇങ്ങനെയായിരിക്കുവാൻ കാരണം പ്രസ്ഥാനമാണ്.\nനല്ല ഒരു സാമൂഹിക പ്രവർത്തകയായിരിക്കുക എന്നതാണ് എന്റെ നിലപാട്. കക്ഷിരാഷ്ട്രീയത്തിൽ എനിക്ക് താല്പര്യമില്ല. പക്ഷേ, കക്ഷിരാഷ്ട്രീയമാണ് എല്ലാം നിർണയിക്കുന്നത്. അതുകൊണ്ട് നല്ലവരെയാണ് അധികാരത്തിലെത്തിക്കേണ്ടത്. അതിനുവേണ്ടി പ്രവർത്തിക്കുക എന്നതാണ് ഇപ്പോഴത്തെ ലക്ഷ്യം. അതുകൊണ്ടാണ് കഴിഞ്ഞ തിരഞ്ഞെടുപ്പിൽ ഡിഎംകെ സഖ്യത്തെ പിന്തുണച്ചത്. കേന്ദ്രത്തിലെ ബിജെപി ഭരണമാണ് അതിനുകാരണം. അവരുടെ ആർജവമില്ലായ്‌മയെയും ചരിത്ര തമസ്‌കരണങ്ങളെയും നിഷ്ഠൂരതകളെയും പുതിയ രീതിയിലുള്ള പീഡനങ്ങളെയും നേരിടേണ്ടിയിരിക്കുന്നു. ഇവിടെ ഡിഎംകെ ഭരണം വന്നശേഷം ചെറിയൊരു ആശ്വാസം ഉണ്ട്. പുതിയ സർക്കാർ നല്ല രീതിയിൽ പ്രവർത്തിക്കുന്നു.\nകുറച്ചുകാലം മുമ്പുവരെ നടൻ സൂര്യ ഇങ്ങനെ ആയിരുന്നില്ല. വിദ്യാർഥികൾക്കുവേണ്ടി എന്തെങ്കിലും ചെയ്യണമെന്ന ഉദ്ദേശത്തോടെ സമൂഹത്തിലേക്ക് ഇറങ്ങിവന്ന സൂര്യ കുറെ കാര്യങ്ങൾ ആഴത്തിൽ മനസ്സിലാക്കി. ഇത്രയധികം വിദ്യാർഥികളുടെ ദരിദ്രാവസ്ഥയ്‌ക്ക് കാരണമെന്താണ്? അതിന്റെ സാമൂഹ്യവശങ്ങൾ എന്താണ് എന്ന അദ്ദേഹത്തിന്റെ ചിന്തകളാണ് സമൂഹത്തിലെ ഏറ്റക്കുറച്ചിലുകളെക്കുറിച്ച് മനസ്സിലാക്കുവാനും കേന്ദ്ര ഗവൺമെന്റിന്റെ പുതിയ വിദ്യാഭാസ നയത്തിനെതിരെ ദൃഢ നിശ്ചയത്തോടെ എതിർത്തുനിൽക്കാനും കാരണം. ഇപ്പോഴിതാ ‘ജയ് ഭീം’ എടുക്കുകയും അതിനെതിരെ ഉണ്ടായ ആക്രമണങ്ങളെ സധൈര്യം നേരിടുകയും ചെയ്യുന്നു.\n? മാധ്യമങ്ങൾ ഉണ്ടാക്കിവച്ചിട്ടുള്ള പൊതുബോധത്തിൽ സിനിമാ നടി എന്നവൾ അഹന്തയുള്ളവൾ, ഷൂട്ടിങ് ഇടവേളകളിൽ ജ്യൂസ് കുടിച്ചുകൊണ്ട് ഇംഗ്ലീഷ് നോവൽ വായിച്ച് ജാഡ കാണിക്കുന്നവൾ, പ്രത്യേകിച്ച് ഒരു വിവരമില്ലാത്തവൾ എന്നൊക്കെയാണല്ലോ. എന്താണ് ഇതിനെക്കുറിച്ചുള്ള അഭിപ്രായം.\n= മാധ്യമങ്ങൾ മാത്രമല്ല, നല്ല എഴുത്തുകാർപോലും ഇങ്ങനെയുള്ള ഒരു ബിംബം സൃഷ്ടിച്ചു വെച്ചിട്ടുണ്ട്. അശോക മിത്രന്റെ ‘കരൈന്ത നിഴൽകൾ’ വായിച്ചപ്പോൾ വിഷമം തോന്നി. അതുകൊണ്ടാണ് അദ്ദേഹം ഇങ്ങനെ എഴുതിയത് വായിച്ചു ഞാൻ ആശ്ചര്യപ്പെട്ടുപോയി’ എന്ന് അദ്ദേഹത്തെക്കുറിച്ചുള്ള ഡോക്യുമെന്ററിയിൽ പറയാൻ കാരണം. എസ് രാമകൃഷ്‌ണന്റെ ‘സഞ്ചാരം’ നോവലിൽ ഒരു നടിയെക്കുറിച്ച് രണ്ടു പേജുകളിലായി എഴുതുമ്പോൾ അവരുടെ തുടയെക്കുറിച്ചും എഴുതുകയാണ്, നടി എന്നാൽ ശരീരം പ്രദർശിപ്പിക്കുന്നവൾ എന്ന കാഴ്‌ചപ്പാടിൽ. ഇതിൽ സത്യമില്ലാതില്ല. പക്ഷേ, പൊതുബോധത്തിലുള്ള മാലിന്യങ്ങളെ എഴുത്തുകാർ എന്തിനാണ് വിളമ്പുന്നത്?\nഇപ്പോഴും മുഖചിത്രങ്ങളായി നടിമാരുടെ പടമാണ് ഉപയോഗിക്കുന്നത്. ഇവർ ഇതിനാണ് പറ്റിയവർ, ഇവർക്ക് ക്യാരക്ടർ എന്നൊന്നില്ല എന്ന ബിംബം ഉണ്ടാക്കിവെച്ചിട്ടുണ്ട്.\nസിനിമാതാരങ്ങൾക്ക് പബ്ലിസിറ്റി വേണം, പത്രങ്ങൾക്ക് വാർത്തകളും. ഇവ രണ്ടും ചേർന്ന് നിരർഥകമായ പലതും സൃഷ്ടിക്കപ്പടുന്നു. ക്രിയാത്മകമായ പ്രവൃത്തികൾ ചെയ്യുമ്പോൾ നല്ല രീതിയിലുള്ള വാർത്തകൾ മാധ്യമങ്ങൾ ഇടയ്‌ക്കൊക്കെ നൽകാറുണ്ട് എന്നതിനെക്കുറിച്ച് പലരും ചിന്തിക്കാറില്ല. ആർഥവത്തായ കാര്യങ്ങളിൽ പങ്കുകൊള്ളുന്ന നടിമാർ ഉണ്ടെന്ന കാര്യം പോലും പല മാധ്യമങ്ങളുടെയും ശ്രദ്ധയിലില്ല,\nരോഹിണി ഇടതുപക്ഷത്തിനായി തെരഞ്ഞെടുപ്പ് പ്രചാരണം നടത്തുന്നു\n? കഴിഞ്ഞ തെരഞ്ഞെടുപ്പിൽ ഇടതുപക്ഷത്തിന്റെ സ്ഥനാർഥികൾക്കുവേണ്ടി ഇലക്ഷൻ പ്രചാരണം ചെയ്തതിന്റെ അനുഭവം.\n= ഞാൻ ഭാഗമായിട്ടുള്ള സംഘടനക്കുവേണ്ടി വളരെ താല്പര്യപൂർവം ചെയ്തതാണത്. വ്യത്യസ്തമായ അനുഭവം. ഇവിടെ സജീവമായി നിന്നതുകാരണം കേരളത്തിൽ സഖാവി പിണറായി വിജയൻ പങ്കെടുത്ത ഒരു പരിപാടിയിൽ വിളിച്ചിട്ടും പോകാൻ പറ്റിയില്ല. ഒരു വീഡിയോ അയച്ചിട്ടുണ്ടായിരുന്നു. ഞാൻ പോയി പങ്കെടുത്ത് പിണറായിക്കുവേണ്ടി സംസാരിച്ചിട്ടുവേണം വോട്ടുകിട്ടാൻ എന്ന മോശം അവസ്ഥയിലൊന്നുമല്ല അവിടത്തെ പാർടി.\n? പ്രായം എത്ര കൂടിയാലും ആണുങ്ങൾ നായകന്മാരായി തുടരുന്നതും ഒരു പ്രായം കഴിഞ്ഞാൽ പെണ്ണുങ്ങൾ മാത്രം ചേച്ചി, ചേട്ടത്തി വേഷങ്ങളിലേക്ക് മറ്റപ്പെടുന്നതിനെയും കുറിച്ച്.\n= ഇത് അന്യായമാണ്. ഇപ്പോൾ ചെറിയൊരു മാറ്റമുണ്ട്. കാജോൾ, ജ്യോതിക എന്നിവർ വിവാഹത്തിനു ശേഷവും സിനിമയിൽ നല്ല വേഷങ്ങൾ ചെയ്‌തിട്ടുണ്ട്. അവരുടെ കുടുംബങ്ങളും അവരെ സഹായിക്കുന്നുണ്ട്. പക്ഷേ, സിമ്രാന്റെ കാര്യത്തിൽ അതുണ്ടായില്ല. രൂപത്തിൽ ഒരു മാറ്റവും ഇല്ലാതിരുന്നിട്ടുകൂടി നദിയ മൊയ്‌തുവിന് ലഭിച്ചത് അമ്മ വേഷങ്ങളാണ്. ആണുങ്ങൾക്ക് പ്രായം ഒരു പ്രശ്നമേയല്ല. നയൻതാരയ്‌ക്കും സാമന്തയ്‌ക്കും ഇതിനെ തരണം ചെയ്യാൻ പറ്റുന്നുണ്ട്. സ്വന്തമായിട്ട് പ്രൊഡക്‌ഷൻ കമ്പനി ഉള്ളതും ഒരു സഹായമാണ്. ഞാൻ മുപ്പത്തിനാലാം വയസിൽ അമ്മവേഷം ചെയ്തു. അതിനൊരു കാരണവുമുണ്ടായിരുന്നു.\nരഘുവരനെ പിരിയുമ്പോൾ അത് താൽക്കാലികമായിരിക്കുമെന്നാണ് കരുതിയത്. രണ്ടു വർഷം കൊണ്ട് സാഹചര്യങ്ങൾ മാറി വീണ്ടും അദ്ദേഹത്തോടൊത്ത് ജീവിക്കുമ്പോൾ ഞാൻ ഹിറോയിൻ ആയി അഭിനയിക്കുന്നതിനെ ഉൾക്കൊള്ളാൻ അദ്ദേഹത്തിനാവില്ല എന്ന് ചിന്തിച്ചിട്ടാണ് ആ അമ്മ വേഷം സ്വീകരിച്ചത്; ‘അയ്യാ’ എന്ന സിനിമയിൽ നയൻതാരയുടെ അമ്മയായിട്ട്. കഥയനുസരിച്ച് എനിക്കും നടി ലക്ഷ്‌മിക്കും ഒരേ പ്രായം. ആ വേഷം ഏറ്റെടുത്തത്തിന് ലക്ഷ്‌മി എന്നെ ശകാരിച്ചു. എനിക്കും മകനും ജീവിക്കാനുള്ള വരുമാനം വേണമായിരുന്നു. രഘുവരനെ ഓർത്ത് എടുത്ത പുതിയ തീരുമാനം എന്നെ പ്രായം കൂടിയ വേഷങ്ങളിൽ മാത്രമായി ഒതുക്കി.\n? സംവിധായക എന്ന നിലയിലെ അനുഭവം. താങ്കളുടെ സിനിമ എപ്പോഴാണ് തിയേറ്ററിൽ വരിക.\n= ‘ചിന്ന ചിന്ന ആശൈ’ എന്ന സീരിയൽ ആയിരുന്നു അത്. ഞാൻ സംവിധാനം ചെയ്ത എപ്പിസോഡ് ‘ഗംഗ’യിൽ ഞാൻ വളരെയധികം ആരാധിക്കുന്ന എസ് പി ബാലസുബ്രഹ്‌മണ്യത്തെ അഭിനയിപ്പിക്കുകയും ഒപ്പം അഭിനയിക്കുകയും ചെയ്തു. അദ്ദേഹത്തെ അഭിനയിപ്പിക്കാൻ വേണ്ടി മാത്രമായി എഴുതിയ കഥയാണ് അത്.\nസ്‌കൂൾ വിദ്യാഭ്യാസം പാതിവഴിയിൽ ഉപേക്ഷിക്കേണ്ടി വന്നവർക്കുവേണ്ടി ഒരു സായാഹ്ന സ്‌കൂളും നടത്തിയിരുന്നു ഞാൻ. ഇതൊക്കെ ചെയ്താലും ‘ജയ് ഭീം’ പോലെ സാമൂഹ്യപ്രസക്തിയുള്ള ഒരു സിനിമയാണ് എന്റെ ലക്ഷ്യം. ഞാൻ സംവിധാനം ചെയ്ത ‘അപ്പാവിൻ മീശൈ’ സിനിമ ചില കാരണങ്ങളാൽ റിലീസ് ചെയ്യാൻ പറ്റാതെ ഇരിക്കുകയാണ്. മകന്റെ പഠനത്തിനുള്ള ചെലവുകൾ നോക്കേണ്ടതുണ്ട്. ഈ വർഷത്തോടുകൂടി അവന്റെ വിദ്യാഭ്യാസം അവസാനിക്കുകയാണ്. ഇനി എന്റെ താല്പര്യങ്ങൾക്ക് യോജിച്ച രീതിയിലുള്ള കാര്യങ്ങളിലേക്ക് കടക്കണം.\n? ഡബ്ബിങ് ആർട്ടിസ്റ്റ് എന്നത് താങ്കളുടെ വേറൊരു അടയാളമാണല്ലോ. അതിലേക്കുള്ള പ്രവേശനം എങ്ങനെയായിരുന്നു.\n= ‘ഗീതാഞ്ജലി’ ആണ് ഞാൻ ആദ്യമായി ഡബ്ബിങ് ചെയ്ത തെലുഗു സിനിമ. അതിനുശേഷം വന്ന ഒരു ഡബ്ബിങ് ചാൻസിനെ ‘ഞാൻ ഒരു നടിയാണ്, എനിക്കങ്ങനെ ഡബ്ബിങ് മേഖലയിൽ തുടരനാവില്ല’ എന്നുപറഞ്ഞു ഒഴിവാക്കാൻ ശ്രമിച്ചു. പക്ഷേ, തുടർന്നും അവർ നിർബന്ധിച്ചുകൊണ്ടിരുന്നു. രാംഗോപാൽ വർമ്മയാണ് ഞാൻ തന്നെ ഡബ്ബിങ് ചെയ്യണമെന്ന് നിർബന്ധം പിടിച്ചത്. അദ്ദേഹത്തിന്റെ അപേക്ഷയെ തള്ളിക്കളയാൻ പറ്റാതെ ‘സിനിമ കണ്ടിട്ട് ഇഷ്ടപ്പെടുകയാണെങ്കിൽ മാത്രം ചെയ്യാം’ എന്ന് നിബന്ധന വെച്ചു. സിനിമ എനിക്ക് ഇഷ്ടപ്പെട്ടു. തെലുഗിൽ ‘ശിവാ’ എന്നും തമിഴിൽ ‘ഉദയം’ എന്നുമാണ് ആ സിനിമയുടെ പേര്. സരിതയും റോജാ രമണിയും അഭിനയത്തോടൊപ്പം ഡബ്ബിങ്ങും ചെയ്തിരുന്നത് അറിഞ്ഞപ്പോൾ ഞാനും തുടരാമെന്ന് തീരുമാനിച്ചു.\nഎല്ലാവർക്കും ഒരേപോലെ ഡബ്ബിങ് ചെയ്യുന്നവരെ കാണാം. സിനിമ കാണുമ്പോൾ കഥാപാത്രം മാത്രമാവണം മനസ്സിൽ നിൽക്കേണ്ടത്. ‘ഇന്ന ആളാണ് ശബ്ദം നൽകിയിരിക്കുന്നത്’ എന്ന് തിരിച്ചറിയരുതെന്ന് എനിക്ക് നിർബന്ധമുണ്ടായിരുന്നു. മാത്രമല്ല ഞാൻ എനിക്കുവേണ്ടി ഡബ്ബിങ് ചെയ്യുമ്പോൾ പ്രശ്നമാകുമോ എന്നും തോന്നി. ‘ബോംബെ’ സിനിമയിൽ മനീഷാ കൊയ്‌രാളയ്‌ക്കും ‘ഇരുവറി’ൽ സിനിമയിൽ ഐശ്വര്യാ റായിക്കും ശബ്ദം നൽകി. എന്റെ ശബ്ദത്തിന്റെ പ്രത്യേകത ആളുകൾ തിരിച്ചറിയാൻ തുടങ്ങിയതോടെ ഡബ്ബിങ് നിർത്തി.\n? ഇഷ്ടപ്പെട്ട എഴുത്തുകാർ.\n= പൂമണി, മൗനി, കു അഴഗിരി സാമി, ബാമാ, മനുഷ്യപുത്രൻ, സുകുമാരൻ, സ തമിഴ്ശെൽവൻ. ഇവരിൽ തമിഴ്ശെൽവനിൽ നിന്നും അഭിപ്രായങ്ങൾ സ്വീകരിക്കാറുണ്ട്. തമിഴിൽ ഞാൻ വായിക്കേണ്ട എഴുത്തുകാർ വേറെയും ഒരുപാടുപേർ ഉണ്ട്. തെലുഗിൽ ശ്രീ ശ്രീ, സലം എന്നിവരെ ഇഷ്ടം. തെലുഗു സാഹിത്യകൃതികൾ വായിക്കാൻ തുടങ്ങിയത് ഈയിടെയാണ്. മലയാളത്തിൽ തകഴി, ബഷീർ, സക്കറിയ എന്നിവരുടെ സൃഷ്ടികൾ വായിച്ചിട്ടുണ്ട്. എന്റെ മനസിനുള്ളിൽ ബഷീറിന് ‘ഒരു തമിഴ് എഴുത്തുകാരൻ’ എന്നതാണ് സ്ഥാനം. മലയാളം വായിക്കാനാറിയാമെങ്കിലും ബഷീറിനെ തമിഴ് വിവർത്തനങ്ങളിൽ കൂടി വായിച്ചതുകൊണ്ടാവണം അങ്ങനെ തോന്നാൻ കാരണം.\n? താങ്കളുടെ ഇടതുപക്ഷ ബന്ധത്തെ സിനിമാലോകം എങ്ങനെയാണ് കാണുന്നത്.\n= നല്ല മതിപ്പാണ്. ഇവൾ വായിക്കുന്നവളാണ്, പറയുന്നത് ശരിയായ കാര്യങ്ങളാണ് എന്നൊക്കെയുള്ള ഒരു ഇമേജ്. സിനിമാമേഖലയിൽ ഏതെങ്കിലും പ്രശ്നം ഉരുത്തിരിയുകയാണെങ്കിൽ അഭിപ്രായം അറിയാനായി അവർ സമീപിക്കുന്ന നാലുപേരിൽ ഒരാൾ ഞാനായിരിക്കും. നടികർ സംഘവും പ്രൊഡ്യൂേസഴ്‌സ് കൗൺസിലും ഏത് കാര്യങ്ങൾക്കാവും എന്നെ സമീപിക്കുക എന്ന കാര്യത്തിൽ നല്ല ധാരണയുണ്ട്. പൊതുവായ അല്ലെങ്കിൽ സാമൂഹ്യപരമായ കാര്യങ്ങളിൽ, ഉദാഹരണത്തിന് ജല്ലിക്കട്ട്, തൂത്തുക്കുടി പോലീസ് വെടിവെയ്‌പ്പ് പോലുള്ളവയിൽ, എന്ത് നിലപാടെടുക്കണം എന്നു വരുമ്പോൾ എന്നെയും ഉൾപ്പെടുത്തുന്നത് നല്ല കാര്യമായാണ് കാണുന്നത് .\nഎൻ ടി രാമറാവു


സ്വകാര്യ നിക്ഷേപം «eപത്രം – Business – ബിസിനസ് – ePathram.com\nകണ്ണൂര് ജില്ലാ പ്രവാസി കൂട്ടായ്മയായ “വെയ്ക് ” (WAKE) നിക്ഷേപ സംരംഭമായ WIIL (Wake Industries International Ltd) വെബ് സൈറ്റ് www.wakeindustries.in സ്വിച്ച് ഓണ് കര്‍മ്മം, പ്രമുഖ മാധ്യമ പ്രവര്‍ത്തകനും യു. എ. ഇ. യിലെ സാംസ്കാരിക സാമൂഹിക മണ്ഡലത്തിലെ നിറ സാന്നിദ്ധ്യവുമായ കെ. പി. കെ. വേങ്ങര നിര്‍വ്വഹിച്ചു. ചടങ്ങില് അബ്ദുല് ഖാദര് പനക്കാട്ട് അദ്ധ്യക്ഷത വഹിച്ചു.\nവെയ്ക് പ്രസിഡന്‍റ് അഡ്വ. ഹാഷിക്ക്, ജന. സിക്രട്ടറി മുഹമ്മദ് അന്‍സാരി, ട്രഷറര് മുരളി, ഡയറക്ടര് മാരായ ടി. കെ. പി. നായര്, കെ. പി. ശശി, നൂറുദ്ധീന്, ആര്. വി. വേണു ഗോപാല്, വി. പി. ശറഫുദ്ധീന്, സജിത്ത് നായര്, പി. പ്രേമന്, പ്രമോട്ടര്‍മാരായ സനത് നായര്, അരുണ് കുമാര് എന്നിവര് സന്നിഹി തരായിരുന്നു.\nവായിക്കുക: സ്വകാര്യ നിക്ഷേപം\nകേരളത്തിലെ പശ്ചാത്തല വികസന പ്രവര്‍ത്തനങ്ങളില് ഇനി സ്വകാര്യ നിക്ഷേപകര്‍ക്കും പങ്കാളിത്തം ലഭിക്കും. കേരളത്തിന്റെ വികസന സ്വപ്നങ്ങള്‍ക്ക് എന്നും വിലങ്ങു തടി യായിട്ടുള്ള റോഡ്, വാണിജ്യകെട്ടിട സമുച്ചയങ്ങള്( വില്പന മാളുകള്), ബസ് സ്റ്റാന്‍ഡ് തുടങ്ങിയവയുടെ വികസനങ്ങളില് ഇനി ആധുനിക വ്യാപാര തന്ത്രങ്ങളും മറ്റും മാറ്റ ത്തിന്റെ കൊടുങ്കാറ്റുയര്‍ത്തും. ധനമന്ത്രി തോമസ് ഐസകിന്റേതാണ് ഈ നിര്‍ദ്ദേശം. ഇങ്ങനെ നിര്‍മ്മിക്കുന്ന കെട്ടിടങ്ങളുടെ വാടകയില് ഒരു പങ്ക് നിശ്ചിത കാലത്തേക്ക് നിക്ഷേപത്തില് പങ്കാളിയാ കുന്നവര്‍ക്ക് ലഭിക്കും. ദേശീയ ഗെയിമിന് വേണ്ടി നിര്‍മ്മിക്കുന്ന ഗെയിംസ് വില്ലേജിന്റെ നിര്‍മ്മാണ പ്രവ ര്‍ത്തനത്തില് തന്നെ പദ്ധതി പരീക്ഷിക്കും.\nവായിക്കുക: കേരളം, വികസനം, സ്വകാര്യ നിക്ഷേപം


ചൈനയില് നിന്നുള്ള പാല് ഉത്പന്നങ്ങള്‍ക്ക് നിരോധനം – DN News\nHome/News/India/ചൈനയില് നിന്നുള്ള പാല് ഉത്പന്നങ്ങള്‍ക്ക് നിരോധനം\nചൈനയില് നിന്നുള്ള പാല് ഉത്പന്നങ്ങള്‍ക്ക് നിരോധനം\nചൈനയില് നിന്നുള്ള പാലിനും പാല് ഉത്പന്നങ്ങള്‍ക്കും രാജ്യത്ത് വീണ്ടും നിരോധനം ഏര്‍പ്പെടുത്തി. വൃക്കകളെ സാരമായി ബാധിക്കുന്ന മെലാമിന് കണ്ടെത്തിയതിനെത്തുടര്‍ന്ന് 2008ല് ആണ് ആദ്യമായി ചൈനയില് നിന്നുള്ള ഇത്തരം ഉത്പന്നങ്ങള് നിരോധിച്ചത്. ലോകത്ത് മറ്റിടങ്ങളിലും നിരോധിച്ചതിന്റെ ഭാഗമായിട്ടായിരുന്നു ഇന്ത്യയിലും നിരോധനം . തുടര്‍ന്ന് വിവിധ വര്‍ഷങ്ങളില് വീണ്ടും നിരോധനം ഏര്‍പ്പെടുത്തിയിരുന്നു. മെലാമിന് ഇല്ലെന്നുള്ള വിശ്വസനീയ റിപ്പോര്‍ട്ടുകള് ലഭ്യമല്ലാത്തതിനാലാണ് ഇക്കഴിഞ്ഞ 23 മുതല് ഒരു വര്‍ഷത്തേക്ക് കൂടി നിരോധനം നീട്ടിയത്.\nചൈനയില് നിന്ന് പാല്, പാല് ഉത്പന്നങ്ങള്, പാല് ഘടകമായി വരുന്ന ചോക്ക്‌ളേറ്റുകള് തുടങ്ങിയവ ഇറക്കുമതി ചെയ്യുന്നതിന് നിരോധമേര്‍പ്പെടുത്തിയിട്ടുണ്ടെങ്കിലും മറ്റ് ചൈനീസ് ഉത്പന്നങ്ങള് എത്തുന്നതുപോലെ ചോക്ക്‌ളേറ്റ് ഉള്‍പ്പടെയുള്ളവയും സംസ്ഥാനത്ത് എത്തുന്നതായാണ് സൂചന. മറ്റ് രാജ്യങ്ങള് വഴി കടത്തിക്കൊണ്ടുവരുന്ന വിവിധതരം ചൈനീസ് ചോക്ക്‌ലേറ്റുകളാണ് വിവിധ വില്‍പ്പനകേന്ദ്രങ്ങളിലൂടെ വിറ്റഴിക്കപ്പെടുന്നത്. എന്നാല് ചൈനീസ് ചോക്ക്‌ളേറ്റുകളും മറ്റ് പാലുത്പന്നങ്ങള്‍ക്കും നിരോധനമുണ്ടെന്നറിയാതെ തന്നെയാണ് ഇവ ഇന്ത്യയിലേക്ക് എത്തുന്നതെന്നും അധികൃതര് സൂചിപ്പിക്കുന്നു.\nമെലാമിന് കണ്ടെത്തിയതിനെത്തുടര്‍ന്ന് ലോകത്ത് ഇരുപതോളം രാജ്യങ്ങളാണ് ചോക്ക്‌ളേറ്റ് ഉള്‍പ്പടെയുള്ള ചൈനീസ് െഡയറി ഉത്പന്നങ്ങള്‍ക്ക് 2008ല് നിരോധനമേര്‍പ്പെടുത്തിയത്. ചൈനയില് ഒരു പ്രവിശ്യയിലെ കുട്ടികളില് വൃക്കരോഗം കൂടുതലായി കണ്ടെത്തിയതിനെത്തുടര്‍ന്നുള്ള പരിശോധയായിരുന്നു പാലിലും പാല് ഉത്പന്നങ്ങളിലും മെലാമിന് കണ്ടെത്താന് ഇടയാക്കിയത്. പ്ലാസ്റ്റിക്കിന്റെ മറ്റൊരു രൂപം ഉണ്ടാക്കാന് ഉപയോഗിക്കുന്ന മെലാമിന് എന്ന രാസവസ്തുവിന്റെ സാന്നിധ്യം ഉത്പന്നത്തിലെ കൊഴുപ്പിന്റെ സാന്നിധ്യം വര്‍ധിപ്പിച്ചിരുന്നു. ഇതാണ് മെലാമിന് പാലിലും പാല് ഉത്പന്നങ്ങളിലും ഉപയോഗിക്കാന് കാരണമായത്. ചൈനയില് വലിയ ചലനമുണ്ടാക്കിയ ഭക്ഷ്യ സുരക്ഷാ പ്രശ്‌നമായിരുന്നു ഇത്.\nകേന്ദ്ര സര്‍ക്കാര് ഇത്തരം ഉത്പന്നങ്ങളുടെ നിരോധനം നീട്ടിയത് സംബന്ധിച്ച് ഫുഡ് ആന്‍ഡ് സ്റ്റാന്‍ഡേര്‍ഡ് അതോറിട്ടി ഒഫ് ഇന്ത്യ വിവിധ സംസ്ഥാനങ്ങളിലെ ഭക്ഷ്യ സുരക്ഷാ വിഭാഗത്തിന് മുന്നറിയിപ്പ് നല്‍കിയിട്ടുണ്ട്.\nജര്‍മനി വിറച്ച് ജയിച്ചു


Janmabhumi| കടയില് കയറി കാട്ടുപന്നിയുടെ ആക്രമണം; കോളേജ് അധ്യാപകന് പരിക്ക്\nകടയില് കയറി കാട്ടുപന്നിയുടെ ആക്രമണം; കോളേജ് അധ്യാപകന് പരിക്ക്\nApril 14, 2022, 05:28 p.m.\nഈങ്ങാപ്പുഴ പാലയ്ക്കാമറ്റത്തില് ലിജോ ജോസഫിനെ (33) ആണ് കാട്ടുപന്നി ആക്രമിച്ചത്. കാലിനും കൈയ്ക്കും പരിക്കേറ്റ അദ്ധ്യാപകനെ ആശുപത്രിയില് പ്രവേശിപ്പിച്ചു. കൊയിലാണ്ടി-എടവണ്ണ സംസ്ഥാന പാതയിലെ ടെക്നോ ഗ്രൂപ്പ് എന്ന സ്ഥാപനത്തിന്റെ ചില്ലുകള് തകര്‍ത്താണ് കാട്ടുപന്നി അകത്ത് കടന്നത്.\nകോഴിക്കോട്: വ്യാപാര സ്ഥാപനത്തില് കയറി കാട്ടുപന്നിയുടെ ആക്രമണം. താമരശ്ശേരി ചുങ്കത്ത് ഫോറസ്റ്റ് ഓഫീസിന് സമീപത്താണ് സംഭവം. കടയില് എത്തിയ അദ്ധ്യാപകനെ കാട്ടുപന്നി കുത്തിപരിക്കേല്‍പ്പിച്ചു.\nഈങ്ങാപ്പുഴ പാലയ്ക്കാമറ്റത്തില് ലിജോ ജോസഫിനെ (33) ആണ് കാട്ടുപന്നി ആക്രമിച്ചത്. കാലിനും കൈയ്ക്കും പരിക്കേറ്റ അദ്ധ്യാപകനെ ആശുപത്രിയില് പ്രവേശിപ്പിച്ചു. കൊയിലാണ്ടി-എടവണ്ണ സംസ്ഥാന പാതയിലെ ടെക്നോ ഗ്രൂപ്പ് എന്ന സ്ഥാപനത്തിന്റെ ചില്ലുകള് തകര്‍ത്താണ് കാട്ടുപന്നി അകത്ത് കടന്നത്. കടയിലെ ഗ്ലാസ് ഉള്‍പ്പെടെയുള്ള സാധനങ്ങള് പന്നി തകര്‍ത്തു. തുടര്‍ന്ന് പുറത്തിറങ്ങിയ പന്നി കയ്യേലിക്കുന്ന് പള്ളിക്ക് പിന്നില് താമസിക്കുന്ന ജുബൈരിയ, മകള് ഫാത്തിമ നജ എന്നിവരെയും ആക്രമിച്ചു. വീടിന്റെ മുറ്റത്ത് നിന്നവര്‍ക്കാണ് കുത്തേറ്റത്.


തലയ്ക്കുള്ളിലേയ്ക്ക് തുളച്ച് കയറുന്ന ഇരമ്പല് കേട്ടാണ് ഉണര്‍ന്നത്. ഉഷ്ണം കാരണം ഉറങ്ങാന് കഴിയുന്നില്ല. വിന്റ്റ്റില്, രാത്രിയായാല് ഹീറ്റര് കൂട്ടിവയ്ക്കുന്നത് ഭാര്യയുടെ ഒരു ശീലമാണ്. പാതിരാത്രികഴിഞ്ഞാല് പിന്നെ ചൂട് കാരണം ഉറങ്ങാന് കഴിയില്ല.എത്ര പറഞ്ഞാലും മനസ്സിലാകില്ല. താഴെപ്പൊയി റൂം ടെമ്‌പ്രേറ്റ്ച്ചര് കുറയ്ക്കണം.\nപുറത്ത് തണുത്ത കാറ്റ് ജനലഴികളെ വിറപ്പിച്ച് കൊണ്ട് ഇരമ്പുകയാണ്. അകത്തെ ചൂട് കുറയാന് ഇനിയും സമയമെടുക്കും. ചെറിയ പനിയുടെ അസ്വാസ്ഥവുമുണ്ട്. എല്ലാ ശൈത്യ കാലത്തിന്റെ ആരംഭത്തിലും ഈ പനി പതിവുള്ളതാണ്. ഇവിടെ കുടിയേറിയിട്ട് വര്‍ഷങ്ങളായിട്ടും കാലാവസ്ഥ മാറ്റങ്ങളുമായി ശരീരം പൂര്‍ണ്ണമായി പൊരുത്തപ്പെടുന്നില്ല. ഒരു ടയലനൊള് പി. എം. കഴിച്ച് വീണ്ടും കിടന്നു.\nപതുക്കെ പതുക്കെ കണ്‍പോളകള് കനത്തു. ഉറങ്ങാമെന്ന് തോന്നുന്നു. ശരീരത്തിന് ഭാരമില്ലാത്തതുപൊലെ. പനിയുണ്ട് അതാണ് ഇങ്ങനെ. ശരീരം ഭാരം വെടിഞ്ഞ് പഞ്ഞിക്കെട്ടുപൊലെ പൊന്തുന്നു. പിന്നെ നിലയില്ലാത്ത ആഴത്തിലേക്ക് അവസാനമില്ലാതെ താണ് താണ് പോകും. ഇരുട്ടിന്റെ ഗുഹകളില് നിന്ന് മണിനാദം നേര്‍ത്തതായിട്ടാണ് തുടങ്ങുന്നത്. വേഗത്തിലത് കനം വച്ച് പെരുകി കാതുകളെ തുളയ്ക്കും. കനം വയ്ക്കുന്ന ശബ്ദ്ദം ഒരു ഭാരമായി അതിരുകളില്ലാത്ത ഗര്‍ത്തത്തിന്റെ വശങ്ങളിലേക്ക് വീര്‍ക്കുന്ന ശരീരത്തെ ഞെരുക്കുന്നു. അസഹനീയമായ ഭാരം, ചലിയ്ക്കാന് കഴിയുന്നില്ല. ഒന്നു ശബ്ദ്ദിയ്ക്കാന് പോലും കഴിയുന്നില്ല.\nപനിയുണ്ട്. നെറ്റിയില് കൈ വച്ചുകൊണ്ട്, അമ്മ പറഞ്ഞു. മുറിയില് പരന്ന വെളിച്ചത്തില് മണിനാദം അലിഞ്ഞില്ലാതെയായി. "എന്തായിപ്പൊ ഇങ്ങനെയൊരു പനി വരാന്. "സാരമില്ല, നാളെ രാവിലെ കുട്ടന് പണിക്കരെ വിളിച്ച് വെള്ളമോതിക്കാം". നെറ്റിയില് ഭസ്മകുറി വരച്ച് തന്നുകൊണ്ട് അമ്മ പറഞ്ഞു.\nചെമ്പ് കിണ്ടിയില് വെള്ളവും, തുമ്പിലയില് ഭസ്മവും, തെറ്റി പൂവുമിട്ട് കുട്ടന് പണിക്കര് മുന്നിലിരിക്കുന്നു. ഒരു നുള്ള് ഭസ്മവും ഒരിറുക്ക് പൂവും നെറ്റിയില് ചേര്‍ത്ത് വച്ച് പണിക്കര് ഉച്ചത്തില് മന്ത്രം ചൊല്ലുമ്പോള്, പനിയുടെ ആലസ്യത്തിനിടയിലും ചിരിപ്പൊട്ടും. "മിണ്ടാതിരുന്നോ" മുതിര്‍ന്നവരുടെ ശാസന.\nപണിക്കര് വന്ന് പോയാലും പനി വിട്ടുമാറാതെ തുടരുമ്പോഴാണ് കൊടുതിയുടെ കാര്യമോര്‍ക്കുന്നത്. ചിലപ്പോള് നേരിട്ട് വന്ന് ഓര്‍മപ്പെടുത്തുകയുമാവും. ഒരിക്കല് പുരയിടത്തില് പണിയെടുക്കാന് വന്ന പണിക്കാര് കഞ്ഞി കുടിച്ച് കൊണ്ടിരുന്നപ്പൊഴാണതുണ്ടായത്. ഉള്ളുമുറിക്കുള്ളില് പൈതങ്ങള് പനിപിടിച്ച് കിടക്കുകയായിരുന്നു. കണ്ണടച്ചാല് ഉള്ളില് കന്നിവെയിലു പോലെ തിളയ്ക്കുന്ന പനി. ചെവിക്കുള്ളില് മുറുകുന്ന മണിനാദം താങ്ങാനവത്ത ഭാരമായി മേലാകെ കടയുന്നു.പരീക്ഷ്ണം അസഹനീയമായപ്പോള് അലറിക്കരഞ്ഞ് കൊണ്ട് അവര് പുറത്ത് വന്നു. ജ്വരച്ചൂടില് പിച്ചും പേയും പുലമ്പിയ പൈതങ്ങളെ മുതിര്‍ന്നവര് കാര്യമറിയാതെ ശാസിക്കാന് തുനിഞ്ഞു.\nഅപ്പോഴാണ് പതിവ് കൊടുതിക്കാരനായ വാസു പണിക്കാരുടെ ഇടയില് നിന്നും ഉറഞ്ഞെണീറ്റത്. വിറപൂണ്ട കാലുകള്, വിളമ്പാന് വച്ചിരുന്ന കഞ്ഞികലങ്ങളെ തട്ടിതെറിപ്പിച്ചു. ഉറഞ്ഞ് തുള്ളുന്ന വാസുവിനെ പിടിച്ച് നിറുത്താന് തുനിഞ്ഞവര് പ്രാകൃതമായ ശക്തിയെ തടുക്കാന് കഴിയാതെ നിലത്ത് വീണുപൊയി.നിലത്ത് വീണവര് അപരാധമറിഞ്ഞ് മാപ്പിരന്നു. അകത്തളം നിറഞ്ഞാടിയ പരദേവതയ്ക്കു മുന്നില് വീട്ടുകാര് കൈകൂപ്പി കാര്യമാരാഞ്ഞു. "മറന്നോ എന്നെ... എന്നെ മറന്ന് പോയൊ...." ആക്രോശത്തോടെയുള്ള ചോദ്യത്തിനുമുന്നില് വീട്ടുകാര് അപരാധികളെപോലെ തലകുനിച്ച്‌നിന്നു. പിന്നെ അടുത്ത വെള്ളിക്ക് കൊടുതിനല്‍കാമെന്ന് ആണയിട്ടു. പൈതങ്ങളെ കാത്തുകൊള്ളണമെന്ന് അമ്മമാര് കരഞ്ഞ് പറഞ്ഞു.\n"കുട്ടികളെ ഞാന് കാത്തുകൊള്ളാം". തെക്കതിന്റെ ഇറമ്പത്ത് തൂക്കിയിട്ടിരുന്ന ഭസ്മക്കുടുക്കയില് നിന്ന് ഒരുപിടി വാരി പനിപിടിച്ച കുഞ്ഞുങ്ങളുടെ നേരെയെറിഞ്ഞ് പരദേവത ആശ്വാസ വാക്കുപറഞ്ഞു.\nവീട്ടുകാര് മറന്ന് ആണ്ട് കൊടുതി മുടങ്ങാതിരിക്കാനണത്രേ കുട്ടികള്‍ക്ക് പനിവരുത്തിയുള്ള ഈ ഓര്‍മ്മപ്പെടുത്തല്.\nതെക്കതില് മന്ത്രമൂര്‍ത്തിയും ആല്‍ത്തറയിലെ യക്ഷിയും കുടുംബം കാക്കുന്ന പരദേവതകളാണ്. പൂവും,പഴവും, പൊരിയം, ചന്ദനതിരിയും, കര്‍പ്പൂര വിളക്കും, കവുങ്ങിന് പൂക്കുലയും വച്ച് ആണ്ടിലൊരിക്കല് കൊടുതികൊടുക്കണം. പനിനീരുകൊണ്ട് നിവേദിക്കണം. എന്നാലും തെറ്റിയും പിരിഞ്ഞും പലവഴിയ്ക്ക് പോയ കുടുംബക്കാരെല്ലാരും ഒത്തുവന്ന് കൊടുതിയ്ക്ക് കൂടിയാലെ പരദൈവങ്ങള്‍ക്ക് തൃപ്തിയാകു.\nതെക്കെപറമ്പിലെ മൂലയ്ക്കുള്ള പുരാതനമായ ആഞ്ഞിലിമരച്ചുവട്ടില് കുരുത്തൊലകൊണ്ട് വളച്ച്‌കെട്ടി ചെറിയ കമാനങ്ങള് തീര്‍ത്താണ് കരിങ്കാളിക്ക് നേര്‍ച്ച കൊടുക്കേണ്ടത്.\nകരിങ്കാളി കുടുംബ ദേവതയല്ല.നശിച്ച് പോകാന് പണ്ട് ശത്രുക്കളാരോ ജപിച്ച് വിട്ടതാണ്. വലിയ എതോ കര്‍മ്മികളെ കൊണ്ട്‌വന്ന് പിടിച്ച് കെട്ടി ആഞ്ഞിലിയില് തറയ്ക്കുകയായിരുന്നു. മാത്രമല്ല, അവിടെ കുടിയിരുന്ന് കുടുംബത്തെ കാത്തുകൊള്ളാമെന്ന് ശപഥവും ചെയ്യിച്ചു. പകരം, ആണ്ടിലൊരിക്കല് പ്രസാദിപ്പിക്കണം. പൂവും, പഴവും മാത്രം പോരാ; ചോരയും കാണിക്കണം.ആഞ്ഞിലിച്ചുവട്ടില് വളച്ച് കെട്ടിയ കുരുത്തൊലകള്‍ക്കിടയില് തീപന്തങ്ങള് കുത്തിനിറുത്തും.ഇടയ്ക്ക് കുന്തിരിക്കപ്പൊടിയെറിഞ്ഞ് തീയാളിക്കും. തുമ്പിലയിട്ട്, പൂവും, പഴവും, പഴ്ക്കടയ്ക്കയും നൈവേദ്യച്ചോറും കാണിയ്ക്ക വയ്ക്കും.\nപിന്നെ കൊടുതിക്കാരന് നേര്‍ച്ച പൂവന്റെ തലയില് വെള്ളമൊഴിച്ച് അനുവാദം ചോദിക്കും. പൂവന് തല കുടഞ്ഞാല് അനുവാദമായി. പിന്നെ തല തിരിച്ച് ഒറ്റ വെട്ടിന് കഴുത്ത് കണ്ടിയ്ക്കും. ചുവന്ന തെറ്റിപൂവ് വാരിയെറിയുന്നപൊലെ കുരുത്തൊലക്കെട്ടിലും നൈവേദ്യചോറിലും ചോര ചീറ്റി തെറിക്കും. പിടഞ്ഞ് തീരുന്ന പൂവനെ നോക്കി വീട്ടുകാര് വെളിപാടിനായി കാക്കും. ഉറഞ്ഞ് തുള്ളുന്ന കൊടുതിക്കാരന് പൂവും ഭസ്മവും വാരിയെറിഞ്ഞ് 'തൃപ്തിയായി....തൃപ്തിയായി' എന്ന് പറയുമ്പോള് കുടുംബക്കാര് നെഞ്ചത്ത് കൈവച്ച് പറയും " കാത്തോളണേ..."\nഉണര്‍ന്നപ്പോള് പുറത്ത് വെയിലു പരന്നിരുന്നു. പനിക്ക് നല്ല ആശ്വാസമുണ്ട്. എങ്കിലും ഒഴിവ് ദിവസങ്ങളിലെ പതിവ് ആലസ്യം കാരണം എണീക്കാന് പിന്നെയും താമസിച്ചു.ശനിയാഴ്ചകളില് എണീറ്റാല് ഉടനെ നാട്ടിലേക്ക് വിളിക്കുകയാണ് പതിവ്. വിശേഷങ്ങള് പറയുന്നതിനിടയ്ക്ക് വെറുതെ അമ്മയോട് പറഞ്ഞു, "ഇന്നലെ രാത്രി നല്ല പനിയുണ്ടായിരുന്നു."\n"എന്തായിപ്പോ അങ്ങനെയൊരു പനി, സാരമില്ല ഒക്കെ മാറും. അടുത്ത വെള്ളിയാഴ്ച് കൊടുതി പറഞ്ഞിരിക്കുകയാ".. ആശ്വാസ വാക്ക് പറഞ്ഞത് അമ്മയാണ്.\nPosted by അശോക് at 8:00 AM


തിരുവനന്തപുരം നഗരസഭയിൽ നടന്നത് വ്യാപക നികുതി വെട്ടിപ്പ്; നൂറുകണക്കിനാളുകൾ അടച്ച നികുതി രേഖകളിൽ ഇല്ല | widespread tax evasion in thiruvananthapuram corporation\nതിരുവനന്തപുരം നഗരസഭയിൽ നടന്നത് വ്യാപക നികുതി വെട്ടിപ്പ്; നൂറുകണക്കിനാളുകൾ അടച്ച നികുതി രേഖകളിൽ ഇല്ല\nവര്‍ഷങ്ങളായി കരമടക്കുന്ന പലരുടെയും കരം കോര്‍പ്പറേഷന്‍റെ കണക്കില് കാണാനേയില്ല. ഇത്തരത്തില് തട്ടിപ്പിനിരയായ നിരവധി പേരെ ഏഷ്യാനെറ്റ് ന്യൂസ് സംഘം നേരിട്ട് കണ്ടു.\nThiruvananthapuram, First Published Oct 1, 2021, 7:01 AM IST\nതിരുവനന്തപുരം: തിരുവനന്തപുരം കോര്‍പ്പറേഷന് (Thiruvananthapuram Corporation) വീട്ടുകരം ഉള്‍പ്പടെയുള്ള നികുതി പിരിക്കുന്നതില് (Tax Evasion) വ്യാപക ക്രമക്കേട്. വര്‍ഷങ്ങളായി കരമടക്കുന്ന പലരുടെയും കരം കോര്‍പ്പറേഷന്‍റെ കണക്കില് കാണാനേയില്ല. ഇത്തരത്തില് തട്ടിപ്പിനിരയായ നിരവധി പേരെ ഏഷ്യാനെറ്റ് ന്യൂസ് സംഘം നേരിട്ട് കണ്ടു. വീട്ടുകരത്തിന്‍റെ മറവില് 32 ലക്ഷം തട്ടിയെടുത്ത സംഭവത്തില് സൂപ്രണ്ട് അടക്കം ആറു ജീവനക്കാരെയാണ് തിരുവനന്തപുരം കോര്‍പ്പറേഷന് സസ്പെന്‍റ് ചെയ്തത്.\nചുവരിന് സിമന്‍റ് പൂശാനോ മേല്‍ക്കൂര ഒന്ന് നന്നാക്കി പണിയാനോ പോലും വരുമാനമില്ലാത്ത ശോഭന കുമാരി തനിക്കുണ്ടായ ഗതികേട് ഏഷ്യാനെറ്റ് ന്യൂസുമായി പങ്കുവച്ചു. കഴിഞ്ഞ കാലങ്ങളിലെല്ലാം കൃത്യമായി കരമടച്ചിരുന്നു. കഴിഞ്ഞ ദിവസവും കരമടക്കാന് കോര്‍പ്പറേഷന് ഓഫീസില് പോയി. കഴിഞ്ഞ വര്‍ഷങ്ങളില് അടച്ചതെല്ലാം ശോഭന കാണിച്ചു. പക്ഷേ കോര്‍പ്പറേഷന്‍റെ കണക്കില് ഇതൊന്നുമില്ല. ശോഭനയെപ്പോലെ നിരവധി പേരാണ് നികുതി തട്ടിപ്പില് കുടുങ്ങിയത്.\nഎല്ലാവര്‍ഷവും പാളയം സാഫല്യം കോംപ്ലക്സിലെ ജനസേവന കേന്ദ്രത്തിലെത്തിയാണ് ജയശങ്കര് വീട്ടുകരം ഒടുക്കിയത്. രസീതുകളും കയ്യിലുണ്ട്. പക്ഷേ അടച്ച പണം കോര്‍പ്പറേഷന് കിട്ടിയില്ലെന്നാണ് പറയുന്നത്. നിരവധി പേരാണ് ഇതുപോലെ, എന്ത് ചെയ്യണമെന്നറിയാതെ പെട്ടുപോയത്. കെട്ടിട നികുതിയില് തട്ടിപ്പ് നടത്തിയ സംഭവത്തില് ഇതുവരെ ആറ് ജീവനക്കാരെ സസ്പെന്‍റ് ചെയ്തതായി കോര്‍പ്പറേഷന് അറിയിച്ചു.\nഅതേസമയം, തിരുവനന്തപുരം കോർപ്പറേഷനിലെ നികുതി തട്ടിപ്പിനെതിരെ ബിജെപി കൗൺസിലാർമാർ നടത്തുന്ന സമരം മൂന്നാം ദിവസവും തുടരുകയാണ്. കൗൺസിൽ ഹാളിലാണ് പ്രതിഷേധം. നികുതി വെട്ടിച്ച ഉദ്യോഗസ്ഥർക്കെതിരെ കേസെടുത്ത് അന്വേഷണം വേണമെന്നാവശ്യപ്പെട്ടാണ് സമരം. ഇന്നലെ രാത്രി കേന്ദ്രമന്ത്രി വി മുരളീധരൻ കൗൺസിൽ ഹാളിലെത്തി സമരത്തിന് പിന്തുണ അറിയിച്ചു. ഇതിനിടെ നഗരസഭാ ഡെപ്യൂട്ടി മേയറെ കയ്യേറ്റം ചെയ്തുവെന്നാരോപിച്ച് ബിജെപിക്കെതിരെ ഇടതുമുന്നണിയും സമരം പ്രഖ്യാപിച്ചു. നാളെ വാർഡ് കേന്ദ്രങ്ങളിലാണ് സമരം.\nLast Updated Oct 1, 2021, 7:01 AM IST


മന്ത്രി സി രവീന്ദ്രനാഥിന്റെ3പുസ്തകങ്ങൾ പ്രകാശനം ചെയ്‌തു | Books | Deshabhimani | Thursday Mar 4, 2021\nമന്ത്രി പ്രൊഫ. സി രവീന്ദ്രനാഥിന്റെ വിദ്യാഭ്യാസ സംബന്ധമായ മൂന്ന് പുസ്തകങ്ങൾ പ്രകാശനം ചെയ്‌തു. സാഹിത്യ അക്കാദമി വൈലോപ്പിള്ളി ഹാളിൽ നടന്ന ചടങ്ങിൽ തിരുവനന്തപുരം ചിന്ത പബ്ലിഷേഴ്സ് പ്രസിദ്ധീകരിച്ച ‘നമ്മുടെ വിദ്യാലയങ്ങൾ മാറിയ കഥ’ എന്ന പുസ്തകം സിപിഐ എം സംസ്ഥാന സെക്രട്ടറിയുടെ ചുമതല വഹിക്കുന്ന എ വിജയരാഘവൻ പുരോഗമന കലാസാഹിത്യസംഘം ജനറൽ സെക്രട്ടറി അശോകൻ ചരുവിലിന് നൽകി പ്രകാശനം ചെയ്‌തു. സിപിഐ എം കേന്ദ്രകമ്മിറ്റിയംഗം കെ രാധാകൃഷ്‌ണൻ മുഖ്യപ്രഭാഷണം നടത്തി. ജില്ലാ സെക്രട്ടറി എം എം വർഗീസ് അധ്യക്ഷനായി.\n‘ടീച്ചിങ് നോട്സ്’ എന്ന പുസ്തകം സിപിഐ എം സംസ്ഥാന സെക്രട്ടറിയറ്റംഗം ബേബിജോൺ കഥാകൃത്ത് എൻ രാജന് നൽകി പ്രകാശനം ചെയ്‌തു. ‘ക്യാമ്പസ് ഒരു പാഠപുസ്തകം’ എന്ന പുസ്തകം കേരള സാഹിത്യ അക്കാദമി പ്രസിഡന്റ് വൈശാഖൻ സംവിധായകൻ പ്രിയനന്ദനന് നൽകി പ്രകാശനം ചെയ്‌തു. ഈ രണ്ടു പുസ്തകങ്ങളും പ്രസിദ്ധീകരിച്ചത് തൃശൂർ തിങ്കൾ ബുക്സാണ്. യോഗത്തിൽ സുനിൽ തെന്നൽ സ്വാഗതവും അനൂപ് നന്ദിയും പറഞ്ഞു.


ജീവിത ശൈലി – Page3– കേരള ടൈംസ്\nHome / ജീവിത ശൈലി (page 3)\nഭക്ഷണശേഷം ചെയ്യാന് പാടില്ലാത്ത കാര്യങ്ങള്\nApril 26, 2017\tആരോഗ്യം & ഫിട്നെസ്സ് 0\nമിക്കവരും ഭക്ഷണം കഴിക്കുന്ന ഏതെങ്കിലും ഒരു ജോലിയുടെ ഇടവേളകളിലായിരിക്കും. എന്നാല്, ഭക്ഷണത്തിനു മുമ്പ് നാം പാലിക്കേണ്ട പല കാര്യങ്ങളും എല്ലാവരും പാലിക്കാറുണ്ടെങ്കിലും ഭക്ഷണശേഷം പാലിക്കേണ്ട കാര്യങ്ങളെ കുറിച്ച് അജ്ഞരാണ്. ഭക്ഷണം കഴിച്ച ശേഷം ചെയ്യാന് പാടില്ലാത്ത ചില കാര്യങ്ങളാണ് ഇവിടെ പറയുന്നത്… പുകവലി പാടില്ല.. പുകവലി ആരോഗ്യത്തിന് ആപത്ത് തന്നെയാണ്. ചിലയാളുകള് ഭക്ഷണം കഴിച്ച ശേഷം ഉടനെതന്നെ പുക വലിക്കുന്നത് ശീലമാണ്. എന്നാല്, ഉടന് തന്നെ ഈ ശീലം മാറ്റണം. …\nസ്‌ട്രോബെറി കുഴമ്പ് മെറ്റബോളിസം കൊണ്ടുവരാന് പേശികള് ദൃഢമാക്കണമെന്ന് പറഞ്ഞല്ലോ. അതിന് കൂടുതല് പ്രോട്ടീന് ഭക്ഷണം കഴിക്കേണ്ടതുണ്ട്. സ്‌ട്രോബെറി കുഴമ്പ് ഒരു ഷെയ്ക്ക് ആണ്. ഇതു കഴിക്കുന്നതിലൂടെ പ്രോട്ടീന് ലഭ്യത വര്‍ധിക്കുകയും സ്‌ട്രോബെറി മെറ്റബോളിസം ഉണ്ടാക്കുകയും ചെയ്യുന്നതാണ് ഫലം. വേണ്ട സാധനങ്ങള് പാട നീക്കിയ പാല് – അരലിറ്റര് സ്‌ട്രോബെറി – ഒരു കപ്പ് ഓട്‌സ് – അരക്കപ്പ് കട്ടിയില്ലാത്ത തൈര് – ഒരു കപ്പ് ചണവിത്ത് …\nചോക്കലേറ്റ് പ്രേമികള്‍ക്ക് സന്തോഷവാര്‍ത്ത; ഡാര്‍ക്ക് ചോക്കളേറ്റ് അല്‍ഷിമേഴ്‌സ് തടയും\nApril 25, 2017\tജീവിത ശൈലി, പുതിയ വാർത്തകൾ 0\nചോക്കലേറ്റ് പ്രേമികളായ കുട്ടികളെ പല്ല് ചീത്തയാകുമെന്ന് പറഞ്ഞായിരുന്നു രക്ഷിതാക്കള് ഇതുവരെ ചോക്കലേറ്റ് കഴിക്കുന്നതില് നിന്ന് വിലക്കിയിരുന്നത്. എന്നാല് ഡാര്‍ക്ക് ചോക്കലേറ്റ് തലച്ചോറിനെ വിവിധ അസുഖങ്ങളില്‍നിന്ന് രക്ഷിക്കുമെന്നും പ്രായമേറുമ്പോള് ഉണ്ടാവുന്ന അല്‍ഷിമേഴ്‌സടക്കമുള്ള രോഗങ്ങളില് നിന്ന് സംരക്ഷിക്കുമെന്നുമാണ് പുതിയ പഠനങ്ങള് തെളിയിക്കുന്നത്.കാലിഫോര്‍ണിയ യൂനിവേഴ്‌സിറ്റിയിലെ ഗവേഷകരാണ് ചോക്കലേറ്റിനെക്കുറിച്ചുള്ള കൗതുകകരമായ വിവരങ്ങള് പുറത്തുവിട്ടിരിക്കുന്നത്. ഓര്‍മശക്തി നിലനിര്‍ത്താനും തലച്ചോറിനെ ആരോഗ്യത്തോടെ നിലനിര്‍ത്താനും സഹായിക്കുന്ന പല വിറ്റാമിനുകളും ഡാര്‍ക്ക് ചോക്കലേറ്റില് അടങ്ങിയിട്ടുണ്ട്. പ്രായമാകുമ്പോള് തലച്ചോറിന്റെ താളം തെറ്റിക്കുന്ന ഓക്‌സിഡേറ്റീവുകള് …\nശരീരഭാരം കുറഞ്ഞ് 500ല്‍നിന്ന് 258ലെത്തി-ഇമാന് ഇനി അടിവെച്ചു തുടങ്ങാം…\nApril 12, 2017\tആരോഗ്യം & ഫിട്നെസ്സ്, പുതിയ വാർത്തകൾ 0\n20വര്‍ഷത്തിലേറെയായി ഇമാന് അഹമദ് അബ്ദുല്ലാതി എന്ന ഈജിപ്തുകാരി പുറംലോകം കണ്ടിട്ട്. 500 കിലോ ഭാരമുള്ള ഈ 36കാരിക്ക് പുറം ലോകം കാണുന്നത് പോകട്ടെ ഒന്നു തിരിഞ്ഞു കിടക്കുക എന്നതു പോലും അപ്രാപ്യമായിരുന്നു കഴിഞ്ഞ ഏതാനും നാള് വരെ. അവരുടെ വിദൂര സ്വപ്‌നങ്ങള് ഓരോന്നായി പൂവണിയുകയാണ് ഇപ്പോള്. 500 കിലോ ഉണ്ടായിരുന്ന ഇവരുടെ ശരീര ഭാരം 242 കിലോ കുറഞ്ഞതായി മുംബൈയിലെ സെയ്ഫി ആശുപത്രി അധികൃതര് അറിയിച്ചു. ലോകത്ത് ഏറ്റവും ഭാരം …\nമരണം മണക്കുന്ന മനസ്സ് (ലേഖനം : റിക് സണ് ജോസ്)\nMarch 28, 2017\tആരോഗ്യം & ഫിട്നെസ്സ്, ജീവിത ശൈലി, പുതിയ വാർത്തകൾ, ഫീച്ചേർഡ് ന്യൂസ് 0\n*മരണം മണക്കുന്ന മനസ്സ്* :- റിക് സണ് ജോസ്, എറണാകുളം (Consulting Psychologist) -------------------------------------- (ആത്മഹത്യ മുന്‍കൂട്ടി തിരിച്ചറിയുന്നതിനും പ്രതിരോധിക്കുന്നതിനും സഹായകരമായ മനഃശാസ്ത്ര മാര്‍ഗ്ഗങ്ങള്) 😔"വിശ്വസിക്കാന് പറ്റുന്നില്ല അവള് മരിച്ചൂന്ന്. മരിക്കാന് മാത്രം എന്തുണ്ടായി ഇവിടെ???" 😓"എന്താണെങ്കിലും ഞങ്ങളോടോന്നു തുറന്നു പറഞ്ഞുകൂടായിരുന്നോ അവള്‍ക്ക്!!!" 😲"എന്തൊരു മണ്ടത്തരമാണവള് ചെയ്തത്???" 😯 "ഈ തലമുറയെന്താ ഇങ്ങനെ????" ആത്മഹത്യ ചെയ്ത വ്യക്തിയുമായി വളരെ അടുപ്പമുള്ളവര് പൊതുവെ പറയുന്ന വാക്കുകളാണിവ. സംഭവിച്ച ദുരന്താനുഭവത്തില് ആത്മഹത്യ …\nലൈംഗീകാരോഗ്യം നിര്‍ണ്ണയിക്കാനായി ‘സ്മാര്‍ട്ട് കോണ്ടം!’\nMarch 21, 2017\tആരോഗ്യം & ഫിട്നെസ്സ്, ജീവിത ശൈലി 0\nലൈംഗീകാരോഗ്യത്തെ കുറിച്ചുള്ള സംശയദൂരികരണത്തിനു സഹായമാകുന്ന ഗര്‍ഭ നിരോധന ഉറകളും വിപണിയില് എത്തുന്നു. ബ്രിട്ടീഷ് കോണ്ടം കമ്പനിയാണ് ഐ കോണ് സ്മാര്‍ട്ട് കോണ്ടത്തിന്റെ നിര്‍മ്മാതാക്കള്. സാധാരണ ഗര്‍ഭനിരോധന ഉറകളില് നിന്നും ഐ കോണ് വ്യത്യസ്തമാകുന്നത് എങ്ങനെ? ലോകത്തിലെ ആദ്യത്തെ സ്മാര്‍ട്ട് കോണ്ടം എന്നാണ് ബ്രിട്ടീഷ് കമ്പനി തങ്ങളുടെ ഈ ഉത്പന്നത്തെ വിശേഷിപ്പിക്കുന്നത്. സാധാരണ കോണ്ടത്തിനു മുകളിലായി ധരിക്കുന്ന ഒരു ചെറിയ സ്മാര്‍ട്ട് വളയമാണ് (റിംഗ്) സ്മാര്‍ട്ട് കോണ്ടം. ഈ റിംഗ് ആയിരിക്കും …\nസിക്‌സ്പാക്കിനു വേണ്ടി അമിതമായ സ്റ്റിറോയിഡ് ഗുളിക കഴിച്ച യുവാവ് മരിച്ചു\nMarch 12, 2017\tആരോഗ്യം & ഫിട്നെസ്സ് 0\nജിം പരിശീലകന്റെ നിര്‍ദേശപ്രകാരം സ്റ്റിറോയിഡ് ഗുളിക കഴിച്ച യുവാവ് മരിച്ചു. കിരണ് എന്ന 26 കാരനാണ് ദാരുണ മരണം സംഭവിച്ചത്. സ്റ്റിറോയിഡ് ഗുളികയുടെ അമിതമായ ഉപയോഗമാണ് മരണകാരണമായി പറയുന്നത്. തന്റെ മകന്റെ മരണതിന് ഉത്തരവാദി ജിം പരിശിലകനാണന്ന് മരിച്ച കിരണിന്റെ മാതാവ് ചന്ദ്രമ്മ ആരോപിച്ചു. ഇവരുടെ പരാതിയുടെ അടിസ്ഥാനത്തില് ബെംഗളൂരു ഉള്‍സൂര്‍ഗോറ്റ് പൊലിസ് കേസെടുത്ത് അന്വേഷണം ആരംഭിച്ചു. എന്നാല് ഇയാള് ഒളിവിലാണന്നാണ് വിവരം. ആറു മാസതോക്ക് 25,000 രൂപ ഫീസടച്ചാണ് …\n1945 മുതല് ലോകം വലിയ മാനുഷിക പ്രതിസന്ധി അഭിമുഖീകരിക്കുന്നുവെന്ന് യു.എന്\nMarch 12, 2017\tആരോഗ്യം & ഫിട്നെസ്സ്, പുതിയ വാർത്തകൾ 0\n1945 മുതല് ലോകം വലിയ മാനുഷിക പ്രതിസന്ധി അഭിമുഖീകരിക്കുകയാണെന്ന് ഐക്യരാഷ്ട്രസഭ. യമന്, സൊമാലിയ, ദക്ഷിണ സുഡാന്, നൈജീരിയ തുടങ്ങിയ രാജ്യങ്ങളിലായി 20 മില്യണ് ജനങ്ങള് പട്ടിണിയുടേയും ക്ഷാമത്തിന്റേയും ഭീഷണിയിലാണെന്നും യു.എന് ഹ്യൂമാനിറ്റേറിയേന് അഫയേര്‍സ് അണ്ടര് സെക്രട്ടറി സ്റ്റീഫന് ഒ ബ്രെയിന് പറഞ്ഞു. യു.എന്നിന്റെ രൂപീകരണം മുതല് ഈ വലിയ മാനുഷിക പ്രതിസന്ധി നമ്മള് അഭിമുഖീകരിക്കുകയാണ്. 2017 ല് 14 ലക്ഷം കുട്ടികള് മരിക്കുമെന്ന് യുനിസെഫ് മുന്നറിയിപ്പു നല്‍കിയിരിക്കുകയാണ്. രോഗവും പട്ടിണിയും …\nവെപ്പുപല്ലുകളോട് ഇനി പറയാം ‘ഗുഡ് ബൈ’…..\nMarch 1, 2017\tആരോഗ്യം & ഫിട്നെസ്സ്, ക്ലാസ്സിഫൈഡ്സ്, ഫീച്ചേർഡ് ന്യൂസ് 0\nപ്രായത്തോടൊപ്പം പല്ലുകളും കൊഴിഞ്ഞുപോകുമെന്നുള്ള ഒരു തെറ്റിദ്ധാരണ പരക്കെ നിലനില്‍ക്കുന്നുണ്ട്. വാര്‍ദ്ധക്യത്തിലെ പല്ലു കൊഴിച്ചില് അനിവാര്യമായ ഒരു ജീവിത സത്യമായി കണക്കാക്കപ്പെടുന്നു. യഥാര്‍ത്ഥത്തില്, പല്ലുകൊഴിച്ചിലിന്റെ ശരിയായ കാരണം പ്രായമേറുന്നതല്ല. മറിച്ച്, പല്ലുകള്‍ക്കു സംഭവിക്കുന്ന ക്ഷയം, മോണവീക്കം തുടങ്ങിയ രോഗങ്ങളാണതിന് കാരണമാകുന്നത്. കൃത്യസമയത്ത് ചികിത്സ നല്‍കാതിരുന്നാല് ഈ രോഗങ്ങള് ദന്തനാശത്തിന് കാരണമാവുകയും വ്യക്തിയിലൂടെ ആരോഗ്യത്തെ തന്നെ പ്രതികൂലമായി ബാധിക്കുകയും ചെയ്യും. ഇക്കാരണത്താല്, ദന്തപരിപാലനത്തിലെ പ്രധാനഘടകം ദന്തങ്ങളുടെ ആരോഗ്യവും ശുചിത്വവും നന്നായി സംരക്ഷിക്കുക എന്നതാണ്. …\nനിങ്ങള് അധികം ഇരുന്ന് ജോലി ചെയ്യുന്ന ആളാണൊ? എങ്കില് നിങ്ങള് സൂക്ഷികേണ്ടിയിരിക്കുന്നു\nFebruary 13, 2017\tജീവിത ശൈലി 0\nനിങ്ങള് അധികം ഇരുന്ന് ജോലി ചെയ്യുന്ന ആളാണൊ? എങ്കില് നിങ്ങള് സൂക്ഷികേണ്ടിയിരിക്കുന്നു. ദിവസത്തിന്റെ നല്ലൊരു ഭാഗം നിങ്ങള് നടക്കാന് തയ്യാറാവേണ്ടിയിരിക്കുന്നു. ദീര്‍ഘ നേരം ഇരുന്ന് ജോലി ചെയ്യുന്ന ആളുകളില് പല തരത്തിലുമുള്ള ആരോഗ്യപ്രശ്‌നങ്ങളാണ് കണ്ടുവരുന്നത്. പുരുഷമാരില് ഇരുന്നുള്ള ജോലി അവരുടെ വയറിനെ തകരാറിലാക്കുന്നതായി കണ്ടെത്തിയിട്ടുണ്ട്. രോഗപ്രതിരോധ വിഭാഗം 4486 പുരുഷന്‍മാരിലും 1845സ്ത്രീകളിലും നടത്തിയ പഠനത്തിലാണ് കണ്ടെത്തല്. പുരുഷന്‍മാരില് പൊണ്ണത്തടിക്ക് പ്രധാന കാരണക്കാരനും ഇരുന്ന് ജോലിതന്നെ. ഡള്ളാസിലെ കൂപ്പര്‍ഇന്‍സ്റ്റിറ്റിയൂട് ഗവേഷണ തലവന് …


വൈകിപ്പോയി ഇതാ നിങ്ങളാവശ്യപെട്ട ചിത്രം - ശോഭന\nവൈകിപ്പോയി ഇതാ നിങ്ങളാവശ്യപെട്ട ചിത്രം – ശോഭന\nഇന്നും പ്രേക്ഷകരുടെ മനസ്സിൽ ഏറ്റവുമിഷ്ടമുള്ള ഓൺ സ്ക്രീൻ ജോഡികളുടെ പേര് ചോദിച്ചാൽ കണ്ണുമടച്ചു പറയുന്ന ഉത്തരം ഒന്നേയുള്ളു, മോഹൻലാലും ശോഭനയും. ഒരുപിടി ചിത്രങ്ങളിലൂടെ മലയാളി മനസ്സുകളിലേക്ക് കയറിക്കൂടിയ സ്റ്റാർ ഓൺ സ്ക്രീൻ ജോഡികൾ. ഇന്നും ടെലിവിഷനിൽ ഇവരുടെ ചിത്രങ്ങൾ വന്നാൽ കണ്ണെടുക്കാതെ കാണുന്നവരാണ് നമ്മൾ\nഎൺപതുകളിലെ താരങ്ങൾ ഒന്ന് ചേർന്ന ക്ലാസ് ഓഫ് 80’സ് എന്ന ഒത്തുചേരലിന്റെ വിഡിയോകളും ഫോട്ടോകളും സമൂഹ മാധ്യമങ്ങളിൽ വൈറലായപ്പോൾ മുതൽ സോഷ്യൽ മീഡിയ അക്കൗണ്ടിലൂടെ പ്രേക്ഷകർ ശോഭനയോട് ചോദിക്കുന്ന ചോദ്യമിതാണ്. “മോഹൻലാലുമൊത്തു ഉള്ള ഒരു ഫോട്ടോ പോസ്റ്റ് ചെയ്യാമോ” എന്ന്. മോഹൻലാലും പ്രോഗ്രാമിൽ പങ്കെടുത്തിരുന്നു\nഒടുവിൽ ആരാധകരുടെ അപേക്ഷ വൈകിയെങ്കിലും ശോഭന കേട്ടു. മോഹൻലാലുമൊത്തുള്ള ഫോട്ടോ ഇപ്പോൾ ശോഭന സോഷ്യൽ മീഡിയയിൽ പങ്കു വച്ചിട്ടുണ്ട്. നിങ്ങൾ ചോദിച്ച ചിത്രമിതാ, വൈകിപ്പോയതിൽ ക്ഷമ ചോദിക്കുന്നു എന്നാണ് കൂടെയുള്ള വാക്കുകൾ. ഓഫ് 80 രൂപം കൊണ്ടത്. നാദിയ മൊയ്തു, ശോഭന, ജാക്കി ഷറോഫ്, ഭാഗ്യരാജ്, സത്യരാജ്, ലിസി, അംബിക, മേനക, റഹ്മാൻ, ഖുശ്ബു തുടങ്ങി നിരവധി പേർ ഈ വർഷത്തെ ഒത്തുചേരലിനു എത്തിയിരുന്നു.


നടിയെ ആക്രമിച്ച കേസ്; മാധ്യമങ്ങൾക്കെതിരെ പൊലീസ് കോടതിയിലേക്ക്-actress attack case police plea to stop channel discussion on chargesheet against Dileep\nദൃശ്യമാധ്യമങ്ങളിൽ കേസുമായി ബന്ധപ്പെട്ട ചർച്ചകൾക്ക് എതിരെയാണ് ഹർജി\nകൊച്ചി: നടി ആക്രമിക്കപ്പെട്ട സംഭവത്തിൽ മാധ്യമങ്ങൾക്കെതിരെ അന്വേഷണ സംഘം കോടതിയിലേക്ക്. മാധ്യമചർച്ചകൾ വിലക്കണമെന്ന് ആവശ്യപ്പെട്ടാണ് പൊലീസ് കോടതിയെ സമീപിക്കുന്നത്.\nകേസിൽ ദിലീപുമായി ബന്ധപ്പെട്ട കുറ്റപത്രം ചർച്ച ചെയ്യുന്നതിൽ മാധ്യമങ്ങളെ വിലക്കണമെന്നാണ് ആവശ്യം. സാക്ഷികളുടെ പേര് വിവരങ്ങൾ ചാനലുകൾ വെളിപ്പെടുത്തുന്നത് കേസിനെ ദോഷകരമായി ബാധിക്കുമെന്നാണ് പൊലീസിന്റെ വിശദീകരണം.\nസിആർപിസി 327 (32) വകുപ്പ് പ്രകാരമാണ് ഹൈക്കോടതിയിൽ അപേക്ഷ സമർപ്പിച്ചിരിക്കുന്നത്. ദിലീപ് എട്ടാം പ്രതിയായ കേസിൽ മുൻ ഭാര്യ മഞ്ജു വാര്യരടക്കം നിരവധി സാക്ഷികളുള്ളതായി റിപ്പോർട്ടുകൾ ഉണ്ടായിരുന്നു.\nകുറ്റപത്രം കോടതി ഫയലിൽ സ്വീകരിക്കുന്നതിന് മുൻപ് തന്നെ ഇതിലെ വിശദാംശങ്ങൾ മാധ്യമങ്ങളിൽ വാർത്തയായ സാഹചര്യത്തിൽ ഏറെ വിമർശനങ്ങൾ ഉയർന്നിരുന്നു. ജുഡീഷ്യറിയുടെ അധികാരപരിധിയിലേക്ക് മാധ്യമങ്ങൾ കടന്നതായാണ് വിമർശനം ഉയർന്നത്.\nനായകnte തുടയില് യു/എ സര്‍ട്ടിഫിക്കറ്റുമായി ‘ആഭാസം’ റിലീസിന്


കൂട്ടാല കുഞ്ഞുണ്ണി നിര്യാതനായി : panancherynews.com\nതൃശൂർ ജില്ല ആല്പാറ കൂട്ടാല കൃഷ്ണൻ മകൻ കുഞ്ഞുണ്ണി (84) നിര്യാതനായി. ശവസംസ്കാരം 2020 ഡിസംബർ 15 രാവിലെ 11ന് വീട്ടുവളപ്പിൽ.\nകഴിഞ്ഞ ദിവസം (2020 ഡിസംബർ 14) രാത്രി ഒമ്പതിനായിരുന്നു മരണം. വാർദ്ധക്യ സഹജമായ അസുഖത്തെ തുടർന്നാണ് മരണം.\nമക്കൾ: ശാന്തകുമാരി, രാധാകൃഷ്ണൻ. ഡോ. ശശിധരൻ, കെ.കെ ശ്രീനിവാസൻ,\nമരുമക്കൾ: ധർമ്മരാജൻ ( late)\nഅഡ്വ. പ്രിയ ശശിധരൻ\nപേരകുട്ടികൾ: അഡ്വ.ധന്യ ബിജു, ധനേഷ് കെ.രാജ്, ദീപു കൃഷ്ണൻ , അക്ഷയ് കൂട്ടാല, ലക്ഷ്മി സുരേഷ്, ഇന്ദ്രജിത്ത് കെ.എസ്, വിഷ്ണു സുരേഷ്, അക്ഷര കൂട്ടാല\nരാജ്യം ഓൺലൈൻ റമ്മി കമ്പനികളുടെ പിടിയിൽ


യു.കെ.ജി വിദ്യാര്‍ത്ഥിനിയ്ക്ക് സ്‌കൂള് ബസില് പീഡനം : നടുക്കുന്ന സംഭവം ഉണ്ടായത് തിരുവനന്തപുരത്ത് – East Coast Daily Malayalam\nJul 12, 2018, 04:52 pm IST\nതിരുവനന്തപുരം: യു.കെ.ജി വിദ്യാര്‍ത്ഥിനിയെ സ്‌കൂള് ബസില് വെച്ച് പീഡിപ്പിച്ച കേസില് സ്‌കൂള് ബസ് ഡ്രൈവര്‍ക്കായി പോലീസ് അന്വേഷണം ഊര്‍ജിതപ്പെടുത്തി. നഗരത്തിലെ ഒരു സ്വകാര്യ സ്‌കൂളിലെ വിദ്യാര്‍ത്ഥിനിയായ നാലുവയസുകാരി ഇക്കഴിഞ്ഞ തിങ്കളാഴ്ചയാണ് പീഡനത്തിനിരയായത്. തിങ്കളാഴ്ച വൈകിട്ട് സ്‌കൂളില് നിന്ന് വീട്ടിലേക്ക് വരും വഴി കുട്ടികളെയെല്ലാം ഇറക്കിയശേഷം സ്‌കൂള് ബസിനുള്ളില് വച്ചായിരുന്നു പിഞ്ചുകുഞ്ഞിനോടുള്ള ഡ്രൈവറുടെ കാടത്തം.\nread more : പാകിസ്ഥാന് മറുപടിയായി പടിഞ്ഞാറന് അതിര്‍ത്തിയില് ഇന്ത്യയുടെ പുതിയ വ്യോമ താവളം\nukg student Thiruvananthapuram Sexual abusement school-bus\nതരൂരിനോട് നിയന്ത്രണം പാലിക്കണമെന്ന് കോൺഗ്രസ്, തരൂരിന് തലയ്ക്ക് സുഖമില്ലെന്ന് സുബ്രമണ്യം സ്വാമി\nതന്‍റെ ചേച്ചി ഇപ്പോള് മറ്റൊരു 'അഭയ' ആകുമായിരുന്നു; പീഡനവിവരം തുറന്നുപറയാത്തതിന്റെ കാരണം വെളിപ്പെടുത്തി കന്യാസ്ത്രീയുടെ സഹോദരി\nശമ്പളം വൈകുന്നതിൽ പ്രതിഷേധിച്ച് തലസ്ഥാനത്തെ 108 ആംബുലൻസ് ജീവനക്കാർ പണിമുടക്കിൽ\nMay 28, 2020, 02:18 pm IST


യുവത്വം നിലനിര്‍ത്താനും ഈന്തപ്പഴം.. ഷെയര് ചെയ്യൂ.. | Life Plus Media\nHome Info Desk യുവത്വം നിലനിര്‍ത്താനും ഈന്തപ്പഴം.. ഷെയര് ചെയ്യൂ..\nയുവത്വം നിലനിര്‍ത്താനും ഈന്തപ്പഴം.. ഷെയര് ചെയ്യൂ..\nകൊളസ്‌ട്രോൾ കുറയ്ക്കാനും യുവത്വം നിലനിർത്താനും ഈന്തപ്പഴം – ജീവിത ശൈലികളിലും ഭക്ഷണ രീതികളിലും വന്ന മാറ്റങ്ങൾ ഒരുപാട് അസുഖങ്ങൾ മനുഷ്യന് സമ്മാനിച്ചു .രക്ത സമ്മർദം , കൊളസ്‌ട്രോൾ ,പ്രമേഹം എന്ന അസുഖങ്ങൾ ഇന്ന് മിക്ക പേരെയും അലട്ടുന്നവയാണ് .പണ്ട് കാലങ്ങളിൽ ഇന്നത്തെ കാലം അപേക്ഷിച്ചു വളരെ കുറവായിരുന്നു ഇത്തരം അസുഖങ്ങൾ .കാരണം ഇന്നത്തെ പോലെ അരിയുടെ പലഹാരങ്ങൾ ഒന്നും ആയിരുന്നില്ല അവർ പണ്ട് പ്രാതലിനൊക്കെ കഴിച്ചത് .\nസ്വയം കൃഷി ചെയ്തുണ്ടാക്കിയ കപ്പയും മറ്റും ആയിരുന്നു .അത് കൊണ്ട് ശരീരത്തിന് അധ്വാനവും ഉണ്ടായിരുന്നു പ്രമേഹത്തിനു സാധ്യതകളും .ഇല്ലായിരുന്നു എന്നാൽ ഇന്നത്തെ ഭക്ഷണ രീതികളിൽ വറത്തതും പൊരിച്ചതും ആയ ഭക്ഷണങ്ങൾക് ഏറെ സ്ഥാനം ലഭിക്കുകയും വ്യായാമങ്ങൾക്ക് യാതൊരു സ്ഥാനവും ഇല്ലാതെ വരികയും ചെയ്യുന്നു .\nഅത് കൊണ്ട് കൊളസ്‌ട്രോൾ പോലുള്ള രോഗങ്ങൾ തല പൊക്കുന്നു .കൊളസ്‌ട്രോൾ കുറയ്ക്കുവാനും യുവത്വം നില നിർത്താനുമുള്ള അത്ഭുത ഗുണങ്ങൾ ഉള്ളതാണ് ഈന്തപ്പഴം .പുരുഷന്മാരിൽ ബീജത്തിന്റെ എണ്ണം വർധിപ്പിക്കുകയും അത് വഴി ലൈംഗിക പ്രശ്നങ്ങൾക്ക് പരിഹാരം നൽകാനും ഈന്ത പഴം കഴിക്കുന്നത് കൊണ്ട് സാധിക്കും .കൃത്യമായ ഗുണങ്ങൾ ലഭിക്കണമെങ്കിൽ അത് ശരിയായ വിധത്തിൽ തന്നെ കഴിക്കണം .\nരാത്രി മുഴുവൻ വെള്ളത്തിൽ ഇട്ടു വെച്ച് ആ വെള്ളത്തോട് കൂടി ഈന്തപ്പഴം കഴിക്കുന്നത് ഹൃദയത്തിന്റെ ആരോഗ്യത്തെ മെച്ചപ്പെടുത്തുന്നു .ഈന്തപ്പഴം പാലിൽ ചേർത്ത് കഴിക്കുന്നത് മാനസിക സമ്മർദം കുറയ്ക്കാൻ സഹായിക്കുന്നു .\nഈന്തപ്പഴം തേനിൽ മുറിച്ചിട്ട് 12 മണിക്കൂറിനു ശേഷം ഒരു ടീസ്പൂൺ വീതം വെറും വയറ്റിൽ കഴിക്കുന്നത് തടി കുറയ്ക്കാൻ ഉത്തമം ആണ് .ഉണങ്ങിയ ഈന്തപ്പഴം കഴിക്കുന്നത് വഴി കൊളസ്‌ട്രോൾ കുറയും .അത് പോലെ ബദാമും പാലും ഈന്തപ്പഴവും കൂട്ടി ചേർത്ത് തിളപ്പിച്ചത് രാവിലെ അരച്ച് കഴിക്കുന്നത് പുരുഷ ലൈംഗിക ശേഷി വർധിപ്പിക്കുന്നു .\nഎന്നാൽ അശ്രദ്ധമായി കഴിക്കുകയാണെങ്കിൽ ഗുണത്തിന് പകരം ദോഷങ്ങൾ ആയിരിക്കും ഫലം .കൃത്രിമ മധുരങ്ങൾ കൂട്ടിച്ചേർത്ത ഈന്തപ്പഴങ്ങൾ അല്ല വാങ്ങുന്നതെന്നു ഉറപ്പു വരുത്തുക.കാരണം ഇത് ആരോഗ്യത്തിനു ഹാനികരം ആണ് .ഈന്തപഴത്തിൽ പൊടി പറ്റി പിടിക്കാനുള്ള സാധ്യതകൾ ഏറെ ആയതു കൊണ്ട് ഇത് കഴികിയിട്ടു മാത്രമേ കഴിക്കാൻ പാടുള്ളൂ.ആരോഗ്യ കാര്യത്തിന് പ്രാധാന്യം നൽകുന്ന പോലെ തന്നെ ആഹാര സാധനങ്ങൾ തെരഞ്ഞെടുക്കുന്ന കാര്യത്തിലും ശ്രദ്ധ പുലർത്തേണ്ടതുണ്ട് .\nPrevious articleമൊബൈൽ ഫോൺ ഹൈ റേഡിയേഷൻ ആണോ എന്ന് തിരിച്ചറിയാൻ ഇതാ ഒരു എളുപ്പ മാർഗ്ഗം.. ഷെയര് ചെയ്യൂ..\nNext articleഇതിലും നല്ലൊരു പരിഹാരം ഇല്ല; മോഹൻ വൈദ്യരുടെ മരുന്ന് ഇതാ കണ്ടു നോക്ക്..


കറുത്ത തുണികൊണ്ട് വായ് മൂടിക്കെട്ടി കെ. സുരേന്ദ്രന്റെ ഫോട്ടോ എടുത്ത് മാധ്യമ പ്രവര്‍ത്തകന്റെ പ്രതിഷേധ - Samakalika Malayalam\nകറുത്ത തുണികൊണ്ട് വായ് മൂടിക്കെട്ടി കെ. സുരേന്ദ്രന്റെ ഫോട്ടോ എടുത്ത് മാധ്യമ പ്രവര്‍ത്തകന്റെ പ്രതിഷേധം; ഫോട്ടോ വൈറല്\nBy സമകാലിക മലയാളം ഡെസ്‌ക് | Published: 08th January 2019 08:11 AM |\nLast Updated: 08th January 2019 08:11 AM | A+A A- |\nകഴിഞ്ഞ ദിവസങ്ങളില് കേരളത്തിലുണ്ടായ സംഘര്‍ഷത്തില് നിരവധി മാധ്യമപ്രവര്‍ത്തകര്‍ക്കാണ് പരുക്കേറ്റത്. സംഘപരിവാര് പ്രവര്‍ത്തകര് മാധ്യമ പ്രവര്‍ത്തകരെ തെരഞ്ഞുപിടിച്ച് അക്രമിക്കുകയാണെന്ന് ആരോപണവും ഉയര്‍ന്നു. ഇതിതിനെതിരേ കൊല്ലത്തെ മാധ്യമപ്രവര്‍ത്തകന് നടത്തിയ വേറിട്ട പ്രതിഷേധമാണ് ഇപ്പോള് സോഷ്യല് മീഡിയയില് വൈറലാവുന്നത്. കൊല്ലം പ്രസ് ക്ലബ്ബില് പത്രസമ്മേളനത്തിന് എത്തിയ ബിജെപി സംസ്ഥാന ജനറല് സെക്രട്ടറി കെ. സുരന്ദേന് മുന്നില് വായ് മൂടിക്കെട്ടി ഫോട്ടോ എടുത്താണ് മാധ്യമപ്രവര്‍ത്തന് പ്രതിഷേധിച്ചത്.\nമംഗളം പത്രത്തിന്റെ ഫോട്ടോഗ്രാഫര് ജയമോഹനാണ് ഹര്‍ത്താലില് ആക്രമിക്കപ്പെട്ടതിലുള്ള പ്രതിഷേധമായി ചിത്രം പകര്‍ത്തിയത്. കറുത്ത തുണികൊണ്ട് വായ മൂടി കെ. സുരേന്ദ്രന്റെ മുന്നില് നിന്ന് ഫോട്ടോ എടുക്കുന്ന ജയമോഹന്റെ ചിത്രം സോഷ്യല് മീഡിയയില് വൈറലായിരിക്കുകയാണ്. ഹര്‍ത്താല് ദിനത്തില് ചിത്രങ്ങള് എടുക്കുന്നതിനിടെ ജയമോഹന് തമ്പി, സുരേഷ് ചൈത്രം എന്നീ മാധ്യമ പ്രവര്‍ത്തകര് ആക്രമിക്കപ്പെട്ടിരുന്നു. തലയ്ക്ക് പരിക്കേറ്റ ജയമോഹന് ആശുപത്രിയില് കഴിയേണ്ടിവന്നു. ഈ സാഹചര്യത്തിലാണ് അദ്ദേഹം പ്രതിഷേധം രേഖപ്പെടുത്തിയത്.\nശബരിമല സ്ത്രീ പ്രവേശിച്ചതിന് പിന്നാലെ നടന്ന ഹര്‍ത്താലില് വ്യാപക അക്രമമാണ് സംസ്ഥാനത്ത് അരങ്ങേറിയത്. മാധ്യമപ്രവര്‍ത്തകരെ മര്‍ദിച്ചതില് പ്രതിഷേധിച്ച് ബിജെപി നേതാക്കളുടെ വാര്‍ത്താ സമ്മേളനങ്ങള് മാധ്യമപ്രവര്‍ത്തകര് ബഹിഷ്‌കരിച്ചിരുന്നു.\nK SURENDRAN മാധ്യമപ്രവര്‍ത്തന് PHOTO VIRAL


പിതൃപുണ്യവുമായി ഇന്ന് കര്‍ക്കിടക വാവ്\nആലുവ: ഇന്ന് കര്‍ക്കിടക വാവ്. പിതൃതര്‍പ്പണത്തിനുള്ള ദിവസം. മരണത്തിലേക്ക് അദൃശ്യരായവരെ ഓര്‍മ്മിക്കുന്ന ഇന്ന് ആലുവയില് പതിനായിരങ്ങള് ബലിയിടും. അതുപോലെ മറ്റ് പ്രധാന ക്ഷേത്രങ്ങളിലും ബലിപ്പുരകളുയരും.\nപിതൃശാന്തി മന്ത്രങ്ങള് അലയടിച്ച പവിത്രതീരത്തു കര്‍ക്കടകവാവ് ബലിതര്‍പ്പണ ചടങ്ങുകള്‍ക്കു തുടക്കമായി. എള്ളും പൂവും അരിയും ദര്‍ഭയും അര്‍പ്പി ച്ചു കര്‍മം ചെയ്യാന് മഴ അവഗ ണിച്ചും ആയിരങ്ങള് എത്തുന്നു.\nആലുവയില് നൂറോളം ബലിത്തറകളും അത്രയുംതന്നെ കാര്‍മികരും സജ്ജരായിനിന്ന മണപ്പുറത്തു പുലര്‍ച്ചെ മൂന്നിനു ക്ഷേത്രത്തിലെ വിശേഷാല് ചടങ്ങുകളോടെയാണു കര്‍മങ്ങള്‍ക്കു തുടക്കമായത്. തന്ത്രി ചേന്നാസ് പരമേശ്വരന്‍നമ്പൂതിരി, മേല്‍ശാന്തി മുല്ലപ്പള്ളി സുബ്രഹ്‌മണ്യന് നമ്പൂതിരി എന്നിവര് പൂജാദികര്‍മങ്ങളില് കാര്‍മികരായി. കോട്ടയത്ത് വേദഗിരി, വെന്നിമല എന്നീക്ഷേത്രങ്ങളിലും മറ്റ് ഗുരുദേവ ക്ഷേത്രങ്ങളിലും ബലിയിടല് ചടങ്ങ് നടക്കും.


അള്‍ജീരിയയില് ആശുപത്രിയിലുണ്ടായ അഗ്നിബാധയില് എട്ട് നവജാതശിശുക്കള് മരിച്ചു\nAlgeria, First Published 24, Sep 2019, 4:29 PM IST\nകൊതുകിനെ തുരത്താനുപയോഗിച്ച വസ്തുവില്‍നിന്നാണ് തീപടര്‍ന്നതെന്നാണ് പ്രാഥമിക നിഗമനം...\nകൈറോ: അള്‍ജീരിയയിലെ കുഞ്ഞുങ്ങളുടെ ആശുപത്രിയിലുണ്ടായ തീപിടുത്തത്തില് ഏട്ടോളം നവജാത ശിശുക്കള് മരിച്ചു. എല് ഗ്വൈയ്ദിലെ സ്വകാര്യആശുപത്രിയിലുണ്ടായ അഗ്നിബാധയിലാണ് കുട്ടികള് മരിച്ചത്. ചൊവ്വാഴ്ച പുലര്‍ച്ചെ നാല് മണിയോടെയാണ് തീപടര്‍ന്നത്.\n76 പേരെ രക്ഷപ്പെടുത്തിയതായി അള്‍ജീരിയന് സിവില് ഡിഫന്‍സ് റിപ്പോര്‍ട്ട് ചെയ്തു. ഇതില് 11 പേര് നവജാതശിശുക്കളാണ്. 37 പേര് സ്ത്രീകളും 28 പേര് ആശുപത്രി ജീവനക്കാരുമാണ്. കൊതുകിനെ തുരത്താനുപയോഗിച്ച വസ്തുവില്‍നിന്നാണ് തീപടര്‍ന്നതെന്നാണ് പ്രാഥമിക നിഗമനമെന്ന് പ്രാദേശിക ചാനലിന് നല്‍കിയ അഭിമുഖത്തില് അള്‍ജീരിയയിലെ ആരോഗ്യമന്ത്രി മുഹമ്മദ് മിറോയ് വ്യക്തമാക്കി.\nസംഭവത്തില് പ്രധാനമന്ത്രി അന്വേഷണത്തിന് ഉത്തരവിട്ടതയാണ് റിപ്പോര്‍ട്ട്. നഗരത്തില് 18 മാസത്തിനിടയില് ഇത് രണ്ടാം തവണയാണ് കുട്ടികള്‍ക്കായുള്ള ആശുപത്രിയില് അഗ്നിബാധയുണ്ടാകുന്നത്. 2018 മെയ്യില് അഗ്നിബാധയുണ്ടായെങ്കിലും കെട്ടിടത്തിന് തകരാറ് സംഭവിച്ചതല്ലാതെ ആളപായമുണ്ടായിരുന്നില്ല.\nLast Updated 24, Sep 2019, 4:29 PM IST\nAccident in maternity hospital


ilacharthukal: വേദനകാന്തിയും സ്വര്‍ഗവാതില്പക്ഷിയും\nPosted by മഹേഷ് വിജയന് at Saturday, August 22, 2009\nVinod September 24, 2009 at 9:12 AM\nNeelakurinjikal veendum pookunna kalam vannekkam... Pranyathinte bhavagal koriyitta ee kochu jeevitha anubhangalkku ,orikkal poornima varatte.\nVayady July 23, 2010 at 11:42 PM\nനല്ല ഭാവന. ഇനിയും എഴുതൂ\nരവി August 15, 2010 at 12:09 AM\nഭാവന കൊള്ളാം, പിന്നെ\n“എന്തായിരിക്കും അവന്റെ മുഖഭാവം.\nഅത് വര്‍ണ്ണിക്കാന് എനിക്കാവില്ല” ഈ ഞാനെന്തിന് കഥയ്ക്കിടയില് വന്നു?\npriyag October 19, 2011 at 12:36 PM\nവേദനകാന്തി മെല്ലെ നടന്നു നീങ്ങി.. ദൂരേക്ക്.. എങ്ങോട്ടെന്നില്ലാതെ..\nAthira November 18, 2011 at 2:44 PM


എതിരന് കതിരവന്: ഹൃദയത്തിൻ രോമാഞ്ചം അഥവാ കിടിലൻ ബൈപാസ് സർജറി\nലോട്ടറി എടുക്കുന്നില്ല, അപകടമാണ് എന്ന് തിരിച്ചറിവുണ്ടായ കഥ.\nSunday, February 14, 2016 at 11:30:00 AM GMT+5:30\nസ്റ്റെന്റുവീരാ, ആശംസകൾ! എന്നാലും ഈ വർണ്ണന കേട്ടപ്പോൾത്തന്നെ ഭയം തോന്നുന്നു.\nഎസ് എസ് എൽ സി പ്രീഡിഗ്രിക്ക് ചേരാൻനേരം വീട്ടുകാരുടെ ആഗ്രഹപ്രകാരം സെക്കൻഡ് ഗ്രൂപ്പ് എടുത്തു. ലാബിൽ തവര്യെയും അരണയെയുമൊക്കെ കീറിപ്പഠിക്കാൻ തുടങ്ങിയപ്പോൾത്തന്നെ നമുക്ക് മനസ്സിലായി, കീറിമുറിച്ചും രക്തം കണ്ടുമൊക്കെയുള്ള ജോലിക്ക് വേറേ ആളെ നോക്കണം, മ്മളേക്കൊണ്ട് പറ്റൂലാ എന്ന്. ഇപ്പ നെഞ്ചിൻകൂടൊക്കെ അറക്കവാളുകൊണ്ട് വെട്ടിപ്പൊളിക്കുന്ന കാര്യം വായിച്ചപ്പോ എന്നോട് ഞാൻ തന്നെ പറയുവാ, "അജിത്തേ, നീ രക്ഷപ്പെട്ടു. നീയെങ്ങാനും ഡോക്ടർ ആയിരുന്നെങ്കിൽ ആദ്യത്തെ ക്ലാസിൽ ത്തന്നെ ബോധം കെട്ട് വീണേനെ" എന്ന്\nSunday, February 14, 2016 at 8:25:00 PM GMT+5:30\nതവള എന്ന് തിരുത്തി വായിക്കണേ\nSunday, February 14, 2016 at 8:26:00 PM GMT+5:30\nസംഗതി വളരെ രസകരമായിത്തന്നെ അവതരിപ്പിച്ചു. ഒപ്പം ബൈപാസ്സ് സർജറിയെക്കുറിച്ചുള്ള കുറച്ച് അറിവുകളും കിട്ടി. പൂർണ്ണമായ ആരോഗ്യം എത്രയും വേഗം വീണ്ടെടുക്കാൻ സാധിക്കട്ടെ എന്ന പ്രാർത്ഥന ഉണ്ട്.\nMonday, February 15, 2016 at 12:07:00 AM GMT+5:30\nപാഞ്ചാ ലി said...\nകുഴപ്പമൊന്നുമില്ലാതെ കലാശിച്ചു എന്നറിഞ്ഞതിൽ സന്തോഷം. :)\nകഴിഞ്ഞ ജനുവരിയിൽ എന്റെ സഹോദരനും ഈ സെയിം സിറ്റുവേഷനിൽ ആയിരുന്നു. ലിസി ഹോസ്പ്റ്റലിൽ ബൈപാസ് ചെയ്തു. (രണ്ടാമതു ചുരുങ്ങിയില്ല കെട്ടോ). ആൾ പൂർവ്വാധികം ഉന്മേഷവാനായി സസുഖം കഴിയുന്നു.\n"ആത്മാവിൽ ഒരിക്കിളി" എന്നൊ മറ്റോ ഒരു കവിതാ സമാഹാരത്തിനും കൂടി സ്കോപ്പുണ്ട്. ;)\nMonday, February 15, 2016 at 2:42:00 AM GMT+5:30\nഅപ്പൊ thyroid എന്തായി ? :)\nMonday, February 15, 2016 at 8:19:00 AM GMT+5:30\nവായിച്ച് തളർന്ന് കുഴഞ്ഞ് പോയല്ലോ.രസകരമായി പറയാൻ ശ്രമിച്ചെങ്കിലും ഞാനത് അത്രയ്ക്ക് തമാശ ആയി കണ്ടില്ല...എന്നാലും ചേട്ടാ.വിഷമിച്ച് പോയല്ലോ.ഒന്നും പറയാൻ തോന്നുന്നില്ല.നന്മ വരട്ടെ.\nMonday, February 15, 2016 at 9:57:00 AM GMT+5:30\nഭാഷ ഗംഭീരം! പല സ്ഥലത്തും ചിരി അടക്കാന് കഴിഞ്ഞില്ല. പക്ഷേ, പേടി തോന്നിയെന്നതും സത്യം. ആയുരാരോഗ്യങ്ങള് നേരുന്നു. ഇഡ്ഡലി-സാമ്പാര് hurray!!\nWednesday, February 17, 2016 at 8:47:00 PM GMT+5:30\nഅമ്പുതുളച്ച ഹൃദയത്തിൻറെ ദിവസത്തിൽ ഇട്ട പോസ്റ്റ്. മനുഷ്യാ നിങ്ങൾക്ക് ആടുതോമയുടെ പോലെ ഇരട്ടച്ചങ്കാണോ. അതോ ഇത് വേറെ വല്ലവരുടെയും കാര്യമാണോ. അത്രയും നിസംഗമായി പറഞ്ഞിരിക്കുന്നു. സമ്മതിച്ചു. തൊഴുതു... get well soooon...\nFriday, February 19, 2016 at 2:26:00 PM GMT+5:30\nഇത്രയൊക്കെ സംഭവിച്ചിട്ടും ആരും ഒന്നും പറഞ്ഞില്ലാ അറിയിച്ചില്ലാ എന്ന് നെടുമുടി വേണു സ്റ്റൈൽ! എങ്കിലും എതിരൻ ജീ....ഇത്ര നിസ്സംഗതയോടെ പറയാൻ കഴിഞ്ഞല്ലോ അതീവ ഗോംബ്ലി ആയ കാര്യങ്ങൾ. ആയുരാരോഗ്യങ്ങൾ നേരുന്നു!!\nMonday, February 22, 2016 at 1:37:00 PM GMT+5:30\nhr~dayaththin rOmaancham paattu njangaL eTuththu maati ..hr~daya vaahini ozhukunnu enna gaanam vekkunnu..\nvEgam sukham aavatte..ethiran ji\nMonday, February 22, 2016 at 2:00:00 PM GMT+5:30


ശബരിമലയില് യുവതീ പ്രവേശമുണ്ടായാല് കയ്യില് സ്വയം മുറിവേല്‍പിച്ച് രക്തം വീഴ്ത്താനായിരുന്നു പദ്ധതി: രാഹുല് ഈശ്വര് - Mathrumalayalam\nHome Uncategorized ശബരിമലയില് യുവതീ പ്രവേശമുണ്ടായാല് കയ്യില് സ്വയം മുറിവേല്‍പിച്ച് രക്തം വീഴ്ത്താനായിരുന്നു പദ്ധതി: രാഹുല് ഈശ്വര്\nകൊച്ചി: ശബരിമലയില് യുവതീ പ്രവേശമുണ്ടായാല് രക്തംവീഴ്ത്തി അശുദ്ധമാക്കാന് തയാറായി 20 പേര് നിന്നിരുന്നെന്നു വെളിപ്പെടുത്തല്. കയ്യില് സ്വയം മുറിവേല്‍പിച്ച് രക്തം വീഴ്ത്താനായിരുന്നു പദ്ധതി. മാധ്യമ പ്രവര്‍ത്തകരുമായി സംസാരിക്കുന്നതിനിടെ അയ്യപ്പ ധര്‍മ സേന പ്രസിഡന്റ് രാഹുല് ഈശ്വറിന്റേതാണ് ഈ വെളിപ്പെടുത്തല്. ഇതായിരുന്നു ഞങ്ങളുടെ പ്ലാന് ബി. സര്‍ക്കാരിനു മാത്രമല്ല, ഞങ്ങള്‍ക്കും വേണമല്ലോ പ്ലാന് ബിയും സിയും. ശബരിമല അയ്യപ്പശാസ്താവിന്റെ സന്നിധി രക്തം വീണോ മൂത്രം വീണോ അശുദ്ധമായാല് മൂന്നു ദിവസം നട അടച്ചിടുന്നതിന് ആരുടെയും അനുവാദം ആവശ്യമില്ല. നട തുറക്കണം എന്നു പറയാന് ആര്‍ക്കും അധികാരവുമില്ല. ഈ സാധ്യത പരിഗണിച്ചായിരുന്നു ഇങ്ങനെ ഒരു സംഘം തയാറായി നിന്നത്. വരും ദിവസങ്ങളിലും നട തുറക്കുമ്പോള് ഈ സംഘം രംഗത്തുണ്ടായിരിക്കുമെന്നും രാഹുല് ഈശ്വര് പറഞ്ഞു.\nശബരിമലയുടെ ഉടമാവകാശം തന്ത്രിക്കല്ലെന്നു മുഖ്യമന്ത്രി പറഞ്ഞത് ശരിയാണ്. പക്ഷേ, അത് ദേവസ്വം ബോര്‍ഡിനോ സര്‍ക്കാരിനൊ അല്ല. അയ്യപ്പനാണ് ശബരിമലയുടെ ഉടമ. സുപ്രീം കോടതി റിവ്യൂ പരിഗണിക്കുന്നതിന് സ്വീകരിച്ച സാഹചര്യത്തില് തീരുമാനം ഉണ്ടാകുന്നതു വരെ ശബരിമലയില് ഭക്തരല്ലാത്തവരെ കയറ്റുന്നതിനു ശ്രമിക്കരുത്. സുപ്രീം കോടതി അനുകൂല വിധി നല്‍കിയില്ലെങ്കിലും ആചാര സംരക്ഷണത്തിനായി മുന്നോട്ടു പോകുന്നതിനാണു ഭക്തരുടെ തീരുമാനം. യുവതീ പ്രവേശത്തെ ഭരണഘടന അനുവദിക്കുന്ന മാര്‍ഗങ്ങളുപയോഗിച്ച് ഏതു വിധേനയും തടയുമെന്നും രാഹുല് ഈശ്വര് പറഞ്ഞു.\nPrevious articleമേല്‍ക്കോയ്മ അവകാശം കൊട്ടാരത്തില് നിലനിര്‍ത്തിയിട്ടുണ്ട്; ക്ഷേത്രം ഭക്തരുടേതാണ് ; നടത്തിപ്പു ചുമതലമാത്രം ദേവസ്വം ബോര്‍ഡിന്: ശശികുമാര വര്‍മ്മ\nNext articleശബരിമലയിലെ പ്രതിഷേധങ്ങളിൽ സവർണ്ണരും അവർണ്ണരും ഇല്ല : അക്കീരമൺ കാളിദാസ ഭട്ടതിരി\nശബരിമല: സര്‍ക്കാര് വിളിച്ചു ചേര്‍ത്ത സര്‍വകക്ഷി യോഗം പരാജയം\nവയനാട്ടിൽ എൻഡിഎ സ്ഥാനാർത്ഥിയെ മാറ്റുന്ന കാര്യം കേന്ദ്ര നേതൃത്വം തീരുമാനിക്കും: ശ്രീധരൻ പിള്ള\nസെഡൻ പാർക്കിൽ ഇന്ത്യയ്ക്ക് ദയനീയ തോല്‍വി


എല്.ഡി.എഫ് കണ്‍വീനര് എ.വിജയരാഘവന് പുറപ്പെടുവിക്കുന്ന പ്രസ്‌താവന രണ്ടാം പിണറായി സര്‍ക്കാരിന്റെ സത്യാപ്രതിജ്ഞയുടെ ആവേശവും ആഹ്ലാദവും വീടുകളില് ആഘോഷമാക്കി മാറ്റണമെന്ന് എല്.ഡി.എഫ് കണ്‍വീനര് എ.വിജയരാഘവന് പ്രസ്‌താവനയില് അഭ്യര്‍ത്ഥിച്ചു.\nകേരളമെങ്ങും ആവേശത്തിമിര്‍പ്പില് മുങ്ങേണ്ട ദിനമാണ് ഇന്നെന്ന് എല്ലാവര്‍ക്കും അറിയാം. പക്ഷേ കോവിഡ് മഹാമാരിയുടെ പശ്ചാത്തലത്തില് ആവേശവും ആഹ്ലാദവും വീടുകളില് ഒതുക്കിയേ മതിയാകൂ. പുതുയുഗ പിറവിക്ക് തുടക്കം കുറിക്കുന്ന ഈ ദിനത്തില് ചരിത്രവിജയത്തിന്റെ ആവേശം ഒട്ടും ചോരാതെ കോവിഡ് മാനദണ്ഡം പൂര്‍ണ്ണമായും പാലിച്ച് കുടുംബാംഗങ്ങളുമായി അഭിമാനപൂര്‍വം സന്തോഷം പങ്കിടാന് മുഴുവന് എല്.ഡി.എഫ് പ്രവര്‍ത്തകരും മറ്റ് ജനങ്ങളും തയ്യാറാകണം.\nസത്യപ്രതിജ്ഞാ ദിവസം കേരളത്തിലെ വഴിയോരങ്ങളിലും മറ്റ് കേന്ദ്രങ്ങളിലും വലിയ തോതില് ആഘോഷം നടക്കേണ്ടതാണ്. പുതിയ മന്ത്രിമാര്‍ക്ക് സ്വീകരണവും മറ്റും ഒരുക്കുന്നതും പതിവാണ്. പക്ഷേ, ഇന്നത്തെ നിര്‍ഭാഗ്യകരമായ സാഹചര്യം അതിന് അനുവദിക്കുന്നില്ല. ഇത് ഉള്‍ക്കൊണ്ട് ഗൃഹാങ്കണങ്ങളില് ആഹ്ലാദം അലയടിക്കണം.\nഭരണഘടനാപരമായ ബാധ്യത പോലും നിറവേറ്റുന്നതില് അസൂയപൂണ്ടിരിക്കുകയാണ് പ്രതിപക്ഷം. എല്.ഡി.എഫിന്റെ ഭരണത്തുടര്‍ച്ച അവര്‍ക്ക് സഹിക്കാന് കഴിയുന്നതല്ല. അതാണ് സത്യപ്രതിജ്ഞ ചടങ്ങ് ബഹിഷ്‌ക്കരിക്കാന് യു.ഡി.എഫിനെ പ്രേരിപ്പിച്ചത്. മുന് പ്രതിപക്ഷ നേതാവിന് മുഖ്യമന്ത്രിയാകാന് പറ്റിയില്ലെന്ന് വെച്ച് സത്യപ്രതിജ്ഞ നടത്താതിരിക്കാന് കഴിയില്ലെന്ന് എ.വിജയരാഘവന് പറഞ്ഞു.


പുതിയ കാമുകനൊപ്പം ജീവിക്കാൻ ആദ്യ കാമുകനെ കൊന്ന യുവതി അറസ്റ്റിൽ | Woman arrested for poisoning lover to death in Gurdaspur- India News | Madhyamam\ndate_range 28 Feb 2018 12:14 PM GMT\nപുതിയ കാമുകനൊപ്പം ജീവിക്കാൻ ആദ്യ കാമുകനെ കൊന്ന യുവതി അറസ്റ്റിൽ\nചണ്ഡീഗഡ്: പുതിയ കാമുകനൊപ്പം കഴിയാനായി ആദ്യ കാമുകനെ വിഷം കൊടുത്തു കൊന്ന കേസിൽ യുവതിയെ പൊലീസ് അറസ്റ്റ് ചെയ്തു. പ്രതി റോസിയെയാണ് ഗുർദാസ്പൂർ പൊലീസ് അറസ്റ്റ് ചെയ്തത്. വിവാഹിതയും രണ്ട് കുട്ടികളുടെ മാതാവുമായ റോസി തന്‍റെ ആദ്യ കാമുകനായ ധരംപാലിനൊപ്പമായിരുന്നു ജീവിച്ചിരുന്നത്. ഇയാളുടെയൊപ്പം താമസിച്ചു വരവെയാണ് സാഹിബ് മാസിയ എന്നയാളുമായി ബന്ധം സ്ഥാപിക്കുന്നത്. എന്നാൽ ധരംപാലുമായുളള ബന്ധം തടസമായി വന്നതോടെയാണ് ഇരുവരും ചേർന്ന് ധരംപാലിനെ കൊല്ലാൻ തീരുമാനിച്ചത്.\nപദ്ധതി പ്രകാരം രാത്രിയിൽ ഭക്ഷണത്തിൽ വിഷം കലർത്തി നൽകി. തുടർന്ന് ധരംപാലിന് ശാരീരിക അസ്വാസ്ഥ്യതകൾ അനുഭവപ്പെടാൻ തുടങ്ങി ഇതിനിടയിൽ ധരംപാലിന് അസുഖമാണെന്ന കാര്യം അയാളുടെ പിതാവിനെയും റോസി അറിയിച്ചു. പിതാവെത്തി ആശുപത്രിയിലെത്തിച്ചപ്പോഴേക്കും മരണം സംഭവിച്ചിരുന്നു.\nഎന്നാൽ സംഭവത്തിലെ അസ്വഭാവികത മൂലം പിതാവ് പൊലീസിൽ പരാതി പെട്ടതോടെയാണ് കുറ്റകൃത്യങ്ങളുടെ ചുരുളഴിഞ്ഞത്. അമൃത് സർ സ്വദേശിയായ റോസിയുടെ ആദ്യഭർത്താവ് രജീന്ദർപാലാണ്. ഇയാളെ ഉപേക്ഷിച്ചാണ് റോസി ധരംപാലിനൊപ്പം ജീവിച്ചിരുന്നതെന്ന് പൊലീസ് പറഞ്ഞു. കേസിൽ കൂടുതൽ അന്വേഷണം നടന്നു വരുന്നതായും അവർ വ്യക്തമാക്കി.\nTAGS:woman Arrested poisoning lover Gurdaspur india news malayalam news\nNews Summary - Woman arrested for poisoning lover to death in Gurdaspur- India News


പരിചയവും സൗഹൃദവും പുതുക്കി വേങ്ങരയില് ഖാദറിന്റെ പ്രചാരണം – Chandrika Daily\nBy chandrika Sunday September 24, 2017 23:45 pm\nപരിചയവും സൗഹൃദവും പുതുക്കി വേങ്ങരയില് ഖാദറിന്റെ പ്രചാരണം\nഅനീഷ് ചാലിയാര് വേങ്ങര ടൗണിലെ ആഫിയ മെഡിക്കല് ഷോപ്പ് ഉടമ കുഞ്ഞാണിക്ക് ആ ശബ്ദം കേട്ട് നല്ല പരിചയമുണ്ടായിരുന്നു. അകക്കണ്ണിന്റെ വെളിച്ചത്തില് കുഞ്ഞാണി തിരിച്ചറിഞ്ഞു വന്നത് യു.ഡി.എഫ്…\nവേങ്ങര ടൗണിലെ ആഫിയ മെഡിക്കല് ഷോപ്പ് ഉടമ കുഞ്ഞാണിക്ക് ആ ശബ്ദം കേട്ട് നല്ല പരിചയമുണ്ടായിരുന്നു. അകക്കണ്ണിന്റെ വെളിച്ചത്തില് കുഞ്ഞാണി തിരിച്ചറിഞ്ഞു വന്നത് യു.ഡി.എഫ് സ്ഥാനാര്‍ത്ഥി ഖാദറാണെന്ന്. അടുത്തെത്തി കൈപിടിച്ച് സംസാരിക്കുമ്പോള് കുഞ്ഞാണിയുടെ മുഖത്ത് തെളിഞ്ഞ സന്തോഷത്തിന് പത്തരമാറ്റായിരുന്നു. കാഴ്ചയുണ്ടായിരുന്ന സമയത്ത് ഖാദര് സാഹിബിനെ വീട്ടിലെത്തി കാണാന് ചെന്നിരുന്നതും എല്ലാം ഓര്‍മകള് പുതുക്കി. അന്ന് പക്ഷെ കുഞ്ഞാണിക്ക് കാഴ്ചയുണ്ടായിരുന്നു. പ്രാവസത്തിനിടക്ക് അസുഖംബാധിച്ച് എട്ടു വര്‍ഷം മുമ്പാണ് കാഴ്ച നഷ്ടപ്പെട്ടത്. വൈകല്യമുണ്ടെങ്കിലും നാട്ടിലെ രാഷ്ട്രീയ സാഹചര്യങ്ങളെക്കുറിച്ചൊക്കെ കൃത്യമായ ബോധ്യമുണ്ട് കുഞ്ഞാണിക്ക്.\nസ്ഥാനാര്‍ത്ഥിയായ വിവരമറിഞ്ഞതുമുതല് വേങ്ങരയിലെത്തുമ്പോള് നേരിട്ട് സംസാരിക്കാന് കാത്തിരിക്കുകയായിരുന്നു കുഞ്ഞാണി. തന്റെ സൗഹൃദ വലയത്തിലുള്ള മുഴുവന് പേരുടെയും പിന്തുണ യു.ഡി.എഫ് സ്ഥാനാര്‍ത്ഥിക്കുണ്ടാവുമെന്ന് ഉറപ്പ് നല്‍കി. പിന്തുണതേടി വേങ്ങര മണ്ഡലത്തിലെ മുക്കിലും മൂലയിലും സ്ഥാനാര്‍ത്ഥി കെ.എന്.എ ഖാദറെത്തുമ്പോള് അവിടെ സൗഹൃദത്തിന്റെയും സ്‌നേഹോഷ്മള സ്വീകരണത്തിന്റെയും നിമിഷങ്ങളായി അത് മാറുന്നു. വേങ്ങര മാര്‍ക്കറ്റിലും പരിസരങ്ങളിലും ഇന്നലെ കച്ചവടക്കാരെയും ഇവിടെ സാധനങ്ങള് വാങ്ങാനെത്തിയവരെയും നേരില്‍കണ്ട് വോട്ടഭ്യര്‍ഥിച്ചു.\nവിലക്കയറ്റവും നോട്ട് നിരോധനവും ചരക്ക് സേവന നികുതിയും കച്ചവട സ്ഥാപനങ്ങളുടെ നിലനില്‍പിനെ ബാധിക്കുന്ന തരത്തിലേക്കെത്തിയെന്നും കച്ചവടക്കാര് വേവലാതിപ്പെട്ടു. വിലക്കയറ്റംകൊണ്ട് പൊറുതിമുട്ടിയ വേങ്ങരയിലെ സാധാരണക്കാരുടെയും സര്‍ക്കാറുകളുടെ തലതിരിഞ്ഞ നയങ്ങള്‍കൊണ്ട് ജീവിതമാര്‍ഗം വഴിമുട്ടിയ ചെറുകിട കച്ചവടക്കാരുടെയും പിന്തുണ തങ്ങളുടെ ക്ഷേമത്തിന് എന്നും കൂടെ നിന്നിട്ടുള്ള യു.ഡി.എഫിനാണെന്ന് അവര് വ്യക്തമാക്കി. വേങ്ങരയില് പി.കെ കുഞ്ഞാലിക്കുട്ടി നടപ്പാക്കിയ തുല്യതയില്ലാത്ത വികസന പ്രവര്‍ത്തനങ്ങളുടെ തുടര്‍ച്ചക്കായി താന് അര്‍പ്പണ ബോധത്തോടെ വേങ്ങരക്കാര്‍ക്കൊപ്പം നില്‍ക്കുമെന്ന് സ്ഥാനാര്‍ത്ഥി വോട്ടര്‍മാര്‍ക്ക് ഉറപ്പുനല്‍കി. ഇന്നലെ രാവിലെ 8 മണിയോടെയാണ് സ്ഥാനാര്‍ത്ഥി പ്രചാരണ പരിപാടികള്‍ക്ക് തുടക്കമിട്ടത്. ഇതിനിടയില് പറപ്പൂര് ഇരിങ്ങല്ലൂരിലെ മരണവീട്ടില് സന്ദര്‍ശനം നടത്തി. ജനാസ നമസ്‌കാരത്തില് പങ്കെടുത്ത ശേഷം 10 മണിയോടടുത്ത് കുറ്റാളൂരിലെ ഫര്‍ണിച്ചര് ഷോറൂമിന്റെ ഉദ്ഘാടനത്തില് പങ്കെടുത്തു.\nപി.കെ കുഞ്ഞാലിക്കുട്ടി എം.പിയായിരുന്നു ഉദ്ഘാടകന്. പിന്നീട് വേങ്ങര നിയോജക മണ്ഡലം യു.ഡി.എഫ് തെരഞ്ഞെടുപ്പ് കമ്മിറ്റി ഓഫീസില് യു.ഡി.എഫ് പ്രവര്‍ത്തകരുമായി പ്രചാരണ പ്രവര്‍ത്തനങ്ങള് വിലയിരുത്തി. ഉച്ചയോടെ പറപ്പൂര്, വേങ്ങര, ഒതുക്കുങ്ങല്, ഊരകം, എ.ആര് നഗര് പഞ്ചായത്തുകളിലായി ഒമ്പത് കല്യാണ വീടുകളിലെത്തി സല്‍ക്കാരത്തിനെത്തിയവരെയും വധൂവരന്മാരെയും നേരില് കണ്ട് പിന്തുണ തേടി. പിന്നീട് കണ്ണമംഗലത്തെ മരണവീട്ടിലും സന്ദര്‍ശനം നടത്തി ബന്ധുക്കളെ ആശ്വസിപ്പിച്ചു. കുഴിപ്പുറം, മൂലപ്പറമ്പ് തുടങ്ങിയ പ്രദേശങ്ങളിലടക്കം ബൂത്ത് തല കണ്‍വന്‍ഷനുകളില് പങ്കെടുത്തു.\nCategories: Culture, More, Views Tags: KNA kader


നേതാക്കളില് നിന്ന് ദളിത് വിവേചനവും, അസഭ്യവര്‍ഷവും;സി.പി.ഐ.എം വിട്ട ജില്ലാ പഞ്ചായത്ത് അംഗം പറയുന്നു | DoolNews\nനേതാക്കളില് നിന്ന് ദളിത് വിവേചനവും, അസഭ്യവര്‍ഷവും;സി.പി.ഐ.എം വിട്ട ജില്ലാ പഞ്ചായത്ത് അംഗം പറയുന്നു\nMonday, 16th November 2020, 1:06 pm\nകൊല്ലം: എസ്.എഫ്.ഐ ഏരിയാ കമ്മിറ്റി സെക്രട്ടറിയായിരുന്ന സമയത്ത് അഭിപ്രായം പറഞ്ഞതിന് നേതാക്കളില് നിന്ന് മര്‍ദ്ദനം വരെ ഏറ്റുവാങ്ങേണ്ടി വന്നിട്ടുണ്ട്, സി.പി.ഐ.എമ്മിലെ ജാതിയധിക്ഷേപത്തിനെതിരെ രംഗത്തുവന്ന ജില്ലാ പഞ്ചായത്ത് അംഗം കെ.സി ബിനുവിന്റെ വാക്കുകളാണ് ഇത്. സി.പി.ഐ.എം വിട്ട് പുറത്ത് വന്ന അദ്ദേഹം തദ്ദേശതെരഞ്ഞെടുപ്പില് സ്വതന്ത്രനായി മത്സരിക്കാന് ഒരുങ്ങുകയാണ്.\nകൊല്ലം അഞ്ചല് ഡിവിഷനില് നിന്നുള്ള പഞ്ചായത്ത് അംഗമാണ് അഡ്വക്കേറ്റ് കെ.സി ബിനു. ജാതിഅധിക്ഷേപമാണ് പാര്‍ട്ടി വിടാനുള്ള കാരണമെന്നാണ് അദ്ദേഹം പറയുന്നത്. നിരന്തരമായ അധിക്ഷേപം ചോദ്യംചെയ്തപ്പോള് പാര്‍ട്ടിയിലെ ചില നേതാക്കള് അശ്ലീലം പറഞ്ഞതായും അദ്ദേഹം പറഞ്ഞു.\nസൗമിത്ര ചാറ്റര്‍ജിയെ മോഹന്‍ലാലിനോട് തുല്യപ്പെടുത്തുന്നത് എന്തൊരു തരം അനാദരവാണ്\n‘അഞ്ചലിലെ ഒരു പ്രമുഖ സ്‌കൂളിലെ പി.ടി.എ പ്രസിഡന്റാണ് കൊല്ലം ജില്ലാ കമ്മിറ്റി അംഗം കൂടിയായ ബാബു പണിക്കര്. ജില്ലാ പഞ്ചായത്തില് നിന്ന് വ്യത്യസ്ത പ്രോജക്ടുകള്‍ക്കായി അമ്പത് ലക്ഷത്തോളം രൂപ സ്‌കൂള് വികസന ഫണ്ടിലേക്കായി ഞങ്ങള് നല്‍കിയിട്ടുണ്ട്. വികസന നേട്ടങ്ങളുള്‍പ്പെടുത്തിയ നോട്ടീസില് സ്‌കൂളിന്റെ ലോക്കല് മാനേജര് എന്ന നിലയില് ജില്ലാപഞ്ചായത്ത് അംഗമായ തന്റെ പേര് ഉള്‍പ്പെടുത്തണമെന്ന് പറഞ്ഞിരുന്നു. അങ്ങനെ പറഞ്ഞതിന് ഞങ്ങള്‍ക്ക് നേരെ അസഭ്യം പറഞ്ഞായിരുന്നു അയാള് പ്രതികരിച്ചത്. നിന്റെയൊക്കെ വീട്ടില് നിന്ന് കൊണ്ടുവരുന്നയാണോ തുടങ്ങി പുറത്ത് പറയാന് പറ്റാതത്ര അശ്ലീലവാക്കുകളായിരുന്നു അദ്ദേഹം ഉപയോഗിച്ചത്’ ബിനു ഡൂള് ന്യൂസിനോട് പറഞ്ഞു.\nഅഡ്വ കെ.സി ബിനു\n‘വീട്ടുകാരെയും അച്ഛനെയും പറ്റി അശ്ലീല പദങ്ങള് ഉപയോഗിക്കരുതെന്ന് ഞാന് തിരിച്ച് അദ്ദേഹത്തോട് പറഞ്ഞു. നിര്‍ത്തെടാ, പുലയാടിമോനെ എന്നായിരുന്നു അതിന് അദ്ദേഹം പറഞ്ഞ മറുപടി. അതിനുശേഷം ഞങ്ങളെ മര്‍ദ്ദിക്കാനായി അയാള് ചാടിയെഴുനേല്‍ക്കുകയും ചെയ്തു. എന്നാല് അയാള് സംസാരിച്ച ഭാഷയില് തിരിച്ച് പറയാന് ഞങ്ങളില് ആരും മുതിര്‍ന്നില്ല’, ബിനു പറഞ്ഞു.\nഒരു ജില്ലാ ഡിവിഷന് മെമ്പര് എന്നു പറയുന്നത് നാലു പഞ്ചായത്തിനെ പ്രതിനിധീകരിക്കുന്ന, അമ്പതോളം വാര്‍ഡ് മെമ്പര്‍മാരെ പ്രതിനിധീകരിക്കുന്ന, അഞ്ച് ബ്ലോക്ക് ഡിവിഷനെ പ്രതിനിധീകരിക്കുന്ന സ്ഥാനം വഹിക്കുന്നയാളാണ്. ഞാന് പട്ടികജാതി സമുദായത്തില്‍പ്പെട്ട ആളായത് കൊണ്ടു മാത്രമാണ് ഇത്തരമൊരു പ്രതികരണം അയാളുടെ ഭാഗത്ത് നിന്നുണ്ടായത്. വേറൊരു വാര്‍ഡ് മെമ്പറോട് ഇത്തരത്തില് പെരുമാറില്ല. ഇതാണ് ഇപ്പോള് നടന്ന സംഭവം.\nഉപമുഖ്യമന്ത്രിയായി ഇത്തവണ സുശീല് മോദിയില്ല; മന്ത്രിമാര് ആരൊക്കെയെന്ന തീരുമാനവുമായില്ല; സത്യപ്രതിജ്ഞ നടക്കാനിരിക്കെ ബി.ജെ.പിയില് ആശയക്കുഴപ്പം\nപാര്‍ട്ടി പ്രതിനിധിയാണെങ്കിലും പലപ്പോഴും പൊതുവേദികളില് കനത്ത അവഗണനയാണ് നേരിടുന്നത്. പാര്‍ട്ടി പൊതുയോഗങ്ങളിലും പരിപാടികളിലും സദസ്സില് കേറ്റി ഇരുത്തില്ല. ഇനി അഥവാ ഇരിപ്പിടം തന്നാല് തന്നെ ഏറ്റവും പിറകിലായിരിക്കും സ്ഥാനം. മറ്റുള്ളവരോട് പെരുമാറുന്നതില് നിന്ന് വിഭിന്നമായി പല കാര്യങ്ങളിലും നേരിട്ട് ജാതിപ്പേര് വിളിക്കാതെ തന്നെ ഇവന് മറ്റെവന് അല്ലേ എന്ന രീതിയിലുള്ള പരാമര്‍ശങ്ങള് നേതാക്കളില് നിന്നുണ്ടായിട്ടുണ്ട്, ബിനു പ്രതികരിച്ചു.\nഅതേസമയം ഇതാദ്യമായല്ല ജാതിയധിക്ഷേപം തനിക്ക് നേരെ ഉണ്ടാകുന്നതെന്ന് അദ്ദേഹം പറഞ്ഞു. മുമ്പ് എസ്.എഫ്.ഐയില് പ്രവര്‍ത്തിക്കുന്ന കാലത്തും ഇത്തരത്തിലുള്ള അധിക്ഷേപങ്ങള് നേതാക്കളില് നിന്ന് നേരിടേണ്ടി വന്നിട്ടുണ്ടെന്നും അദ്ദേഹം പറഞ്ഞു.\n‘അവരെല്ലാം പട്ടികജാതി വിഭാഗത്തില്‍പ്പെട്ടവര്‍ക്ക് ഒരു പരിധി നിശ്ചയിച്ചിട്ടുണ്ട്. നമ്മളെ മാറാന് അവര് അനുവദിക്കുകയില്ല’, ബിനു പറഞ്ഞു.\nസി.പി.ഐ.എം വിദ്യാര്‍ത്ഥി സംഘടനയായ എസ്.എഫ്.ഐയില് പ്രവര്‍ത്തിച്ചാണ് ബിനുവിന്റെ രാഷ്ട്രീയപ്രവര്‍ത്തനം ആരംഭിക്കുന്നത്. എസ്.എഫ്.ഐ കൊല്ലം ജില്ലാ ജോയിന്റ് സെക്രട്ടറി, കുന്നൂര് ഏരിയ സെക്രട്ടറി, കേരള സര്‍വകലാശാല യൂണിയന് ജോയിന്റ് സെക്രട്ടറി, കര്‍ഷകതൊഴിലാളി യൂണിയന്റെ പഞ്ചായത്ത് സെക്രട്ടറി, ഏരിയാ കമ്മിറ്റി അംഗം, ഡി.വൈ.എഫ്.ഐ വില്ലേജ് ഭാരവാഹി, ഏരിയ കമ്മിറ്റി അംഗം എന്ന നിലയിലൊക്കെ പ്രവര്‍ത്തിച്ചയാളാണ് കെ.സി ബിനു.\n‘രക്ഷയില്ല, തലച്ചോറ് ചിതറിത്തെറിച്ചിരിക്കുന്നു, ഡോക്ടര് പറഞ്ഞു; ജയന്റെ അവസാന നിമിഷങ്ങളെ കുറിച്ച് കോളിളക്കത്തിന്റെ പ്രൊഡക്ഷന് എക്‌സിക്യൂട്ടീവ്\nതുടര്‍വിദ്യാഭ്യാസം പൂര്‍ത്തിയാക്കിയ അദ്ദേഹം എല്.എല്.ബി, എല്.എല്.എം, പിഎച്ച്.ഡി, ബിരുദധാരിയാണ്. പഠനത്തിന് ശേഷം തിരിച്ചെത്തിയപ്പോള് പാര്‍ട്ടി തന്നെ സ്ഥാനാര്‍ത്ഥിയാക്കിയെന്നും ബിനു പറഞ്ഞു.\nമുമ്പും ഇത്തരത്തില് പാര്‍ട്ടി നേതാക്കളില് നിന്ന് ജാതിയധിക്ഷേപങ്ങള് ഉണ്ടായിട്ടുണ്ടോ എന്ന ചോദ്യത്തിന്, പാര്‍ട്ടിയ്ക്കുള്ളില് അഭിപ്രായം പറഞ്ഞതിന് മര്‍ദ്ദനമേല്‍ക്കേണ്ടി വരെ വന്നിട്ടുണ്ടെന്നായിരുന്നു ബിനുവിന്റെ പ്രതികരണം.\nഎസ്.എഫ്.ഐ ഏരിയാ സെക്രട്ടറിയായിരുന്ന കാലത്ത് പാര്‍ട്ടിയുടെ ഏരിയ കമ്മിറ്റി ഓഫീസില് വെച്ച് അഭിപ്രായം പറഞ്ഞതിന് അവരെന്നെ മര്‍ദ്ദിച്ചിട്ടുണ്ട്. നിര്‍ത്തെടാ, നീ കൂടുതല് അഭിപ്രായം പറയണ്ടെന്ന് പറഞ്ഞായിരുന്നു മര്‍ദ്ദിച്ചത്, ബിനു ഡൂള് ന്യൂസിനോട് പറഞ്ഞു.\nContent Highlights; Kollam District Panchayath Member Slams CPIM


emalayalee.com - കാര്‍ത്തിക്ക് നെമാനി സ്‌പെല്ലിംഗ് ബീ ചാമ്പ്യന്\nകാര്‍ത്തിക്ക് നെമാനി സ്‌പെല്ലിംഗ് ബീ ചാമ്പ്യന്\nവാഷിംഗ്ടണ്, ഡി.സി. ടെക്‌സസിലെമക് കിന്നിയിലെ സ്‌കോഗിന്‍സ് മിഡില് സ്‌കൂള് വിദ്യാര്‍ഥി കാര്‍ത്തിക്ക് നെമാനി സ്‌പെല്ലിംഗ് ബീ ചാമ്പ്യനായി. ടെക്‌സസിലെ ഫ്രിസ്‌കോയില് നിന്നുള്ള 12 വയസുകാരിനയ്‌സാ മോഡി ആണു റണ്ണര് അപ്പ്.\nഇരുവരും ടെക്‌സസില് പലവട്ടം പ്രാദേശിക സ്‌പെല്ലിംഗ് ബീയില് മല്‍സരിച്ചതാണ്. നയ്‌സാ ആയിരുന്നു വിജയിച്ചത്. കാര്‍ത്തിക് പുതുതായി നേരിട്ടു മല്‍സരിക്കാവുന്ന് ആര്.എസ്.വി. ബീ പ്രോഗ്രാമിലൂടെയാണു ദേശീയ മല്‍സരത്തിനെത്തിയത്.\nപതിനാറു പേര് പങ്കെടുത്ത അവസാന ര് ണ്ട് തീരാറായപ്പോള് അവശേഷിച്ച നാലു പേരും ടെക്‌സസില് നിന്നൂള്ളവരായിരിന്നു. 16-ല് 11 പേരും ഇന്ത്യന് അമേരിക്കക്കാര്.\nമൊത്തം 519 പേര് മല്‍സരിച്ചതില് ബഹുഭൂരിപക്ഷവും ഇന്ത്യന് വംശജരായിരുന്നു. 41 പേരാണു ഫൈനല് സ്റ്റേജില് എത്തിയത്.\nആദ്യവസാനം ആത്മവിശ്വാസം കാട്ടിയ കാര്‍ത്തിക്കും നയ്‌സാ മോഡിയും ഒപ്പത്തിനൊപ്പമെന്നോണമാണു മുന്നേറിയത്. എന്നാല് കഠിനമായ ഒരു ജര്‍മ്മന് പദത്തില് നയ്‌സ അടി പറഞ്ഞു. അതിനു ശേഷം ഒരു വാക്ക് തെറ്റാതെ കാര്‍ത്തിക്ക് പറഞ്ഞതോടെ ചോദ്യങ്ങള് ചൊദിക്കുന്ന പ്രൊഫ. ബെയ്‌ലി പറഞ്ഞു: 'കാര്‍ത്തിക്ക് നൊമാനി അടുത്ത ചോദ്യത്തിനു കൂടി ശരിയായ ഉത്തരം നല്കിയാല് നിങ്ങളെ സ്‌ക്രിപ്പ്‌സ് ഹോവാര്‍ഡ് സ്‌പെല്ലിംഗ് ബീ ചാമ്പ്യനായി പ്രഖ്യാപിക്കുന്നതാണ്'\nനിഷ്പ്രയാസം കാര്‍ത്തിക്ക് ഉത്തരം പറഞ്ഞു.\nതന്നെ പരിശീലിപ്പിക്കുന്ന അധ്യാപിക ഗ്രെസ് വാല്‌ട്ടേഴ്‌സ്‌നോടാണു താന് ഈ വിജയഠിനു ഏറ്റവും കടപ്പെട്ടിരിക്കുന്നതെന്നു കാര്‍ത്തിക്ക് പറഞ്ഞു. അവര് ഇല്ലയിരുന്നുവെങ്കില് താന് ഈ നിലയില് എത്തില്ലായിരുന്നു.\nന്യു യോര്‍ക്ക് ഹാവര്‍സ്റ്റോയില് നിന്ന് ശ്രാവന്ത് മല്ല(ഫീല്‍ഡ്‌സ്റ്റോണ് മിഡില് സ്‌കൂള്, തീല്‍സ്) ന്യു ജെഴ്‌സി എഡിസനില് നിന്നു നവനീത് മുരളി, ചെറി ഹില്ലില് നിന്നു ശ്രുതിക പധി എന്നിവരും അവസാന 16 പേരില് ഉണ്ടായിരുന്നു.


ഹോം കെയര് പദ്ധതി വിജിലന്‍സ് അന്വേഷിക്കണമെന്ന് യുഡിഎഫ് | Wayanad Vision\nഹോം കെയര് പദ്ധതി വിജിലന്‍സ് അന്വേഷിക്കണമെന്ന് യുഡിഎഫ്\n2015 2020 കാലയളവില് തവിഞ്ഞാല് ഗ്രാമ പഞ്ചായത്തിലെ പെയിന് ആന്റ് പാലിയേറ്റീവ് രോഗികള്‍ക്കായുള്ള ഹോം കെയറുമായി ബന്ധപ്പെട്ട മുഴുവന് പ്രവര്‍ത്തികളും വിജിലന്‍സ് അന്വേഷിക്കണമെന്ന് യുഡിഎഫ് പഞ്ചായത്ത് കമ്മിറ്റി ഭാരവാഹികള് വാര്‍ത്താ സമ്മേളനത്തില് ആവശ്യപ്പെട്ടു.\nപാലിയേറ്റീവ് പ്രവര്‍ത്തനത്തിന് വേണ്ടി പ്രതിവര്‍ഷം 12 ലക്ഷം രൂപയാണ് നീക്കി വെക്കുന്നത്.പാലിയേറ്റീവ് നഴ്‌സുമാരുടെ വേതനം,ഇന്ധന ചിലവ്,ലഘുഭക്ഷണം എന്നിവയാണ് പദ്ധതിയില് ഉള്‍പ്പെടുത്തിയിട്ടുള്ളത്.ഭക്ഷണ ചിലവ് മാസം പരമാവധി 3000 രൂപയാണ്. എന്നാല് ഇതിന് വിരുദ്ധമായി വന് ക്രമക്കേടാണ് പദ്ധതി പ്രകാരം നടന്നത്.2019- 20 വര്‍ഷം 136150 രൂപയും,20- 21 ല് 128316 ഭക്ഷണ ഇനത്തില് ചിലവഴിച്ചു.പാലിയേറ്റീവ് പ്രവര്‍ത്തനവുമായി ഒരു ബന്ധവും ഇല്ലാത്ത വ്യക്തിയുടെ അക്കൗണ്ടിലേക്കാണ് കഴിഞ്ഞ5വര്‍ഷമായി പണം നല്‍കിയിട്ടുള്ളത്.വ്യാജ ബില്ലും, ഒപ്പും ഉപയോഗിച്ച് വെട്ടിപ്പ് നടത്തിയവര്‍ക്കെതിരെ കര്‍ശന നടപടി സ്വീകരിക്കണമെന്നും ജുലായ് 2ന് വാളാട് പിഎച്ച്‌സിക്കു മുന്നില് പ്രതിഷേധ സംഗമം നടത്തുമെന്നും ഭാരവാഹികള് പറഞ്ഞു\nകര്‍ഷക സമരത്തിന് ഐക്യദാര്‍ഢ്യം ഐക്യട്രേഡ് യൂണിയന് ധര്‍ണ്ണ നടത്തി\nബുധനാഴ്ച വരെ ഇടിമിന്നലോട് കൂടിയ മഴ\nസൈക്കിള് ക്ലബ്ബ് രൂപീകരിച്ചു\nവാഹനങ്ങള് പരിശോധനക്ക് വിധേയമാക്കണം


ഏപ്രിൽ ഒന്നിന്റെ ഉത്തരവും ഉന്നത വിദ്യാഭ്യാസത്തിന്റെ ഭാവിയും - നവമലയാളി | NAVAMALAYALI\nBy അജീഷ് ജി ദത്തൻ / June 21, 2020\nഏപ്രിൽ ഒന്നിന്റെ ഉത്തരവും ഉന്നത വിദ്യാഭ്യാസത്തിന്റെ ഭാവിയും\nഏപ്രിൽ ഒന്നിന് കേരള സർക്കാർ പുറത്തിറക്കിയ ഉത്തരവോടു കൂടി കേരളത്തിന്‍റെ ഉന്നത വിദ്യാഭ്യാസം രൂക്ഷമായ പ്രതിസന്ധിയിലേക്ക് കടക്കുകയാണ്. കോളേജുകളിലും സർവ്വകലാശാലകളിലും സ്ഥിരാധ്യാപക നിയമനങ്ങൾ തടസ്സപ്പെടുത്തിയിരിക്കുകയാണ് ഈ ഉത്തരവിന്‍റെ…\nഏപ്രിൽ ഒന്നിന് കേരള സർക്കാർ പുറത്തിറക്കിയ ഉത്തരവോടു കൂടി കേരളത്തിന്‍റെ ഉന്നത വിദ്യാഭ്യാസം രൂക്ഷമായ പ്രതിസന്ധിയിലേക്ക് കടക്കുകയാണ്. കോളേജുകളിലും സർവ്വകലാശാലകളിലും സ്ഥിരാധ്യാപക നിയമനങ്ങൾ തടസ്സപ്പെടുത്തിയിരിക്കുകയാണ് ഈ ഉത്തരവിന്‍റെ പ്രധാനപ്പെട്ട ഒരു ഫലം. ഇനി ഒരു പത്തു വർഷത്തേക്കെങ്കിലും ഒരു നിയമനവും കോളേജ് തലത്തിൽ നടക്കാൻ സാധ്യതയില്ലെന്നാണ് വിലയിരുത്തപ്പെടുന്നത്. സാമ്പത്തിക ബാധ്യതയാണ് ഇതിന്‍റെ പ്രത്യക്ഷ ന്യായമായി സർക്കാർ പറയുന്നതെങ്കിലും മറ്റു പരിഷ്കാരങ്ങൾ കൂടി ചേർത്തു വായിക്കുമ്പോൾ ചിത്രം വ്യക്തമാണ്. പടിപടിയായി അധ്യാപകരെ കുറച്ച് കൊണ്ടുവരികയും ഓൺലൈൻ പോലെയുള്ള ബദൽ മാധ്യമങ്ങൾ വഴി അധ്യയനം സാധ്യമാകുകയും ചെയ്യുന്ന അവസരത്തിൽ അദ്ധ്യാപകർ എന്നത് നാം ഇതുവരെ കൽപ്പിച്ചിരുന്ന മൂല്യ ബോധ്യങ്ങൾക്ക് പുറത്താകുകയും ചെയ്യും. എന്താണ് ഉത്തരവ് വഴി സംഭവിക്കുന്നത്?\nപതിനാറു മണിക്കൂർ ആഴ്ചയിൽ അധ്യാപനത്തിന് ഒരു സ്ഥിരാധ്യാപക തസ്തികയെന്നതായിരുന്നു നിലവിലുണ്ടായിരുന്ന രീതി. അതോടൊപ്പം തന്നെ അധികമായി വരുന്ന ഒൻപത് മണിക്കൂറിന് മറ്റൊരു തസ്തിക കൂടി സൃഷ്ടിക്കപ്പെടുമായിരുന്നു. മറ്റൊരു പ്രധാനപ്പെട്ട സംഗതി പി.ജി വെയിറ്റേജ് സംവിധാനം എടുത്ത് കളഞ്ഞുവെന്നതാണ്. അതായത് പി.ജി ക്ലാസുകളിൽ ഒരു മണിക്കൂർ ക്ലാസ് നടത്തുന്നത് ഒന്നര മണിക്കൂർ ആയി കണക്കാക്കുന്ന സമ്പ്രദായമായിരുന്നു നിലനിന്നിരുന്നത്. പി.ജി ക്ലാസിലെ വിശാലമായ അധ്യാപനത്തിനും ഗവേഷണ മാർഗ്ഗദർശനത്തിനുമായി അധ്യാപകർക്ക് വേണ്ടി വരുന്ന അധിക അധ്വാനത്തെ കണക്കിലെടുത്താണ് ഈ വെയിറ്റേജ് നിലനിന്നിരുന്നത്. ഏപ്രിൽ ഒന്നിന്‍റെ ഉത്തരവോടുകൂടി ഈ രണ്ട് സംഗതികളും ഇല്ലാതായിരിക്കുന്നു. ചുരുക്കത്തിൽ ഉന്നതവിദ്യാഭ്യാസ രംഗത്ത് അപ്രഖ്യാപിത നിയമന നിരോധനമാണ് സംജാതമായിരിക്കുന്നത്. അധ്യാപകരെ മാത്രം ബാധിക്കുന്ന ഒരു പ്രശ്നമല്ല ഇത്. PhD അടക്കം ഉന്നത ബിരുദങ്ങൾ നേടിയവരും നിലവിൽ ഗവേഷണം നടത്തുന്നവരും പി.ജിയും നെറ്റുമായി പഠനം പൂർത്തിയാക്കിയവരും JRF നേടി ഗവേഷണത്തിന് ജോയിൻ ചെയ്യാൻ കാത്തിരിക്കുന്നവരും അടക്കം നിരവധി തൊഴിൽ അന്വേഷകരുടെ ഏക പ്രതീക്ഷയാണ് അസിസ്റ്റന്റ് പ്രൊഫസർ തസ്തികയിലേക്ക് പി എസ് സി നടത്തുന്ന കൊളീജിയറ്റ് പരീക്ഷ. 2012-ന് ശേഷം ഈ വർഷമാണ് പുതിയ വിജ്ഞാപനം വന്നിരിക്കുന്നത്. ഈ ഉത്തരവ് വന്നതോടെ പരീക്ഷാനടത്തിപ്പ് തന്നെ അപ്രസക്തമായിരിക്കുകയാണ്. നിലവിൽ പല വിഷയങ്ങളുടേയും ലിസ്റ്റ് അവസാനിച്ചിട്ടുമില്ല. നിരവധി ഉദ്യോഗാർത്ഥികളുടെ അവസാന അവസരം കൂടിയായിരുന്നു ഈ പരീക്ഷ. പരീക്ഷയ്ക്ക് വേണ്ടി ഊർജ്ജിതമായി തയ്യാറെടുത്തു കൊണ്ടിരുന്ന ആയിരക്കണക്കിന് സാധാരണക്കാരുടെ കോളേജ് പ്രൊഫസറാവുക എന്ന സ്വപ്നം മലർപ്പൊടിക്കാരന്‍റെ സ്വപ്നമായി വളരെപ്പെട്ടന്ന് മാറിത്തീർന്നിരിക്കുന്നു.\nകൊറോണ വൈറസ് എന്ന മഹാമാരിയുടെ ഫലമായി ലോകം ഒന്നടങ്കം പ്രതിസന്ധിയിലാണെങ്കിലും ഇത്തരമൊരു നീക്കം ഇതിന്‍റെ മറവിൽ എളുപ്പത്തിൽ നടത്തിയെടുത്തത് അത്ര ലഘൂകരിച്ച് കാണാൻ കഴിയില്ല. മുൻകാല പ്രാബല്യത്തോടെയാണ് ഈ ഉത്തരവ് നടപ്പാക്കിയത് എന്ന കാര്യം ഓർക്കണം. നേരത്തെ നടപ്പാക്കാൻ ശ്രമിച്ചപ്പോൾ വലിയ പ്രതിഷേധങ്ങൾ ഉണ്ടായ ഉത്തരവ് വെറും സാമ്പത്തിക നിയന്ത്രണത്തിന്‍റെ ഭാഗമായി മാത്രമല്ല എന്നത് വ്യക്തമാണ്. ഈ മഹാമാരിയുടെ പശ്ചാത്തലം ഇല്ലായിരുന്നുവെങ്കിൽ അധ്യാപകരും ഗവേഷകരും വിദ്യാർത്ഥികളും അടക്കം ബഹുജന പ്രക്ഷോഭത്തിന് സാധ്യത ഉള്ളതായിരുന്നു വിവാദ ഉത്തരവ്. മാത്രമല്ല കേരളത്തിലെ ബഹുഭൂരിപക്ഷം എയിഡഡ് മാനേജ്മെന്റുകളും ഇതിനെതിരെ പ്രതിഷേധവുമായി തെരുവിൽ ഇറങ്ങിയേനെ. കേരളത്തിലെ എയിഡഡ് മാനേജ്മെന്റുകളുടെ പ്രധാന വരുമാന മാർഗ്ഗമാണല്ലോ നിയമനത്തിന് വാങ്ങുന്ന പണം. എന്നാൽ ഈ നടപടി അവസാനിപ്പിക്കാൻ വേണ്ടിയല്ല സർക്കാർ ഇത് ചെയ്തതെന്ന് വ്യക്തമാണ്. മറിച്ച് ഈ ഉത്തരവ് നടപ്പാക്കുന്നത് മൂലം കോഴപ്പണം കുത്തനെ കൂടാനാണ് സാധ്യത. കാരണം ഇനി വല്ലപ്പോഴും നടക്കാൻ സാധ്യതയുള്ള നിയമനത്തിൽ പരമാവധി ഉദ്യോഗാർത്ഥികളുടെ കൈയ്യിൽ നിന്നും ഈടാക്കാനേ അവർ ശ്രമിക്കൂ. ഫലത്തിൽ മെരിറ്റ് എന്നൊക്കെയുള്ളത് വെറും തമാശ മാത്രമായിത്തീരുകയും നിയമനം ലേലം വിളിയിലൂടെ പണം ഉള്ളവർ നേടുകയും ചെയ്യും. ഇതോടെ ഉന്നത വിദ്യാഭ്യാസത്തിന്‍റെ നിലവാരം ഇപ്പോൾ ഉള്ളതിന്‍റെ നൂറിരട്ടി തകർച്ചയെ അഭിമുഖീകരിക്കും.\nകോവിഡ് 19 പടിപടിയായി നടക്കേണ്ടിയിരുന്ന പല മാറ്റങ്ങളേയും ഒറ്റയടിക്ക് നിലവിൽ വരുത്തിയിട്ടുണ്ട്. അതിന്‍റെ ഭാഗമായി മാത്രം ഈ ഉത്തരവിനെ കാണാൻ കഴിയില്ല. കഴിഞ്ഞ വർഷം മുതൽ തന്നെ അഞ്ച് വർഷ കരാർ നിയമനത്തെക്കുറിച്ചുള്ള ചർച്ചകൾ ശക്തമായി പുരോഗമിച്ചത് നമ്മൾ കണ്ടതാണ്. ഇതോടൊപ്പം തന്നെ കൂട്ടി വായിക്കണം ഓൺലൈൻ വിദ്യാഭ്യാസത്തിലേക്കുള്ള പോക്കിനേയും. കേരളത്തിൽ കോളേജുകളുടേയും സ്കൂളുകളുടേയും സമയ ക്രമീകരണ മാറ്റവുമായി സർക്കാർ മുന്നോട്ട് പോകുകയാണ്. 8.30 മുതൽ 1.30 വരെ ഇടവേളകളില്ലാതെയുള്ള പഠനം, അതിനു ശേഷം ജോലിക്ക് വേണ്ടി വിദ്യാർത്ഥികളെ പ്രാപ്തരാക്കുന്ന പരിശീലനങ്ങൾ എന്നതൊക്കെയാണ് ഭരണകൂടം മുന്നോട്ട് വെയ്ക്കുന്ന അജണ്ടകൾ. ഇതിനെതിരെ വ്യാപകമായ എതിർപ്പ് ഉയർന്നു കഴിഞ്ഞു. കേരളത്തിന്‍റെ കൊട്ടിഘോഷിക്കപ്പെട്ട വിദ്യാഭ്യാസ സങ്കൽപ്പങ്ങളുടെ കടയ്ക്കൽ കത്തിവെക്കുന്ന ഒന്നാണിത് എന്ന് കാണാൻ വലിയ പ്രയാസമൊന്നുമില്ല. കേരളത്തിന്‍റെ പൊതു വിദ്യാഭ്യാസ സ്ഥാപനങ്ങൾ മറയാക്കി കോർപ്പറേറ്റുകൾക്കും സ്വകാര്യ മുതലാളിമാർക്കും തൊഴിൽ അടിമകളെ സർക്കാർ ചിലവിൽ തുറന്ന് കൊടുക്കുന്ന പ്ലാറ്റ്ഫോമാണിത് വഴി രൂപപ്പെടുന്നത്. മാത്രമല്ല, ഇപ്പോൾ തന്നെ ആർക്കും വേണ്ടാതായി കഴിഞ്ഞ ഭാഷാ മാനവിക വിഷയങ്ങൾ വേഗത്തിൽ അപ്രത്യക്ഷമാകുന്നതിനും ഇത് വഴിയൊരുക്കും. ഏകാധ്യാപകർ ഉള്ള ഭാഷാ ഡിപ്പാർട്ട്‌മെന്റുകൾ പൂട്ടി പോകും. ചിന്തിക്കുന്ന ഒരു തലമുറ, പ്രതികരിക്കുന്ന ഒരു തലമുറ ഇവിടെ സ്വപ്നമായിത്തീരും. നവമുതലാളിത്തത്തിന് വേണ്ടി അക്ഷീണം പണിയെടുക്കുന്ന കുറെ നിശബ്ദ യന്ത്രങ്ങളെ സൃഷ്ടിക്കാൻ മാത്രമേ ഈ പരിഷ്കാരങ്ങൾ വഴിവെക്കൂ. ഇതിനു മുന്നിൽ നിൽക്കുന്നത് ഒരു ഇടതുപക്ഷ സർക്കാർ ആണെന്നത് ഐറണിയുടെ ആഴം കൂട്ടുന്നു. ഒരുപാട് ജനകീയ സമരങ്ങളുടെ പശ്ചാത്തലമുള്ള, ജനാധിപത്യത്തിന് വേണ്ടി അതിശയകരമായ വിപ്ലവാശയങ്ങൾ രൂപം കൊണ്ട കേരളത്തിലെ കലാലയങ്ങൾ ശക്തമായ രാഷ്ട്രീയ ബോധ്യങ്ങൾ പുലർത്തിയിരുന്നവയാണ്. അതിന്‍റെ മഹത്തായ ഇടപെടൽ ശേഷിയുടെ കഴിവിൽ കൂടിയാണ് നാം ഇന്ന് അനുഭവിക്കുന്ന മികവ് എന്നത് അതേ വഴിയിൽ കൂടി അധികാര സ്ഥാനത്തേക്ക് എത്തിയവർ മറന്നുപോയിരിക്കുന്നു.\nഗവേഷണം എന്ന ചീട്ടു കൊട്ടാരം\nവർഷങ്ങൾക്ക് മുൻപ് മലയാളത്തിലെ ഏറ്റവും പ്രശസ്തനായ സാഹിത്യ വിമർശകൻ ശ്രീ കെ പി അപ്പൻ തന്‍റെ ‘കലഹവും വിശ്വാസവും’ എന്ന പുസ്തകത്തിൽ സുകുമാർ അഴീക്കോടിന്‍റെ ‘മലയാള സാഹിത്യ വിമർശനം’ എന്ന പുസ്തകത്തെ വിമർശിച്ചു എഴുതിയ ലേഖനത്തിന്‍റെ തലക്കെട്ടാണ് ഗവേഷണം എന്ന ചീട്ടുകൊട്ടാരം. സുകുമാർ അഴീക്കോടിന്‍റെ PhD പ്രബന്ധം പുസ്തക രൂപത്തിൽ ആക്കിയതായിരുന്നു മലയാള സാഹിത്യ വിമർശനം. പുസ്തകത്തെപ്പറ്റിയുള്ള അതിനിശിതമായ വിമർശനമാണ് ഈ ലേഖനം. പക്ഷേ ഫലത്തിൽ ഗവേഷണത്തിൽ സംഭവിക്കുന്ന പാളിച്ചകളേയും ദുരന്തങ്ങളേയും ഒപ്പം ഇഴ പിരിച്ചെടുത്ത് വിമർശിക്കുന്നുണ്ട് അപ്പൻ ഈ ലേഖനത്തിൽ. അതുകൊണ്ടാണ് ഇതിവിടെ സൂചിപ്പിക്കേണ്ടി വന്നത്. ഗവേഷണം എന്ന പ്രക്രിയ എന്തുമാത്രം നിസ്സാരമായാണ് അത് ചെയ്യുന്ന വ്യക്തിയും സമൂഹവും കാണുന്നതെന്ന് ഈ വിമർശനം പരിശോധിച്ചാൽ വ്യക്തമാകും. നമ്മുടെ നാട്ടിൽ ഗവേഷണ പ്രക്രിയകൾക്ക് അത് അർഹിക്കുന്ന വിധത്തിൽ ഉള്ള അംഗീകാരമോ പ്രാഥമിക സൗകര്യങ്ങളോ പോലും ലഭ്യമല്ല എന്നുള്ളതാണ് നിലനിൽക്കുന്ന യാഥാർത്ഥ്യം. പിന്നെ വ്യക്തിയുടെ മികവിനാൽ കുറെ ഗവേഷണങ്ങൾ ശ്രദ്ധിക്കപ്പെടുന്നു എന്ന് മാത്രം. ഗവേഷണം എന്നത് ഒരു സാമൂഹികമായ അറിവുൽപ്പാദന പ്രക്രിയയാണ് എന്ന കാര്യം പൊതു സമൂഹത്തിന് പോലും അഞ്ജാതമാണ്. നമ്മുടെ നാട്ടിലെ ഭൂരിപക്ഷം ജനങ്ങളും കരുതുന്നത് ഒരു തൊഴിലിനും പോകാതെ തേരാപ്പാരാ ക്യാമ്പസുകളിൽ തെണ്ടി നടക്കുന്ന ഒന്നിനും കൊള്ളാത്തവരാണ് ഗവേഷകർ എന്നാണ്. ഗവേഷകർക്ക് ആവശ്യമായ പ്രാഥമിക സൗകര്യങ്ങൾ പോലും നമ്മൾ മികവിന്‍റെ കലാലയങ്ങൾ എന്നവകാശപ്പെടുന്ന ക്യാമ്പസ്സുകളിൽ ഇല്ല എന്നത് പരസ്യമായ രഹസ്യമാണ്. കേന്ദ്ര മാനവ വിഭവശേഷി വകുപ്പ് നടത്തിയ National Institutional Ranking Frame Work (NIRF) സർവേയിൽ കേരള സർവ്വകലാശാല ഇരുപത്തിമൂന്നാം സ്ഥാനത്ത് എത്തിയപ്പോൾ എല്ലാവരും ആഘോഷമാക്കിയത് ഇക്കഴിഞ്ഞ ദിവസങ്ങളിൽ കണ്ടതാണല്ലോ. നമുക്ക് ആഘോഷിക്കാം, അതിൽ തെറ്റൊന്നുമില്ല. എന്നാൽ അതിന് ശേഷം പത്രങ്ങളിൽ വന്ന ഒരു വാർത്തയുണ്ട്. ആഗോള ഉന്നത വിദ്യാഭ്യാസ കൺസൽട്ടൻസിയായ ക്യു. എസ് (ക്വാക്കറലി സൈമണ്ട്സ്) പുറത്തിറക്കിയ പട്ടികയിൽ ആദ്യ 150-ൽ പോലും ഒരു ഇന്ത്യൻ സർവ്വകലാശാലയും ഇല്ല എന്നുള്ളതാണ് യാഥാർത്ഥ്യം. ഇന്ത്യൻ ഇൻസ്റ്റിട്ട്യൂറ്റ് ഓഫ് ടെക്നോളജി മുംബൈ 172-ആം സ്ഥാനത്താണുള്ളത്. ഇതിൽ നിന്ന് ചിത്രം വ്യക്തമാണല്ലോ. പാശ്ചാത്യ സർവ്വകലാശാലകളെ അതേപടി അനുകരിക്കണം മികവിലേക്ക് എത്താൻ എന്നുള്ള ഒരു അതിവാദവും ലേഖകനില്ല. നമ്മുടെ സാമൂഹിക സാഹചര്യങ്ങൾക്ക് അനുസൃതമായി ബദൽ മാർഗ്ഗങ്ങൾ ആവിഷ്കരിക്കുകയാണ് വേണ്ടത്. അത് ക്ലാസ് റൂം പഠനത്തിൽ ആകട്ടെ, ഗവേഷണ രംഗത്താകട്ടെ തികച്ചും എല്ലാവരെയും ഉൾക്കൊള്ളുന്നതും ജനാധിപത്യത്തിൽ അധിഷ്ഠിതവുമായിരിക്കണം എന്നതാണ് ഉറപ്പു വരുത്തേണ്ടത്. യാതൊരു വിധത്തിലും ഉള്ള അസമത്വവും അതുവഴി രൂപപ്പെടാൻ പാടില്ല. എന്നാൽ നിർഭാഗ്യവശാൽ ഇവിടെ ഇതിനെല്ലാം വിപരീതമായാണ് കാര്യങ്ങൾ പോകുന്നത്. നമ്മൾ അന്ധമായി നവമുതലാളിത്ത യുക്തികളുടെ പിറകെ ഓടാൻ ശ്രമിക്കുകയും അതിൽ ദയനീയമായി പരാജയപ്പെടുകയും ചെയ്യുന്നു.\nഏപ്രിൽ ഒന്നിന്‍റെ ഉത്തരവ് അതിരൂക്ഷമായി ബാധിക്കുന്ന മേഖലയാണ് ഗവേഷണം. പണ്ടേ തന്നെ അവശതയിൽ കിടക്കുന്ന ഗവേഷണ രംഗത്ത് ഇത് കൂടുതൽ അപകടങ്ങളും അസമത്വങ്ങളും സൃഷ്ടിക്കുകയേ ഉള്ളൂ. ആർക്കാണ് നമ്മുടെ നാട്ടിൽ ഗവേഷണം ചെയ്യാൻ സാധിക്കുന്നത്? അതിന് കടലാസ് യോഗ്യത മാത്രം മതിയോ? സാമൂഹികമായും സാമ്പത്തികമായും പിന്നാക്കം നിൽക്കുന്ന ഒരു വിദ്യാർത്ഥിയ്ക്ക് അവിടേക്കുള്ള വഴികൾ എത്രത്തോളം സുഗമമാണ്? എന്നിങ്ങനെ മുൻപേ നിലനിൽക്കുന്ന ചോദ്യങ്ങളുണ്ട്. തൽക്കാലം അത് മാറ്റിവെക്കുകയേ നിവർത്തിയുള്ളൂ. ഇവിടെ നിലവിൽ തന്നെ ഗൈഡ് ക്ഷാമം അനുഭവപ്പെടുന്നുണ്ട്. എന്നാൽ യോഗ്യരായ ഒരുപാട് വിദ്യാർത്ഥികൾ അവസരം കാത്ത് ഓരോ വർഷവും പുറത്ത് വരികയും ചെയ്യുന്നു. ഇവരെയെല്ലാം എവിടെ ഉൾക്കൊള്ളാൻ സാധിക്കും? അധ്യാപകരുടെ/ഗവേഷണ മാർഗ്ഗദർശ്ശികളുടെ എണ്ണം കുറയുന്നതോടെ അവസ്ഥ വീണ്ടും രൂക്ഷമാകുന്നു. റിട്ടയർമെന്റ് അടുത്തിരിക്കുന്ന അധ്യാപകർക്ക് പുതിയ ഗവേഷകരെ എടുക്കാനും സാധ്യമല്ല. കേരളത്തിലെ കൊളേജുകളിലും സർവ്വകലാശാലകളിലും കൂടി ആകെ എത്ര പ്രൊഫസർമാരുണ്ട്? അവർക്കാണ് 8 പേരെ ഒരേസമയം എടുക്കാൻ കഴിയുക. അസോസിയേറ്റ് പ്രൊഫസർക്ക് 6, അസിസ്റ്റന്റ് പ്രൊഫസർക്ക്4എന്നിങ്ങനെയാണ് യു ജി സി നിഷ്കർഷിക്കുന്ന ഗവേഷകരുടെ എണ്ണം. ഈ ഉത്തരവ് നടപ്പിലായി നിയമന നിരോധനം ദീർഘകാലത്തേക്ക് സംഭവിക്കുന്നതോടെ എന്താകും ഉന്നത വിദ്യാഭ്യാസത്തിലെ ഏറ്റവും ഉയർന്ന കണ്ണിയായ ഗവേഷണത്തിൽ സംഭവിക്കുന്നത്? എത്രയോ പേരുടെ അവസരങ്ങൾ നഷ്ടമാകും. എം.ഫിൽ കോഴ്സുകൾക്കും മറിച്ചല്ല സംഭവിക്കാൻ പോകുന്നത്. കേരളത്തിലെ കാര്യമെടുത്താൽ ബഹുഭൂരിപക്ഷം കോളേജുകളിലും പ്രൊഫസർ തസ്തികകളോ സ്ഥാനക്കയറ്റമോ നൽകാറില്ല, അല്ലെങ്കിൽ പരമാവധി പ്രൊമോഷൻ വൈകിപ്പിക്കുന്ന പരിപാടിയാണ് എത്രയോ വർഷങ്ങളായി നടക്കുന്നത്.\nഇനി വരാൻ പോകുന്ന ഓൺലൈൻ ഇടപാടിൽ എങ്ങനെയാണ് ജനാധിപത്യപരമായി ഗവേഷണം നടക്കുക? പരസ്പരം ചർച്ചകളിലൂടെയും വ്യത്യസ്ത അഭിപ്രായങ്ങളിലൂടെയും രൂപപ്പെടേണ്ട അറിവ് നിർമ്മിതി എങ്ങനെ സാർത്ഥകമാകും? കരാർ അധ്യാപകർ മാത്രം ഉണ്ടാകുന്ന ഒരു കാലം വന്നാൽ ഗവേഷണം എങ്ങനെ മുന്നോട്ട് പോകും? അദ്ധ്യാപകനും വിദ്യാർത്ഥിയും തമ്മിൽ രൂപപ്പെടേണ്ട ഊഷ്മളമായ ബന്ധത്തെ അത് ബാധിക്കും എന്നതിൽ സംശയമില്ല.\nപൊതുവിദ്യാഭ്യാസ പ്രക്രിയയിൽ ഗവേഷണം തകരേണ്ടത് കോർപ്പറേറ്റുകളുടെ ആവശ്യമാണ്. അറിവ് സാമൂഹികമായി രൂപപ്പെടുന്നതിൽ മുതലാളിത്തത്തിന് യോജിക്കാൻ കഴിയും എന്ന് തോന്നുന്നില്ല. അങ്ങനെ വന്നാൽ അതിന്‍റെ അധികാര പ്രമത്തതയ്ക്ക് വിള്ളൽ സംഭവിക്കും. അറിവിനെ ഏകമാനമായി ഒരു കേന്ദ്രത്തിലേക്ക് ചുരുക്കി അതിനുമേൽ നിയന്ത്രണം നേടിയെടുത്ത് അത് വഴി കൊള്ളലാഭം സൃഷ്ടിക്കാൻ പൊതുവിദ്യാഭ്യാസ സമ്പ്രദായങ്ങളെ ഇല്ലാതാക്കിയേ പറ്റൂ. ഗവേഷണ പ്രക്രിയ തകരുന്നതോടെ, അദ്ധ്യാപക-വിദ്യാർത്ഥി മുഖാമുഖ അധ്യയനം അവസാനിക്കുന്നതോടെ, ക്യാമ്പസ് സമയക്രമം വെട്ടിക്കുറയ്ക്കുന്നതോടെ, വിമർശാത്മക ചിന്ത ഇല്ലാതാകുന്നു. അറിവിന്‍റെ വിതരണം മാത്രം നടക്കുകയും, നൈപുണ്യ നിർമ്മാണത്തിന് മുൻതൂക്കം കിട്ടുകയും ചെയ്യുന്നു. ക്യാമ്പസ് എന്ന ജനാധിപത്യ ഇടം, സർഗാത്മക-ജൈവിക ഇടം ഇല്ലാതാകുന്നു. അവിടം കുറെ നിയമാനുസൃത (normal) വ്യക്തിത്വങ്ങളെ/തൊഴിലാളികളെ ഉണ്ടാക്കിയെടുക്കുന്ന ഫാക്ടറിയായി പരിണമിക്കുകയും ചെയ്യുന്നു. ചുരുക്കത്തിൽ ഏറ്റവും വലിയ രാഷ്ട്രീയ ഇടങ്ങളായിരുന്ന കേരളത്തിലെ ക്യാമ്പസ്സുകൾ ഇനി മുതൽ യന്ത്ര സമാനമായ വിധേയ കർതൃത്വങ്ങളുടെ നിലയിലേക്ക് മാറിത്തീരും.\n‘തൊഴിൽ തിന്നുന്ന ബകനും’ ഉന്നതവിദ്യാഭ്യാസ കൗൺസിലിന്‍റെ നയരേഖയും\nരാജീവ്‌ഗാന്ധി സർക്കാരിന്‍റെ കമ്പ്യൂട്ടർവത്കരണത്തെ കേരളത്തിലെ ഇടതുപക്ഷം വിമർശിച്ചത് ‘തൊഴിൽ തിന്നുന്ന ബകൻ’ എന്നു വിളിച്ചായിരുന്നു. എന്നാൽ ഇപ്പോൾ ആ വിളി ഇടതുപക്ഷത്തിനെ തന്നെ തിരിഞ്ഞു കൊത്തുന്ന അവസ്ഥയിലേക്കാണ് എത്തിച്ചിരിക്കുന്നത്. പ്രകടനപത്രികയിൽ നിയമന നിരോധനം ഒരിക്കലും ഉണ്ടാകില്ല എന്ന് പറഞ്ഞു അധികാരത്തിലേറിയതാണ് ഈ സർക്കാർ എന്നോർക്കണം. പക്ഷേ കോവിഡ് എന്ന ഒരു ന്യായത്തിൽ മാത്രം നിന്നു കൊണ്ട് തുഗ്ലക്ക് പരിഷ്കരണങ്ങളാണ് ഭരണകൂടം നടപ്പിലാക്കുന്നത്. നവ മുതലാളിത്ത സമീപനങ്ങളെ എതിർക്കുന്നു എന്ന പ്രത്യക്ഷ നിലപാട് സ്വീകരിക്കുകയും മറുവശത്തു കൂടി സാധ്യമാകുന്ന വിധത്തിലെല്ലാം അതിനെ ഇരുകൈയ്യും നീട്ടി പുണരുകയും ചെയ്യുന്ന ഇരട്ടത്താപ്പാണ് സർക്കാരിന്റേത്.\nകേരളത്തിന്‍റെ ഉന്നതവിദ്യാഭ്യാസ കൗൺസിൽ ഇറക്കിയ കോവിഡാനന്തര ഉന്നതവിദ്യാഭ്യാസ നയരേഖ വായിച്ചാൽ ആർക്കും ഇത് എളുപ്പത്തിൽ മനസ്സിലാകും. കേരളത്തിലെ ഉന്നതവിദ്യാഭ്യാസ മേഖലയെ ഒട്ടും നിലവാരമില്ലാത്ത ഒന്നായാണ് രേഖ വിശേഷിപ്പിക്കുന്നത്. രേഖ ഉടനീളം അത് നിരന്തരം ആവർത്തിക്കുന്നുമുണ്ട്. കേരളത്തിലെ നിലവിൽ ഇരിക്കുന്ന അധ്യയന രീതിയെ കഴിവില്ലായ്മയുടെ ജനാധിപത്യവത്ക്കരണം (democratization of mediocrity) എന്നാണ് രേഖ വിശേപ്പിച്ചത്. കേരളത്തിൽ നിലവിലിരിക്കുന്ന അധ്യയന രീതിയെ മാറ്റിമറിച്ച് കൊണ്ട് ആധുനികമായ വെർച്വൽ ക്ലാസ്റൂമുകളും നോബേൽ ജേതാക്കളുടെ ഉന്നത നിലവാരമുള്ള പ്രഭാഷണങ്ങളും വിദ്യാർത്ഥികൾക്ക് ലഭ്യമാക്കണമെന്ന് രേഖ പറയുന്നു. എന്താണ് ഈ മഹത്തായ രേഖ സമർത്ഥിക്കാൻ ശ്രമിക്കുന്നത്? ഇതുവരെ നാം എല്ലാവരും ആഘോഷിച്ച കേരളത്തിന്‍റെ പൊതു വിദ്യാഭ്യാസ മേഖല കഴിവുകെട്ട ഒന്നാണ് എന്നല്ലേ? എന്തിന്‍റെ അടിസ്ഥാനത്തിലാണ് ഇത് പറയുന്നത്? അറിവിന്‍റെ ജനാധിപത്യവത്കരണത്തെയാണോ ഈ രേഖ നിലവാരം പോയി എന്ന് പറഞ്ഞ് അപലപിക്കുന്നത്? അങ്ങനെ ആണെങ്കിൽ ഇതുവരെ തുടർന്നു വന്ന എല്ലാറ്റിനേയും തിരിഞ്ഞു കൊത്തുന്ന ഒന്നാണ് ഈ രേഖ. ഇതുവരെ ഉന്നത വിദ്യാഭ്യാസ കൗൺസിലിന്‍റെ തലപ്പത്ത് പ്രവർത്തിച്ച ഓരോ ആളുകളും അതിൽ പ്രതിയാകുകയും ചെയ്യും. നിലവിലിരിക്കുന്ന അധ്യാപക സമൂഹത്തോട് കടുത്ത പുച്ഛമാണ് രേഖ ഉടനീളം പുലർത്തുന്നത്. പകരം നോബേൽ ജേതാക്കളായ പ്രൊഫസർമാരേയും സ്മാർട്ട് ക്ലാസ് റൂമുകളേയും പകരം വെച്ച് ഇതിനെ നിലവാരപ്പെടുത്താം എന്നാണ് കൗൺസിൽ പറയുന്നത്. വിദേശ സർവ്വകലാശാലകളുടെ നിലവാരവും അവിടുത്തെ സാമൂഹിക സാഹചര്യങ്ങളും വെച്ച് കൊണ്ട് ഇവിടുത്തെ വിദ്യാഭ്യാസ മേഖലയെ താരതമ്യം ചെയുന്നത് അത്യന്തം ആത്മഹത്യാപരമാണ്. ലൈബ്രറികൾ രാത്രിയിലും തുറന്ന് പ്രവർത്തിക്കണമെന്ന് പറഞ്ഞു സമരം ചെയ്ത വിദ്യാർത്ഥികളോട് “ഇരുട്ടിന്‍റെ മറവിൽ മറ്റേ പണിക്കല്ലേ” എന്ന് ചോദിച്ച സർവകലാശാലകൾ ഉള്ള നാടാണ് കേരളം. കേരളത്തിലെ സർവ്വകലാശാലകളെ 24 മണിക്കൂറും പ്രവർത്തിക്കുന്ന ലൈബ്രറികളുള്ള വിദേശ റെസിഡൻഷ്യൽ സർവ്വകലാശാലകളോട് താരതമ്യം ചെയ്യുന്നതിൽ മുഴുത്ത തമാശ മാത്രമേ കാണാൻ സാധിക്കൂ. മറ്റൊരു തമാശ നോബേൽ സമ്മാനിതരായ പ്രൊഫസർമാരാണ്. കൗൺസിലിന്‍റെ നോട്ടത്തിൽ മികവിന്‍റെ മാനദണ്ഡം ഇതാണ്. മികവിനെപ്പറ്റിയോ അറിവുൽപ്പാദനത്തെപ്പറ്റിയോ സാമാന്യ ധാരണകളോ ഇല്ലെന്നത് പോട്ടെ, യാതൊരു വിധത്തിലുള്ള രാഷ്ട്രീയ ധാരണ പോലും ഈ ആശയത്തിൽ ഇല്ല എന്നതാണ് യാഥാർത്ഥ്യം. എന്താണ് കൗൺസിൽ ഉദ്ദേശിക്കുന്ന മികവ്? അത് വ്യക്തിപരമായ കരിയറിസം ആണോ? അതോ ഏതെങ്കിലും വിദേശ പ്രൊഫസറുടെ റെക്കോർഡ് ചെയ്ത ക്ലാസ് കൊണ്ട് കാണിച്ചാൽ നേടാൻ കഴിയുന്ന സൂത്രവിദ്യ വല്ലതുമാണോ എന്ന് മനസ്സിലാകുന്നില്ല. അടിസ്ഥാന സൗകര്യങ്ങൾ വികസിപ്പിക്കാതെ എന്ത് ഓൺലൈൻ സമ്പ്രദായം കൊണ്ട് വന്നിട്ട് എന്ത് കാര്യമാണ് ഉണ്ടാകാൻ പോകുന്നത്? അദ്ധ്യാപക തസ്തികകൾ വെട്ടിക്കുറച്ചാൽ എങ്ങനെയാണ് മികവ് ഉണ്ടാകുന്നത്? ഓൺലൈൻ പഠനവും മോക് കോഴ്സുകളും ചേർന്ന് ക്യാമ്പസുകളുടെ സർഗാത്മക രാഷ്ട്രീയ വിനിമയങ്ങളെ തന്നെ അപ്രസക്തമാക്കിക്കളയും എന്നത് മാത്രമാകും ഇതിന്‍റെ ഫലം.\nനിശ്ചലാവസ്ഥയെപ്പറ്റി കൊറോണ ശരിക്കും ബോധ്യപ്പെടുത്തി തന്നെങ്കിലും വീണ്ടും പരമാവധി വേഗതയോടെ മുതലാളിത്ത വേഗ ലോകത്തോട് ഇണങ്ങാനും കമ്പോള യുക്തിയിൽ അഭിരമിക്കാനുമാണ് ഭരണകൂടത്തിന് താല്പര്യം എന്ന് ഈ നയങ്ങൾ തെളിയിക്കുന്നു. നമ്മുടെ വിദ്യാഭ്യാസരംഗം ഓൺലൈൻ മാറ്റങ്ങളെ ഉൾക്കൊള്ളാൻ സജ്ജമായിട്ടില്ല എന്ന് ആർക്കാണ് അറിയാത്തത്? ഇന്ത്യയിൽ എത്രപേർക്ക് ഇന്റർനെറ്റും സ്മാർട്ട്‌ഫോണും മറ്റ് സാങ്കേതിക സംവിധാനങ്ങളും ഉണ്ട്? അതിൽ തന്നെ ഡിജിറ്റൽ സാക്ഷരത എത്രപേർക്കുണ്ട്? ഇനി ഇതെല്ലാം ഉണ്ടെങ്കിൽ തന്നെയും ഇതിന് വേണ്ട ഡാറ്റ എത്രപേർക്ക് 300/400 രൂപ ചിലവ് ചെയ്ത് സ്വകാര്യ കമ്പനികളിൽ നിന്ന് വാങ്ങാൻ കഴിയും? കോവിഡാനന്തരം ജോലി പോലും ഇല്ലാതെ അന്നന്നത്തെ ഭക്ഷണത്തിന് ബുദ്ധിമുട്ടി കഴിയുന്ന ആളുകളിലേക്കാണ് ഈ മികവിന്‍റെ രേഖകൾ എത്തുന്നത്. അത്യന്തം മനുഷ്യത്വ വിരുദ്ധമായ അസമത്വങ്ങൾക്കും ദുരന്തങ്ങൾക്കും ഇത് വഴിതെളിച്ചത് നാം കണ്ടു കഴിഞ്ഞു. ഇനിയും ഇത്തരം ഡിജിറ്റൽ അസമത്വങ്ങളും ചൂഷണങ്ങളും വര്‍ദ്ധിക്കുവാൻ മാത്രമേ ഈ നയങ്ങൾ കൊണ്ട് സാധിക്കൂ.\nനമ്മുടെ അറിവുൽപ്പാദന പ്രക്രിയയെപ്പോലും ലോകത്തിലെ ഏതെങ്കിലും കോർപ്പറേറ്റുകൾ സർവൈൽ ചെയ്യുകയും അതിൽ ഇടപെടുകയും തീരുമാനം എടുക്കുകയും ചെയ്യാനുള്ള സാധ്യത വിദൂരമല്ല. ഭാവിയിൽ ഇതൊരു ജൈവാധികാര (biopower) പ്രയോഗമായിത്തീർന്നാൽ അതിൽ അത്ഭുതപ്പെടേണ്ടതില്ല. തള്ളവിരൽ അറിവിനായി ബലികൊടുത്ത ഏകലവ്യൻ അറിവ്-അധികാര ബന്ധത്തിന്‍റെ പൗരാണിക കാഴ്ചയാണ്. ഇവിടെ വിദൂരത്ത് ഇരുന്ന് നമ്മെ നിരീക്ഷിക്കുന്ന സർവൈലൻസ് കണ്ണുകൾ നമ്മുടെ തള്ളവിരലുകൾക്ക് വേണ്ടി കൊതിച്ചു തുടങ്ങാൻ പോകുന്നു. വരൂ നമുക്ക് ഇനി ഏകലവ്യന്മാരാകം, എന്ന് ഈ പരിഷ്കാരങ്ങൾ എല്ലാം കൂടി ചെവി തുളച്ചു തുടങ്ങുന്നു.\nCategories: Featured, FRONT SLIDE, ലേഖനം, സമകാലികം